






Organisationsoversigt: 


UFO-NYT 


Redaktion: 

Frank Pedersen (ansvarshavende), 
Bakkedal, Uggeløse pr. Lynge, 
tlf. Lindholm (03 269) 111. 

Børge Jensen, 

Elmevej 2, Borup Sj., 
tlf. Borup (03 626) 101. 

Redaktionssekretær: 

Frank Lerbæk, 

Strandhuse 35, Svendborg, 
tlf. (09) 21 34 76. 


Ekspedition: 

UFO-NYT, 

Rønnevej 2, Korup, Fyn, 
tlf. (09) 12 28 35, 

(svarer kun i forretningstiden). 

Regnskabskontor: 

Irma Andersen, 

Borgmestervangen 8, Randers, 
giro nr. 11 77 25. 

Alle økonomiske forhold vedr. UFO-NYT 
ordnes af regnskabskontoret. 

Abonnement bestilles lettest ved at indbe¬ 
tale beløbet (D. kr. 24,00 for et kalenderår) til 
regnskabskontorets giro-nummer. (Se ovenfor). 


☆ 


S.U.F.O.I. og „UFO-NYT« 

De i »UFO-NYT« offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for de 
fremsatte meninger. Red. 


KONTAKTUDVALGET: 

Kontakt til udlandet, teknisk afd.: Frank Pedersen, 
Bakkedal, Uggeløse pr. Lynge. Tlf. Lindholm 
(03 269) 111. 

Regnskabsfører: Irma Andersen, Borgmestervangen 
8, Randers, giro nr. 117725. 

Foto-afdelingen: Ensio Siej, Elselillevej 5, Kbhvn., 
Sundby. Tlf. (01) 55 11 82. 

Udklipscentral: Ole Henningsen, Fayesvej 39, Nak¬ 
skov. 

Rapportcentral: Erling Jensen, Ingstrup Allé 35, 
Kastrup. Tlf. (01) 51 11 41. 

Bibliotek: P. C. Andersen, Violvej 5, Randers. 

Oversættelsescentral: Børge Jensen, Elmevej 2, Bo¬ 
rup, Sj. Tlf. Borup (03 626) 101. 

Repræsentanter for København: 

John Petersen, Sophus Falcks Allé 13, Dragør. 

Tlf. 53 10 35. 

X. P. Madsen, Bakkehave 8, Hørsholm. 

Tlf. 86 16 77. 

Repræsentanter for Fyn: 

Frank Lerbæk, Strandhuse 35, Svendborg. 

Tlf. (09) 21 34 76. 

E. Hviid Steengård, Rønnevej 2, Korup. 

Tlf. (09) 12 28 35 i forretningstiden. 

Repræsentanter for Sjælland og Lolland-Falster: 
Ole Henningsen, Fayesvej 39, Nakskov. 

Børge Jensen, Elmevej 2, Borup Sj. 

Tlf. (03 626) Borup 101. 

Repræsentant for Norge: 

Ludvig Andreas Hoff, Villavei I, Bergen, 

Tlf. 1 74 25. 


INDEHOLDER bl. andet 


Leder. 123 

En videnskabsmand og UFO'erne. 124 

Ufologi. 128 

Landinger og kontakter. 132 

Nyt fra videnskaben. 135 

Filosofi. 141 

Brevkassen. 148 

Ufologisk heksejagt. 149 

Rapporthjørnet. 158 

Jorden rundt . 161 

Diverse. 166 















UFO-NYT 


123 


Det lysner... 


Igennem snart mange år har det været et fast 
punkt på det ufologiske repertoire at rette kritik 
mod presse, radio og TV. Det har ofte været en 
særdeles velmotiveret kritik, ikke mindst når man 
går lidt tilbage i tiden. Konservatisme og gamle 
fordomme har heller ikke sagen om »De fl. tall.« 
kunnet undgå. Men nu er det sket, — også her i 
landet. Den 5. juni bragte Danmarks Radio en 
50 min. udsendelse om emnet. Efter bladets me¬ 
ning var udsendelsen både så sagligt og seriøst 
præget, som man kan forlange, når man betænker, 
at det ikke var Radioens opgave at fremkomme 
med nogen konklusion eller løsning på »myste¬ 
riet«. Formålet med udsendelsen var at give op¬ 
lysninger om et fænomen, som i snart mange år 
har beskæftiget et stort antal mennesker, og uanset 
om man er enig i alle de fremsatte betragtninger, 
så må det erkendes, at udsendelsen har givet bo¬ 
nus. Både rapportcentralen og redaktionen har 
fået mange henvendelser, der indikerer stor inter¬ 
esse for sagen. 

Vi har brug for hjælp i arbejdet på alle fron¬ 
ter og vil derfor gerne fra bladets side gøre en 
indsats for at aktivere arbejdet på flere områder. 
Hosstående bringes en opfordring til at mel¬ 
de sig til et aktivt arbejde, der går på tværs 
af de studier og det arbejde, der finder sted på 
lokalt plan. Baggrunden for denne opfordring er 
dels et ønske fra en del af SUFOI’s medlemmer 
og dels en gammel drøm, som kontaktudvalget 
længe har næret, men som vi ikke tidligere har 
turdet binde an med. 

Vi vil prøve at skabe kontakt mellem folk med 
sammenfaldende interesser til glæde og gavn for 
disse enkeltpersoner, men samtidig til gavn for 
sagen som helhed. Vi må erkende, at der er flere 
ting, som trænger til mere dybtgående undersøgel¬ 
ser, end det indtil nu har været muligt at gennem¬ 
føre. Jo flere personer, der inddrages i opgaverne 
desto større er vore muligheder for forskning i 
og kontrol med den strøm af oplysninger, med¬ 
delelser og hypoteser m.m., der tilgår os fra hele 
kloden. 

Vi har ønsket at lade denne aktion starte spon¬ 
tant for så efterhånden som muligheder og til¬ 
slutning gør det ønskeligt og påkrævet at fast¬ 


lægge de fornødne rammer om arbejdet. Vi håber 
på god tilslutning til dette tværgående arbejde, 
og vi opfordrer vore venner i Norge og Sverige 
til at deltage i dette samarbejde. 

red. 


OBS!! 

OPFORDRING 

Igennem det sidste halve år har SUFOI 
og UFO-NYT modtaget mange opfordringer 
til at aktivere et arbejde, der går på tværs 
af grupperne. Den seneste udsendelse i Dan¬ 
marks radio om »de flyvende tallerkener« 
har yderligere forstærket kravene om en så¬ 
dan indsats. Dette ønske vil vi nu gerne 
efterkomme. Det er vores hensigt i første 
omgang at bringe folk med samme interesse 
i forbindelse med hinanden til gavn for ud¬ 
veksling af tanker om sagen og de i anled¬ 
ning af sagen fremsatte hypoteser m.v. 

På længere sigt er det så meningen at 
lægge planer for de områder, man gerne vil 
have nærmere undersøgt for på denne måde 
at få sat lidt mere system i undersøgelses¬ 
teknikken og dermed et sikrere grundlag at 
arbejde på. 

SUFOI vil derfor gerne høre fra alle, der 
kunne tænke sig at deltage i dette arbejde. 
De bedes venligst skrive til: 

UFO-NYT, 

Bakkedal, Uggeløse pr. Lynge. 

I henvendelsen bedes De venligst opgive: 

1. Navn og adresse. 

2. Uddannelse. 

3. Interesseområde i sagen. 

4. Evt. supplerende oplysninger. 

Vi håber på mange positive svar på denne 
opfordring, ikke blot fra Danmark, men også 
fra Norge og Sverige. 

Frank Pedersen. 

En videnskabsmand og UFO'erne 


På SUFOVs kongres den 1 . maj var dagens hovedtaler den verdenskendte tyske professor 
Hermann Oberth. Af hensyn til de mange , der ikke kunne være med ved dette års kongres , 
har vi fundet det rigtigst her i bladet at gengive professorens foredrag, men først et par 
oplysninger om Hermann Oberth. 


Hermann Oberth blev født den 25. juni 1894 
i Siebenbiirgen, Rumænien. Allerede i 1907 be¬ 
gyndte han at interessere sig for rumfartspro¬ 
blemer, hvilket førte til, at han i 1909 fremsatte 
sit første forslag til en bemandet rumfart. I 1913 
begyndte Oberth at studere medicin ved univer¬ 
sitetet i Munchen, men studierne blev imidlertid 
afbrudt af 1. verdenskrig. Efter krigen fortsatte 
han sine studier i Tyskland, men lod nu medi¬ 
cinen ligge til fordel for matematik, kemi, astro¬ 
nomi og meteorologi samt pædagogik og teologi. 

I 1923 udkom Hermann Oberths bog *Dic 
Rakete zu den Planetenraumen«, en fascinerende 
bog, der med profetisk klarhed beskrev alle væ¬ 
sentlige elementer i de nuværende storraketter. 
Bogen var betydeligt foran sin tid og blev da 
også afvist som doktorafhandling ved universite¬ 
tet i Heidelberg. 

I de efterfølgende år skrev Oberth flere bøger 
og blev i 1938 udnævnt til professor ved Den 
Tekniske Højskole i Wien, hvor han bl.a. arbej¬ 
dede med hemmelige raketprojekter. Først ved 
senere besøg på den tyske raketforsøgsbase Peene- 
miinde blev det klart for Oberth, hvor stor en 
del af hans arbejde fra Wienertiden, der nu kun¬ 
ne anvendes i konstruktionen af de tyske V-l 
og V-2 raketter. 

Medens Oberth en overgang arbejdede i Ber¬ 
lin, havde han hos sig en ung assistent, Wernher 
von Braun, der senere er blevet en kendt person 
i den moderne rumforskning. 

Efter 2. verdenskrig slog Hermann Oberth sig 
ned i Niirnberg, men har dog tilbragt flere år i 
USA og Italien. Oberth har også fremlagt for¬ 
slag til bl.a. *en månebiU, der med astronauter 
ombord skal kunne bevæge sig omkring på Må¬ 
nens overflade. 

Det er derfor med rette, at professor Hermann 
Oberth kaldes for raketteknikkens fader i den 



Hermann Oberth . 


vestlige verden, og han har da også i tidens løb 
modtaget talrige hædersbevisninger. Således blev 
han i begyndelsen af 1963 sammen med sin tid¬ 
ligere elev, Wernher von Braun, udnævnt til 
æresdoktor ved Vestberlins Tekniske Universitet. 

O.H. 

☆ 

Hvorfor UFO-forskning? 


Sålænge vi mennesker har nedskrevet vor hi¬ 
storie, har der været beretninger om de lysende 
skiver, der ses på himmelen. De gamle kaldte dem 
for »lysende skiver«, romerne for »lysende skjol¬ 
de«. Vi ved faktisk ikke rigtigt, hvad vi skal 
kalde dem. Udtrykket »flyvende tallerkener« kan 
jeg ikke rigtig lide, det minder mig for meget 
om køkkentragedier. Stråleskibe er heller ikke 
godt, for det første stråler de jo ikke altid, og 
for det andet er deres udstråling måske kun en 
uvigtig biting. Dette navn passer bedre til den 
såkaldte »Waterwitch, idet denne virkelig blev 
drevet frem ved tilbagestødet fra en vandstråle. 
Af de betegnelser vi kender, dækker ordet UFO 
faktisk bedst, idet det er sammensat af forbog¬ 
staverne i Uidentificeret Flyvende Objekt. 

Ifølge mine informationer foreligger der i dag 
over 80.000 øjenvidneberetninger. På det sted 
hvor rapporterne registreres, og hvor man har 
undersøgt beretningerne, har man kunnet hen¬ 
føre ca. halvdelen af alle beretninger til kendte 
fænomener, såsom vejrballoner, lys i fly, lavt 
flyvende fly belyst af solen, meteorer, luftspej¬ 
linger, hemmelige våben som V7, luftpudefar¬ 
tøjer og lignende. Engang var det også en flok 
grågæs — belyst af solen, af og til var det hysteri¬ 
ske personers praleri eller slet og ret svindel ud¬ 
ført af spasmagere. 

Yderligere 39 pct. af de iagttagede fænomener 
er ganske vist ikke blevet identificeret, men de 
i disse tilfælde omhandlede fænomener ligner de 
førnævnte så meget, at det sikkert drejer sig om 
de samme ting. Jeg fik engang et brev fra to piger 
i New York. De skrev meget ophidset, at de hav¬ 
de set et UFO, og at de havde rapporteret hæn- 


At bringe en sårende bemærkning videre til 
den , som vil føle såret svide , er en langt større 
fobrydelse end den letsindige sladder , som de 
fleste mennesker af og til lader sig forlede til. 

André Maurois , fransk forfatter. 

☆ 

Naturens logik er ikke menneskehedens logik. 

Jean Rostand , fransk professor. 


delsen til luftvåbnet, der havde svaret dem, at 
det var en vejrballon! »Hvad mener De?« skrev 
de til mig. Derefter fulgte en beskrivelse, der 
var så tydelig, at jeg måtte svare: »My ladies, I 
am sorry, men det har virkeligt været en vejr¬ 
ballon!« 

Men der bliver 11 pct. tilbage, og det er sta¬ 
digvæk ca. 9.000 beretninger, og her er alle disse 
forklaringer utilstrækkelige. Humbug og løgn kan 
også udelukkes, idet det i disse tilfælde er gamle 
piloter, radarobservationer og fotografier, der 
danner grundlaget for beretningerne. Det er ikke 
hverken pralhalse eller spasmagere, og selv over¬ 
for løgnedetektorer har de fastholdt deres vidne¬ 
udsagn. Disse mennesker ’v ille have sat deres stil¬ 
linger overstyr, såfremt deres beretninger havde 
været falske. 

Disse beretninger stemmer så godt overens, at 
man kan slutte sig til en fælles årsag. Jeg kan vel 
gå ud fra, at UFOernes rapporterede egenskaber 
er kendt af forsamlingen? 

Efter min mening skulle videnskaben anse en¬ 
hver ting for mulig, sålænge der ikke findes be¬ 
viser, der modbeviser dette. Videnskaben bør alt¬ 
så lade enhver forklaring gælde som arbejdshypo¬ 
tese, indtil der foreligger observationer, der mod¬ 
beviser arbejdshypotesen. 

Hvad UFOerne angår, findes der kun en eneste 
forklaring, der hidtil ikke har kunnet modbevises, 
nemlig Keyhoes hypotese, at det er rumskibe fra 
fremmede kloder. 

Andre plausible forklaringer har man indtil 
dato ikke kunnet finde. Dermed er dog ikke sagt, 
at dette er den eneste mulige forklaring. UFOer¬ 
ne kan jo også være noget helt andet, der er bare 
indtil dato ingen, der har kunnet sige os, hvad. 

Såfremt vi går ud fra den arbejdshypotese, at 
UFOer er maskiner, må vi yderligere antage føl¬ 
gende: 

a) De er ikke bygget af jordiske mennesker, 
for i oldtiden og middelalderen kunne intet men¬ 
neske bygge flyvende maskiner, og selv vi kan 
endnu ikke bygge fartøjer, der flyver som UFO¬ 
erne. 

b) De flyver med kræfter, der ligner tyngde¬ 
kraften. 

Såfremt et apparat, bygget af os, kunne for¬ 
andre retning og hastighed så pludseligt som 

UFOerne, ville de rejsende blive presset så kraf¬ 
tigt ind mod væggen, at de ville dø. Men drejede 
det sig om gravitationslignende felter, ville men¬ 
nesket »falde« med fartøjet og der ville ikke op¬ 
stå træk- eller trykspændinger mellem fartøj og 
menneske. 

Endvidere ville dette også forklare, hvorfor 
man ville lægge skiverne tæt sammenpakket i et 
cylindrisk eller cigarformet fartøj, når dette skul¬ 
le forlade Jorden, idet alle skiverne i så fald kun 
ville behøve et enkelt tyngdefelt. 

Tidligere troede jeg derfor også, at UFOerne 
muligvis kunne fremstille kunstige tyngdefelter. 
Stillet overfor det nytteløse i alle forsøg på at 
skabe en kunstig tyngdekraft, eller blot at kunne 
forklare, hvordan et sådant kunne skabes og vir¬ 
ke, hælder jeg mere og mere til den anskuelse, 
at energi, massetræghed og gravitation kun er 
forskellige aspekter af én og samme ting, og at 
det er umuligt at skabe et kunstigt tyngdefelt, 
lige så umuligt, som f.eks. at skære mig i to dele 
og sige: »Den del er Hermann og den del er 
Oberth!« 

Såfremt vi ville trække en enorm urfjeder op, 
og dertil anvende 9 billioner meterkilogram, ville 
denne fjeder være blevet 1 gram tungere end før, 
medens f.eks. udstødningsgassen fra en motor, 
der har udført dette arbejde, er blevet 1 gram 
lettere end den luft og det brændstof, der er ble¬ 
vet anvendt. Der findes simpelthen ingen masse, 
der ikke består af fastfrosset energi, og ingen 
energi, der ikke har en bestemt masse og et der- 
tilhørende, omend også meget ringe tyngdefelt. 
Og der findes heller ingen tyngdefelter, uden en 
dertil hørende masse, hvorfra de udgår. 

Men på den anden side ved vi også, at vi endnu 
ikke kender alle kraftformer. Særlig den moderne 
parapsykologi trænger mere og mere igennem og 
viser os sådanne kræfter. Det er meget muligt, at 
der deriblandt findes kræfter, der kan accellerere 
selv de mindste partikler og på denne måde dan¬ 
ne tyngdekraftlignende felter. 

c) De frembringer højfrekvente elektriske 
svingninger for at kunne bortstøde luften og for 
at forhindre, at de begynder at gløde ved luft¬ 
modstanden og danner stærke magnetfelter for at 
kunne indvirke på den ioniserede luft i højere 
luftlag. 

På denne måde kan vi forklare hvorfor de ly¬ 
ser. Også polerne på vore induktionsmaskiner ly¬ 
ser i mørke. 

For det andet forklarer dette også UFOernes 
lydløshed. De tidligere nævnte hemmelige våben 


og jetmaskiner bevæger sig gennem rolig luft og 
danner derved kraftige lufthvirvler. UFOerne 
derimod danner ingen lufthvirvler, for i nærhe¬ 
den af disse har luftlagene samme hastighed som 
UFOet, og hastigheden aftager så udefter. 

Det er det samme, der sker med en rivende 
bæk og en bred rolig flod. Begge kan løbe lige 
hurtigt i midten af vandet, men ved floden af¬ 
tager hastigheden langsomt ind mod bredderne, 
således at vandet ikke kan danne hvirvler og flo¬ 
den løber derfor helt lydløst, medens den rivende 
bæk bruser afsted. 

Endelig forklarer det også de kraftige elektri¬ 
ske og elektromagnetiske virkninger, som ofte, 
men ikke altid, er observeret i nærheden af UFO- 
er. 

d) Hvad der derimod ikke kan forklares, er den 
måde UFOerne bliver gennemskinnelige på og 
undertiden delvis eller helt usynlige. Men vi kan trø¬ 
ste os med, at de mennesker, der levede for hun¬ 
drede år siden, heller ikke ville kunne fatte, hvor¬ 
dan røntgenrør, fjernsyn, flyvemaskiner og elek¬ 
triske lamper fungerer. 

Eksisterer der så liv på andre kloder? Ifølge 
den viden vi har i dag, er liv på Mars sandsyn¬ 
ligt. Desuden er vor sol ikke den eneste stjerne 
i universet. Alene i vort mælkevejssystem er der 
50 milliarder stjerner eller sole, der kan have pla¬ 
neter, der kan være beboet, men vi er ikke i 
stand til at se dem med vore teleskoper. Og der 
findes andre 500 millioner galaksesystemer som 
vor mælkevej i den kendte del af universet. 

Urey har ved sine forsøg vedrørende livets 
opståen på egnede kloder allerede forklaret dette 
på en sandsynlig måde: 

Den amerikanske venussonde »Mariner« be¬ 
kræftede, at Venus-atmosfæren er både tættere 
og varmere end den jordiske atmosfære. Ilt har 
ikke kunnet påvises, derimod cyangas, kulbrin¬ 
ter, ammoniak, svovlbrinter, aldehyder og keto¬ 
ner samt vanddamp og kulsyre. Urey kom alle¬ 
rede i trediverne til den opfattelse, at jordat¬ 
mosfæren i begyndelsen har haft lignende forhold, 
dette var et resultat af geofysiske og biokemiske 
overvejelser. Han fyldte derfor et eksperimental¬ 
kammer med en lignende gasblanding, opvarmede 
den under tryk til 100—150 grader Celcius og 
lod elektriske udladninger gennemflamme gasser¬ 
ne, for i urtiden var der samtidig kraftige torden- 
og lynudladninger. På Venus’ skyggeside, har man 
også kunnet konstatere opflammende lys, som 
man mener kan føres tilbage til tordenvejr. 

Under indflydelse af de elektrisk udladninger, 

dannedes der efterhånden organiske molekyler, 
først små, og da temperaturen faldt, dannedes 
der større. Varme dannes ved, at molekylerne 
ikke ligger roligt ved siden af hinanden, men be¬ 
væger sig og jo flere sammenstød, jo varmere 
bliver det. Derved sønderdeles de store molekyler 
lettere end de små, og de kan derfor kun bestå 
ved lavere temperaturer. 

På en planet vil der selvfølgelig være meget 
større gasmængder til rådighed og udviklingen 
vil derfor foregå meget, meget langsommere, der¬ 
ved opstår der også mange flere forskellige mu¬ 
ligheder. Først dannes de store proteinmolekyler, 
klorofyl, virus samt de for livet så nødvendige 
nukleinsyrer. I dag ville disse stoffer gå til grunde 
på grund af forrådnelse, men dengang var der 
endnu ingen nedbrydende stoffer, og de dannede 
molekyler forblev derfor intakt. Til slut har så 
alle de nødvendige stoffer, der danner grundlaget 
for at kunne danne en klorofylholdig, livskraftig 
plantecelle, fundet sammen, og livet var opstået. 

Det er altså mere end sandsynligt, at der fin¬ 
des andre tænkende væsener end os i universet. 
Man kan heller ikke benytte den indvending, at 
de ikke lever længe nok, til at kunne overvinde 
de enorme kosmiske afstande i deres rumskibe. 
For det første ved vi ikke, hvor lang deres leve¬ 
tid er, måske bliver de ældre end vore mammut¬ 
træer? For det andet er det i dag så godt som 
bevist, at alle fysiske og kemiske processer fore¬ 
går langsommere i hurtigt flyvende rumskibe. 

Besætningen på et rumskib, der flyver med 
lydhastighed, vil bruge meget mere tid til at æl¬ 
des, end hvis den havde befundet sig i et stille¬ 
stående fartøj. 

Man ser altså, at teorien om, at UFOerne er 
rumskibe, ikke er i modstrid med vort nuværende 
verdensbillede, og det er derfor berettiget, at 
man forfølger denne teori og samler yderligere 
materialer sammen. 

Men når det ser således ud, hvorfor overlader 
man så ikke UFO-forskningen til de højere lære¬ 
anstalter og til de videnskabelige institutter? Jeg 
vil dertil svare: 

På grund af fejl ved indretningen af de højere 
læreanstalter, er videnskabsmændene så stærkt be¬ 
lastet, at de ikke har tid til at befatte sig med 
ting, der ikke hører til deres eget lille special¬ 
område. Jeg har talt om dette adskillige gange 
og er også fremkommet med forbedringsforslag. 
F.eks. burde man dæmme op for den lavine af 
litteratur, som videnskabsmændene i dag er tvun¬ 
get til at læse, for hele tiden at være a jour. Man 


burde sammenfatte vor nuværende viden til et 
stramt, klart og let forståeligt resumé, der på 
samme måde som bibelen er opdelt i bøger, ka¬ 
pitler og vers, og samtidig burde man indprente 
videnskabsmændene, kun at skrive noget, når de 
virkelig har noget nyt at berette, og i øvrigt kun 
at komme med tilføjelser på de rette steder i 
resumesamlingen, tilføjelser, der er nødvendige 
for at kunne forstå deres beretning. Desuden 
burde man adskille videnskabsmændenes forskel¬ 
lige pligter som forskning, undervisning, forfat¬ 
tervirksomhed og ledervirksomhed. 

Som det er i dag, må videnskabsmanden passe 
på ikke at dele sine kræfter op på for mange for¬ 
skellige områder. Af samme grund indtager han 
som oftest en afvisende holdning overfor nye 
ideer, opdagelser og opfindelser, alene af den 
grund, at så behøver han ikke at befatte sig med 
dem. Når man fra »toppen« er uvilligt indstillet 
overfor en bestemt ting, så har man også på for¬ 
hånd taget afstand nede i rækkerne. (I USA fryg¬ 
ter man for panik, såfremt der tales for meget 
om UFOerne, på samme måde som der udbrød 
panik, da Orson Welles holdt sit berømte høre¬ 
spil i 1938). 

Såfremt der eksisterede fakulteter ved univer¬ 
siteterne og de højere læreanstalter, der arbejdede 
med UFO-problemet, ville jeg også sige: »Over¬ 
lad dem forskningen!« Men de findes ikke endnu, 
og desuden drejer det sig om et område, der 

a) dækker flere forskellige specialområder, 

b) stadigvæk kan bearbejdes fornuftigt af ama¬ 
tører, da det kun drejer sig om at indsamle ob¬ 
servationer og andre materialer, og dette kan en 
amatør ofte gøre bedre end en videnskabsmand, 
da amatøren ofte råder over større almenviden 
og menneskekundskab end videnskabsmanden. 

Der vil sikkert ske det samme med UFO-forsk¬ 
ningen, som der skete med bilerne, flyvnin¬ 
gen, rumforskningen, bakterieforskningen, Schlie- 
manns udgravninger og meget andet, hvor i før¬ 
ste omgang intelligente amatører bearbejdede sa¬ 
gen og hvor den officielle videnskab først satte 
ind, da 

1. resultaterne ikke mere kunne bortforklares, 

2. sagen havde udviklet sig så meget, at man 
nøjagtig kunne sige, hvilke specialister, der skulle 
tage sig af sagens videre udvikling. 

-/W.P. 


Man kan snakke så lange om en røg , at der 
går brand i den! 

]. Ellesøe. 

UFOLOGI 

1 


De flyvende tallerkener 


Avanceret elektronik eller opspind? 

Midt i forrige måned sås mystiske ildkugler over 
Sydsjælland og Bornholm. Var det »varme« tallerk¬ 
ner? Videnskaben tror ikke på mystik - læs her 
hvorfor. 

Siden flyvning er blevet almindelig — ja selv før 
da — er folk verden over blevet mere og mere 
interesseret i atmosfæren og i synlige himmellege¬ 
mer. En ganske særlig stemning har rejst sig om de 
omstridte »flyvende tallerkner«. 

Man skulle tro, at det kun var lettroende folk, 
der blev fanget i en sådan fælde. Men det viser 
sig, at mange, det være sig halvprofessionelle, højt 
intelligente studenter, piloter, præster, amatørvi- 
denskabsmænd, journalister og mange andre har 
»observeret« og endda fotograferet disse fænomener 
og rapporteret dem til pressen verden over med 
stadig stigende hyppighed. 

Der kan forekomme pauser i rapporternes strøm, 
men de seneste måneder har bragt stigende mæng¬ 
der øjenvidner, som forlanger at blive troet. Dette 
har foranlediget os til at foretage et sidespring fra 
vore vante, saglige og jordnære baner og ofre en 
smule plads på dette drilagtige tallerkenproblem. 
Vi synes, vi har lov til at gøre det — for tænk, 
hvis tallerkenerne var avanceret elektronik fra 
fjerne kloder; vor redaktion ville være mægtig til¬ 
freds med sig selv, hvis vore undersøgelser kunne 
resultere i, at vi i næste nummer (måske burde vi 
vente til september, når folk har bedre tid til at 
udføre mekanisk hobbyarbejde) kunne bringe en 
detailleret konstruktionsbeskrivelse af en tallerkens 
indretning. 

Men — believe it or not — det synes virkelig, 
som om j..v.n i stadig videre kredse tager tallerke¬ 
nerne alvorligt. Selv luftvåbenet i USA holder sig 
orienteret om rapporterede tallerkener, men har 
gode forklaringer på dem alle, undtagen 2,09 pct. 
(ifølge »News week«) fra året 1965. Disse 2,09 ptc. 


uforklarlige fænomener bliver kaldt UFO’s (Un- 
indentified Flying Objects). Selv forkortelsen er nu 
et godt leksikalt udtryk. 

Der er medlemmer af UFO-foreninger og klub¬ 
ber over hele jorden. Udgiveren af et New York- 
magasin, som beretter om flyvende tallerkner hver 
måned, ønsker endda en verdens-UFO-forening. 

Hvor mange mennesker, der er blevet optaget i 
»Flyvende Tallerken-klubber«, vides ikke med sik¬ 
kerhed, men meget tyder på, at det drejer sig om 
jættetal. Et bevis for den store interesse er de snese 
af bøger, der udgives — hovedsagelig i Øst- og 
Vesteuropa samt USA — om dette emne. Der er 
dog en hel del spekulation i udgivelsen af mange 





Fig. 1. Dette er en originaltegning af en samling 
flyvende tallerkener, iagttaget af en af vore med¬ 
arbejdere, medens de var i flugt over den nordsjæl¬ 
landske himmel. Nogen rimelig forklaring på fæno¬ 
menet kunne ikke gives, ligesom vi også beklager 
ikke at kunne præsentere vore læsere for et taller¬ 
ken-foto, vi kan være bekendt at lægge navn til. 
Den her omtalte iagttagelse er gjort i august 1965, 
og har altså ingen relation til de seneste observa¬ 
tioner. 

af disse publikationer, idet emnet i sig selv indby¬ 
der udgivere med mindre principfaste holdninger 
til at udgive en »bestseller« i en fart. 

Hvad får folk til at tro på denne usædvanlige, 
uvidenskabelige kult? På begge sider af jerntæppet 
synes den mest udbredte tro at være, at »fjenden« 
er ophavsmanden. På begge sider er man overbe¬ 
vist om, at der spioneres via flyvende tallerkener. 
Andre mener derimod med sikkerhed, at UFO’erne 
er »overjordiske« væsner, der kommer fra vort 
solsystem eller hidrører fra fjernere himmellegemer. 

Lad os nu prøve at se lidt på alle disse argumen¬ 
ter udfra videnskabelig logik og begrunde, hvorfor 
disse teorier om de flyvende tallerkner ikke kan 
holde stik, og vi afventer med sjælstyrke eventuelle 
holdbare protester. 

1). 

Mens tusinder af flyvemaskiner har været sendt 
op og bragt ned igen, og mens hundreder af maski¬ 
ner er blevet knust ved ulykkestilfælde, har der 
ikke varet een eneste flyvende tallerken , der er 
kommet hverken hel eller beskadiget ned på jorden. 
Vor uforbeholdne gratulation til disse fremmede 
teknikens mestre, der således har bortelimineret 
serviceproblemet! — De bygger måske med »Are- 
na«-moduler? 

2 )- 

I denne elektronikens tidsalder har der aldrig 
været modtaget et eneste »vandtæt« radar-ekko fra 
en flyvende tallerken. — I mange påståede rum- 
fartøjsreflektioner har genstandene været rapporte¬ 
ret som værende mindre end hundrede miles borte, 
men der er ingen vanskeligheder med at få ekkoer 
fra månen, som ligger 240.000 miles borte, og end 
ikke fra Venus, som ligger mere end 40 miil. miles 
borte. Så det skal nok have været »stjerneekkoer«! 

3) . 

Nogle mennesker insisterer på, at UFO’erne har 
været registrerede, og anfører som bevis de ufor¬ 
klarlige blink på radarskærmene, som almindeligvis 
bliver kaldt »engle«. Men der har ikke været nogle 
sammentræf med disse engle og UFO’erne. Faktisk 
var der sådan en mangel på årsag, at man en over¬ 
gang troede, »englene« skyldtes forskelligheder mel¬ 
lem kolde og varme luftlag. Senere har opdagelsen 
af, at »englene« er forårsaget af flokke af træk¬ 
fugle helt affejet teorien om de flyvende tallerkner. 

Et andet væsentligt punkt er, at hvis en flyvende 
tallerken fra et hvilket som helst punkt i solsyste¬ 
met kom på visit til jordens nærhed, ville dens 
piloter eller operatører være nødsaget til at holde 
sig i kontakt med deres egen verden. Lad os yder¬ 
ligere forestille os, at disse væsener er langt, langt 


borte fra os. De ville da være nødt til at benytte 
en eller anden form for forbindelse, det være sig 
radio, laser eller andet. Ikke desto mindre er det 
aldrig lykkedes at opfange sådanne signaler på 
trods af vor veludviklede elektronik. Hvorfor? 
Fordi flyvende tallerkner er en myte; de eksisterer 
simpelthen ikke. 

I stedet for at læse fantastiske historier burde 
folk studere bøger om den modsatte teori. I bogen 
»Flying Saucer« siger Dr. Donald H. Menzel fra 
Harvard i sit forord: 

»I denne bog forklarer top-videnskabsmænd, som 
har set mange af disse såkaldte flyvende tallerkner, 
om hvert eneste tilfælde, om deres natur og oprin¬ 
delse. Folk, der kan lide at blive ængstet eller my¬ 
stificeret, vil nok ikke godtage Dr. Menzel’s for¬ 
klaringer — men alle, der ønsker at få et reelt 
svar, vil finde dette i disse sider. Og svaret band¬ 
lyser fremover de »små mænd«, missiler ført af 
fremmede kræfter, rumskibe og alle andre stærkt 
farvede historier«. 

Dr. Menzel nøjes ikke med at rive glorien af 
tallerkenteorien — han går faktisk ind på spøgen 
og erklærer, at tallerkenerne er virkelige — nøjag¬ 
tig ligeså reelle som f. eks. regnbuer, men sandelig 
også tilsvarende besværlige at fange. Lignende syn 
har været kendt i århundreder, idet »rumskibene« 
dog har ændret design i betragternes fremstillinger, 
i hvilke de er tilpasset skiftende tiders »mode« for 
science fiction. Vore tip-tip-olde forældre kunne 
have held til at iagttage specielle flyvende drager 
med ildsprudende gab. Men drager er ligesom ikke 
rigtig på mode for tiden, så derfor holder man sig 
til mere realistiske udformninger af rumskibe. Ski¬ 
ver, cigarformede legemer eller tallerkener med ly¬ 
sende legemer eller tallerkener med lysende vinduer 
langt randen. Det ved man, hvad er — og giver et 
skær af troværdighd. 

Sært nok, iøvrigt, at det altid er over en ørken 
i Arizona eller et lignende kedsommeligt landskab 
i Michigan, talerkenerne holder til. Hvorfor lege 
skjul med jordboerne — Mars- eller Venusfolk 
kunne dog finde langt mere interessevækkende lo¬ 
kaliteter at undersøge end en sumpstrækning i 
Midt-vesten. Hvorfor lander der mon aldrig en 
tallerken i Vanløse? Hvorfor skal de også snydes 
oppe i Hjørring? Og dog — en af vore egne med¬ 
arbejdere, en mand, hvis ord står til troende, har 
set tallerkener over Nordsjælland. Han har oven 
i købet tegnet det indtryk, han fik. Nogen for¬ 
klaring på synet fik han aldrig. . men det fik en 
københavnsk dagbladsjournalist, som er forhenvæ¬ 
rende militærflyver. En dag lød alarmen over det 

ganske Værløse, hvor statens kampfly står parat til 
hurtig udrykning. Man rykkede ud, og man ryk¬ 
kede op i de tyndeste luftlag, hvor tallerkenen, 
årsagen til alt postyret, var klart at iagttage. Med 
fuldt drøn på jetterne styrede vor hjemmelsmand 
mod himmellegemet. . og opnåede at kunne nikke 
genkendende til en meteorologisk ballon-sonde på 
afveje. 


Det sidste, vi her på redaktionen har hørt til 
tallerkensagen, oven i købet nogle herlige, tørre 
bemærkninger herom, kom fra USA: En rumfor¬ 
sker, Dr. Edward Walsh , udtalte for nylig: Tallet 
på luftkaptajner, der melder at have set flyvende 
tallerkener, er så foruroligende stort, at jeg er be¬ 
gyndt at tage med toget. . 

VHL. 


Et svar.... 


Til Populær Radio og TV, 
Antoniegade 7, København K. 


I juni-nummeret bragte bladet en artikel om »De 
fl. talk, avanceret elektronik eller opspind? Bla¬ 
det konkluderede, at »fl. tall.« er en myte, idet 
de simpelthen ikke eksisterer. Er det ikke en lidt 
forhastet slutning at drage, når man betænker det 
spinkle (og flere steder fejlagtige) grundlag, artik¬ 
len er bygget på. 

Man blev så glad, da man læste: »Lad os nu 
prøve at se lidt på alle disse argumenter ud fra 
videnskabelig logik og begrunde o.s.v...«. Hvorfor 
holdt forfatteren ikke fast ved det videnskabelige 
og logiske? Hvorfor faldt forfatteren alt for hur¬ 
tigt tilbage til den sædvanlige gang »øregas« i be¬ 
handlingen af stoffet? Grunden kan ikke være 
svær at regne ud. En saglig og nøgtern argumen¬ 
tation ville ikke tjene formålet »at latterliggøre 
alle, som er overbevist om, at »de fl. tall.« er vir¬ 
kelig fysiske genstande af interplanetarisk oprin¬ 
delse«. 

Er der da ikke noget rigtigt i artiklen. Jo, det 
er der da rigtignok. Der både har været og bliver 
stadig spekuleret i UFO-fænomenet, og det er be¬ 
klageligt set fra et undersøgelsesmæssigt synspunkt. 
Til gengæld er spekulation jo et gammelt og hæ¬ 
derkronet erhverv blandt »civiliserede« mennesker, 
hvilket ligeså ofte kommer til udtryk blandt UFO- 
sagens modstandere, der ofte både i bøger og artik¬ 
ler omgås meget letsindigt med kendsgerningerne. 

Jeg kan ikke rigtig få mig selv til at tro, at ar¬ 
tiklens forfatter virkelig tror, at den tekniske ud¬ 
vikling på jorden har nået sit endemål, og at vi 
nu kender alle fysiske love og deres udnyttelse. 
Kunde det ikke tænkes, at vi omkring år 2000 vil 
ryste medlidende på hovedet ad de stakkels tåber, 
der i tresserne raslede rundt om jorden i de »usikre 
og klodsede« Mercury- og Geminikapsler? Er det 
egentlig så ufatteligt at forestille sig levende intelli- 
gensvæsener i rummet, der er 1000 år forud for 
jorden i udviklingen? At vi eventuelt ikke bryder 
os om en sådan tanke, er jo en helt anden sag. 


Postulatet om, at der aldrig har været modtaget 
et eneste »vandtæt« radarekko fra en flyvende tal¬ 
lerken, må sikkert bero på manglende oplysninger, 
der helt bestemt ikke kan lægges forfatteren til 
last, idet han sikkert har ofret en masse tid på at 
kontrollere »denne kendsgerning«. Må jeg ikke nok 
anbefale artiklens forfatter at læse Major Donald 
E. Keyhoes bøger, bl.a. »The Ufo Evidence« (ud¬ 
givet den 2. juli 1964 af den amerikanske organi¬ 
sation NICAP). I major Keyhoes bøger vil man 
finde flere radarobservationer, som er hentet fra 
det amerikanske luftvåbens arkiver. 

Det er jo rigtigt, at mange af de indkomne rap¬ 
porter kan forklares på helt naturlig måde. Pro¬ 
centerne over de uforklarlige fænomener varierer 
fra artikel til artikel, hvilket vel er helt naturligt 
al den stund, at procentsatsen skal sammenholdes 
med det tilgængelige materiale. Det er jo også 
mindre væsentligt i denne forbindelse; det, der tæl¬ 
ler, er, at man må erkende, at der findes et antal 
rapporter, man ikke kan give nogen »almindelig, 
naturlig« forklaring på. Ifølge artiklen findes der 
ca. 2 pct. af denne kategori. Så længe disse 2 pct. 
ikke er forklaret, kan man da ikke afvise fænome¬ 
net som en myte, hvis man vel at mærke vil holde 
fast ved den videnskabelige fremgangsmåde. 

Apropos »beviser«. Det lille eksempel med pilo¬ 
ten og hans kontakt med »moderplaneten« er vir¬ 
kelig morsom. Man kan da ikke for alvor anse det 
for »bevis«, at man ikke har opfanget signaler 
mellem en »fl. tall.« og dens base. De flyvende 
tallerkeners eksistens kan da aldrig blive afhængig 
af en evt. mangel i vor tekniske udvikling. Kan 
man iøvrigt med 100 pct. sikkerhed sige, at så¬ 
danne signaler ikke er opfanget? Hvem har man 
spurgt? 

Det må nok også betegnes som en noget vovet 
påstand at betegne al litteratur, der går ind for de 
»fl. tall.«, for fantastiske historier. Det kan heller 
ikke undre, at Dr. H. Menzel og hans værk næv- 

nes. Lad mig også bidrage med et Dr. Menzel- 
eksempel. Den gode Dr. Menzel »beviste« engang 
for en flok studenter, at mange af de »fl. tall.« 
blot var solens lys, der på en særlig måde blev 
kastet gennem ovale huller i papskærme; blot glem¬ 
te han samtidig at forklare hvordan, hvornår og 
af hvem disse mange papskærme var blevet op¬ 
hængt i atmosfæren, og hvordan man fik dem til 
at illudere formationsflyvninger. Lad Dr. Menzel 
hvile, det er ca. 6 år siden, han var moderne 
blandt »modstanderne«, man har mange andre fine 
navne, som er både bedre og morsommere end 
Dr. Menzel; selv om han er videnskabsmand. Fine 
navne og titler gør det ikke alene, hverken som 
bevis »for« eller »imod«; men derfor kan jeg dog 
godt nævne et par navne, af de fine og dyre, som 
vejer tungt. 

IATA’s generaldirektør Knut Hammarskjøld. 

Professor Hermann Oberth. 

Professor C. V. Maney (chef for den fysiske afd. 
ved Defiance college, Ohio). 

Astronomen Dr. Felix Siegel (russer) 
og mange flere af disse såkaldte halvprofessionelle, 
amatørvidenskabsmænd. 

De flyvende tallerkener er en »myte«, står der 
i artiklen. Mon dog, eller tror man, at det ameri¬ 
kanske luftvåben sætter en masse dygtige og højt 
ansete videnskabsmænd ind i en undersøgelse, der 
koster millioner af kroner, hvis det hele blot er et 
regnbuefarvet slag i den tomme luft eller en flok 
fredelige trækfugle på turistrejse? Nok kan man 
sige meget om vore vestlige venner på den anden 
side af Atlanterhavet, men så tossede tror jeg nu 
ikke, de er, men de har selvfølgelig endnu ikke set 
tidsskriftet »Populær Radio og TV«. 

Med venlig hilsen. 

Frank Pedersen. 


JORD 

Jeg har jord på 
mine bare fødder, 
rigtig sort jord. 

Jeg skal vaskes, 
siger mine forældre, 
det er noget griseri! 

Det er nu mærkeligt, — 
for jorden giver liv 
til alle de smukke 
blomster i vor have. 


Flyvende tallerkener 
på statsbudgettet 

Associated Press meddelte den 9. maj, at det 
amerikanske flyvevåben nu har besluttet at søge 
videnskabens bistand i håb om at trænge til bunds 
i tallerkenmysteriet. Beslutningen havde baggrund 
i den store mængde observationer, som har fore¬ 
kommet over USA i 1966. 

I en officiel erklæring oplystes det, at en særlig 
undersøgelseskomite er kommet til det resultat, at 
den videnskabelige side af udforskningen af UFO- 
erne må styrkes. Derfor vil der blive indgået af¬ 
taler om assistance fra et antal videnskabsmænd, 
der skal være i beredskab til hurtige og dybt¬ 
gående undersøgelser af særligt gådefulde ufo-mel¬ 
dinger. Forsvarsministeriet vil ansøge om de for¬ 
nødne bevillinger på det kommende statsbudget. 

ej. 

Verdens første landingsbane 
for flyvende tallerkener 

Den side af menneskets natur, der tiltrækkes af 
det mystiske og umiddelbart uforklarlige — og 
giver sig udtryk gennem overtro — fornægter sig 
ikke — heller ikke på en teknisk set så fremskre¬ 
den plet i verden som Cocao Beach i Florida, der 
er soveby for raketcentret ved Cape Kennedy. 
Her har man nemlig, vist nok som det første sted 
i verden, indrettet en landingsbane for flyvende 
tallerkener, også kaldet »UFO«er, som betyder 
ukendte, flyvende objekter. 

Landingspladsen ligger i naturskønne omgivelser 
ved Fisher Park og er indrettet af det lokale han¬ 
delskammer. Handelskammerets formand, Joe Mor¬ 
gen, har lovet i givet fald at lede en velkomst¬ 
komite. Ideen er hans, idet han mente, at kon¬ 
kurrence er et gode — også i rumbranchen. 

Landingsbanen er formet som et kryds og lig¬ 
ger 200 meter fra kysten. Der er anbragt store 
skilte, der angiver, at det er en modtagelsesstation 
for UFOer — idet man håber, at de ukendte pilo¬ 
ter på disse ukendte rumskibe af ukendt oprindelse 
forstår engelsk. 

Svendborg Avis 26/5-66. 


FM. 

Landinger og kontakter. 


En landing i Argentina 


I slutningen af januar 1965 dukkede de første 
forlydender op om en mærkelig tildragelse i nær¬ 
heden af Mendoza ved foden af Andesbjergene i 
det vestlige Argentina. Følgende meddelelse frem¬ 
kom i bladet »La Cronica«: 

»En mystisk genstand, formodentlig en del af 
en kunstig satellit, er faldet ned ved San Mi- 
guel, 4 km fra San Rafaet, der ligger nord for 
Mendoza, ikke langt fra grænsen til provinsen 
San Juan. 

Nyheden blev meddelt af hyrder fra egnen, 
og til at begynde med var ingen vigtige detaljer 
tilgængelige,idet alle kommunikationslinier mel¬ 
lem Mendoza og San Rafael har været afbrudt 
de sidste fire dage«. (Alene denne kendsgerning 
kan vække undren, idet januar måned er høj¬ 
sommer i Argentina. Avisartiklen fortsætter): 
»San Miguel er et ganske lille samfund med en 
kirke, en nødhjælpstation og en skole med kun 
een lærer. Spredt milevidt deromkring bor du¬ 
sinvis af fåreavlere. Egnen er meget trist, og 
om natten ligner den nærmest et månelandskab. 

De lokale beboere erklærer, at det mærkelige 
objekt er en flyvende tallerken, og mange af 
dem påstår også, at de har set små skikkelser 
spadsere omkring fartøjet iført mærkelige uni¬ 
former, noget i retning af dykkerdragter, der 
afgav et grønligt lys! Een ting er imidlertid sik¬ 
ker: Egnens beboere er rædselsslagne, og ingen 
vover sig udendørs.« (Artiklen beretter videre, 
at provinsens luftfartsmyndigheder, da nyheden 
nåede frem til Mendoza, sendte en maskine ud 
for at undersøge objektet, der var landet på et 
vanskeligt tilgængeligt sted — og fortsætter der¬ 
efter) : 

»Maskinen overfløj stedet og fandt objektet, 
der rapporteredes at have form som en cigar og 
være ca. 8 meter langt og med en diameter på 
1 meter. Det kan ses på lang afstand, da det 
skinner klart hvidt. 


I bagenden af kapslen er der noget, der synes 
at være en turbine eller noget i den retning; 
den ser ud til at være halvt begravet. 

Flyvemaskinen overfløj »tallerkenen« adskil¬ 
lige gange, og adskillige sort-hvide fotografier 
blev taget på trods af det enormt skarpe lys 
fra sandklitterne og klippefladerne. Billederne 
blev ikke offentliggjort i den lokale presse efter 
ordre fra politichefen i Mendoza, José Maria 
Ramos. I dag rejste et politihold og en fotograf 
fra regeringen til San Rafael for at opklare 
mysteriet«. 

Denne meddelelse har været gengivet i forskel¬ 
lige UFO-blade verden over. 

»Flying Saucer Review« lod en medarbejder i 
Argentina undersøge sagen. Det følgende er Char¬ 
les Bowen’s redegørelse for resultaterne af denne 
undersøgelse, oversat fra FSR nr. 3 1965. 

Flere detaljer: 

Vi blev henrykte, da vor medarbejders brev an¬ 
kom i midten af marts. Vi erfarede, at det cylin¬ 
derformede objekt faktisk satte farten ned, da det 
faldt mod jorden — »tøvede« er det ord, Senor 
Galindez benytter — som om det blev holdt til¬ 
bage af en usynlig kraft. 

Da politiet kom for at se objektet, lykkedes det 
dem at lande en DC-3 Dakota maskine i nær¬ 
heden og føre objektet ad luftvejen til det argen¬ 
tinske flyvevåbens hovedkvarter i Mendoza. Der¬ 
fra blev det bragt til rumforskningscentret i Cor- 
doba for nærmere undersøgelse. Man bør bemærke, 
at det argentinske raketforsøgsområde ligger i nær¬ 
heden af Cordoba. Dette er måske medvirkende år¬ 
sag til den intense UFO-aktivitet i disse egne. 

Den mærkelige kapsel blev målt til at være lidt 
over 4 meter lang og 1,30 meter i diameter. Tal¬ 
rige perforeringer fandtes hen ad dens sider, og 
Senor Calindez foreslår, at de kan være forårsaget 
af kontakt med kosmiske partikler. Objektets ydre 

var ikke som det, man normalt forbinder med en 
raket, og det bestod af et materiale, der endnu 
ikke er blevet identificeret. 

Hvad var San Miguel objektet? — Det forekom¬ 
mer højst usandsynligt, at det skulle være en del af 
en raket, opsendt fra jorden. Så vidt vi ved, bræn¬ 
der også de fleste af disse op, når de igen trænger 
ind i atmosfæren. Der har ikke været rapporter 
om bemandede indretninger med varmeskjold, der 
skulle være gået tabt, og selv om den havde været 
russisk, tror jeg, at vi ville have hørt noget om 
den. Dertil kommer det blændende hvide lys, den 
udsendte: kunne det have været en form for nød¬ 
blus — hvilket i så tilfælde ville forklare de væse- 
ners forsvinden, som blev rapporteret i første om¬ 
gang. Det er næppe sandsynligt, at nødlandede 
jordmennesker — flyvere eller astronauter — lige 
så stille ville være forsvundet ud i natten, hvis de 
havde fundet sig selv inden for et stenkasts afstand 
fra en beboet landsby. Ethvert forsøg fra jord¬ 
menneskers side på at redde medmennesker fra luf¬ 
ten ville have været et temmelig støjende fore¬ 
havende og ville ganske afgjort have lokket vidner 
til; i hvert fald hos nogle af egnens beboere ville 
den naturlige nysgerrighed have været større end 
fygten. 

Disse »små mænds« forsvinden, de fosforescerende 
uniformer o.s.v. bringer mig til et andet punkt — 
nemlig, at en del af objektet forsvandt igen! Da 
maskinen vendte tilbage fra den første overflyv¬ 
ning — med fotografier og alt, blev det rappor¬ 
teret, at objektet var 8 meter langt og ca. 1 meter 
i diameter. Det er de 4 manglende meter, der un¬ 
drer mig. — Pilotens øjemål må have været godt, 
for han vurderede næsten korrekt m.h.t. diamete¬ 
ren. Men da kapselen blev afhentet af politiet, var 


den kun 4 meter lang! Forsvandt resten sammen 
med de »små mænd«? — Vi må vente og se, om 
vor medarbejder kan fremskaffe flere detaljer. 

Men hvad vi end mener om San Miguel objektet, 
så bliver den kendsgerning tilbage, at der er kom¬ 
met flere andre objekter fra himmelen. 

En lignende uidentificeret kapsel er således fal¬ 
det 10 km fra San Miguel — en rapport, der end¬ 
nu ikke er blevet bekræftet, hvad der også gælder 
en rapport om et »fantastisk« objekt, der er faldet 
til jorden i San Luis provinsen, Argentina. Og 
endnu et tilfælde: Den 30. januar så man en mær¬ 
kelig indretning, 16 tommer i diameter og med fire 
vingeagtige udvækster, falde ned i en øde dal i 
Andesbjergene i nærheden af Lujan i Mendoza- 
provinsen. Objektet blev hentet og overgivet til 
flyvevåbnets afdeling i Mendoza. 

Der er også blevet leveret en hel ladning usæd¬ 
vanlige metalkugler »ovenfra«. De mest bemærkel¬ 
sesværdige tilfælde af denne art i Argentina fandt 
sted den 25. december 1964 og den 23. februar 
1965. For ikke så længe siden udtalte dr. Olavo 
Fontes i Buenos Aires, at han havde foretaget en 
analyse af metallet i den kugle, der faldt juledag. 
Han erklærede: »Dette objekt stammer ikke fra 
jorden! Aldrig har jeg været så spændt på en un¬ 
dersøgelse, som jeg er i dette tilfælde. Der er over¬ 
hovedet ingen tvivl i mit sind om, at vi nu står 
ansigt til ansigt med den mest forbløffende kends¬ 
gerning, man overhovedet havde kunnet forestille 
sig. Denne kugleformede genstand er fabrikeret 
uden for vor planet, eftersom den indeholder mag¬ 
nium med en vægtfylde og en renhed , der er 
ukendt på jorden. 

-/BJ 


Belejret af UFO'er 

Af Coral Lorenzen. 

Natten til den 18. okt. 63 blev en lastbilchauffør 
antastet af tre »Robotter« nær Nonte Maix, Ar¬ 
gentina. Og tre nætter senere, den 21. okt., så en 
hel familie i provinsen Tucuman et landet UFO, 
og fem andre skiver, der tilsyneladende holdt hus¬ 
standen under »belejring« i 40 minutter. 

Begge disse hændelser er så bizarre og så mærk¬ 
værdige, at de overhovedet ikke ville blive taget 
op til nærmere overvejelse, hvis det ikke var, fordi 


de blev bekræftet af udenforstående vidner. 

Eugenio Douglas kørte under et skybrud natten 
til den 18. okt. i sin lastbil ad en hovedvej. Kort 
efter at være kommet ind på hovedvejen Monte 
Maix e Ilha Verde, blev han og lastbilen pludselig 
badet i et strålende hvidt lys. Medens han for¬ 
søgte at finde lyskilden, mærkede han en irriteren¬ 
de prikkende fornemmelse i ansigtet og på hæn¬ 
derne, den voksede, indtil han mistede kontrollen 
over køretøjet og kørte i grøften ved siden af 
vejen. Da han kravlede ud af lastbilen for at un¬ 
dersøge, hvor megen skade der var sket, fandt 
han vejen spærret af et ovalt eller ægformet ob¬ 
jekt, ca. 25 fod i diameter. Henimod ham i ret¬ 
ning fra objektet kom »tre ubeskrivelige væsener«, 

hvis dragt og udseende i det hele taget ledte tan¬ 
ken hen på robotter, i hvert fald Douglas’ tanker. 

Han så lige på dem, blev grebet af panik, trak 
en revolver, som han sædvanligvis bar som beskyt¬ 
telse mod landevejstyve, og fyrede fire skud lige 
mod de mærkelige væsener; så snurrede han rundt 
og løb. Da han så sig tilbage, var væsenerne ved 
at gå ind i deres maskine, og mens Douglas fort¬ 
satte med at løbe, drevet af rædsel, mod Monte 
Maix, foretog skiven, der nu var lysende, flere be¬ 
vægelser over hovedet på ham. Hver gang den pas¬ 
serede, følte han en bølge af kvælende hede og 
den medfølgende prikkende fornemmelse. Han be¬ 
skrev den som ikke ulig et elektrisk chok eller den 
fornemmelse, man har, når muskler bliver normale 
efter at være »faldet i søvn«. 

Da han nåede Monte Maix, rapporterede Douglas 
sin oplevelse til politiet. Avisen »El Diario« rap¬ 
porterede episoden i sin udgave for 20. okt., og 
»O Journal« i Rio de Janeiro, Brasilien, bragte og¬ 
så beretningen i sin udgave den 22. okt. 

Yderligere oplysninger, der blev skaffet til veje 
gennem politiet i Monte Maix, blev trykt i »El 
Dia« i Agrega d. 20. okt. Denne beretning be¬ 
kræftede tilstedeværelsen af et UFO i området 
omkring Monte Maix e Ilha Verde hovedvejen med 
vidnesbyrd fra en gruppe landmænd, der var til 
en begravelse i nærheden af det sted, hvor Douglas 
så objektet. Vidnerne så tilsyneladende det samme 
objekt på omtrent samme tid, som Douglas hæv¬ 
dede at have set det. 

De sagde, det udsendte skinnende lys. Argentin¬ 
ske myndigheder var, hed det videre i artiklen, ved 
at undersøge sagen. 

Samme dag, d. 20. okt., bragte Agrega avisen 
»Accion« yderligere den oplysning, at Douglas var 
blevet undersøgt af en doktor ved sin ankomst til 
politihovedkvarteret og var blevet fundet normal, 
bortset fra sin omtrent hysteriske tilstand og de 
mystiske striber, som han hævdede var fremkaldt 
af den stråle, der blev udsendt af UFO’et. Politiet 
og lægen kunne ikke give nogen forklaring på stri¬ 
berne. En undersøgelse af jorden, hvor Douglas 
påstod, objektet var landet, viste ingen mærkelige 
mærker, men politiet meddelte Accion reporteren, 
at den strømmende regn, som varede i flere timer 
den nat, ville have bortvasket alle spor. 

Den 24. okt. bragte »Tribuna Da Imprensa« i 
Rio de Janeiro og »La Nacion« i Buenos Aires 
begge beretninger om 40 rædselsfyldte minutter, 
som familien Moreno havde haft på deres ranch 
nær Tranca i Cordobaprovinsen i Argentina. Den 
72-årige Antonio Moreno blev vækket af sin søvn 


kl. 21,30 d. 21. af en 15-årig tjenestedreng, der 
fortalte ham, at der tilsyneladende var sket en 
ulykke på jernbanesporene ca. 800 meter fra huset. 
Da han kikkede ud af vinduet, så senor de Moreno 
og den 63-årige Teresa Kairus de Moreno et strå¬ 
lende objekt svæve over sporet, og »mænd« gik 
frem og tilbage under det. Senora de Moreno fik 
fat i en blændlygte og ville gå udenfor for at 
undersøge det, men kom ikke ret langt, for et 
andet objekt nærmede sig og svævede nogle få 
meter fra jorden lige ved huset. Den rettede en 
lige, rørformet, hvid lysstråle mod huset. Familien, 
inklusive senora de Morenos søster og børn, blev 
bange, og da de bemærkede, at lyset fremkaldte en 
»prikkende« fornemmelse, hvor det berørte dem, 
gemte senora børnene rundt om i huset, og senora 
de Moreno formanede alle til at være så stille som 
muligt. Ved at kikke ud af de forskellige vinduer 
så senora de Moreno, der forblev forbløffende rolig 
under hele episoden, at der var ialt 5 af de skive¬ 
formede objekter i luften nær huset. To havde ret¬ 
tet stråler af lys mod huset på kort afstand, og 
tre svævede ca. 60 meter væk. Et af de nærmeste 
objekter udsendte en hvid rørformet stråle og det 
andet en rødlig, violet rørformet stråle. Huset 
blev snart »som en ovn«. 

Objekterne var alle skiveformede og omkring 
8 meter i diameter. Deres indre var synligt gen¬ 
nem rækken af vinduer på midten, som var stærkt 
oplyste. Imidlertid kunne vidnerne ikke set andet 
end skarpt lys. 

Da den stærke hede havde varet i 40 minutter, 
hævede objektet på jernbanesporet sig op i luften 
og begyndte at bevæge sig væk. 

Et for et slukkede de skiver, som udstrålede lys 
mod huset, deres lys og fulgte efter, idet de pas¬ 
serede over træerne i retning af nærliggende farme. 
Tre hunde, der var vant til at vogte huset og lave 
en værre lam ved enhver forstyrrelse, havde ligget 
fuldkommen stille, medens skiverne var til stede. 
Da skiverne forsvandt, satte de i med en hylekon- 
cert, der varede i adskillige minutter. 

En reporter for »Clarim« i Tranca interviewede 
de Moreno-familien få timer efter hændelsen og 
fastslog, at en kvælende hede og svovlstank stadig 
gennemtrængte huset, da han var der. Denne 
Clarim-korrespondent fortalte France-Press Service, 
at Moreno-familien havde talt om en tyk tåge- 
agtig røg, der stank som svovl, og som blev hæn¬ 
gende over træerne i adskillige minutter efter de 
mærkelige fartøjers forsvinden. 

En slags bekræftelse blev trykt i France-Press* 
nyhedstelegram. 

Senor Francisco Troupano var ca. 2 km fra 
Moreno-ranchen, da hans opmærksomhed blev fan¬ 
get af en formation på seks skiver, der bevægede 
sig over himlen. Det var omtrent på det tids¬ 
punkt, da Moreno-familien sagde ,at skiverne hav¬ 
de forladt egnen, kl. 22,15-22,20. 

Ifølge avisberetningerne har de Moreno-familien 
et godt rygte for hæderlighed, og der syntes ikke 
at være noget motiv for dem til at fabrikere denne 
detaljerede og komplicerede hændelse. Senor Tro- 
puanos erklæring syntes at antyde, at der i det 
mindste var UFO’er til stede på egnen. Føj så her¬ 
til reporterens erklæring om heden og lugten, og vi 
kan ikke affeje de Moreno’ernes erklæring. 

Lignende fænomener ar tidligere blevet rappor¬ 
teret. Rapporternes ensartethed føjer lidt til det 
voksende mønster af UFO-hændelserne og giver 
vægt til de hændelser, der rapporteredes af Douglas 
og de Moreno-familien. 

Natten til d. 11. dec. 57 efterlod en skive, som 
landede i nærheden af Ponta Poran, Brasilien, en 
mærkeligt skinnende dis, da den lettede. Den sam¬ 
me skive havde ved at blokere vejen og i det hele 
taget terrorisere folkene i en jeep afholdt alle fra 
at trænge frem forbi et vist punkt i flere timer. 
Selvom beretningen om den blev trykt i lokale 
aviser i nabolaget af Ponta Poran, er det tvivl¬ 
somt, at de Moreno-familien var bekendt med 
denne rapport. 

24- og 25-fods størrelsen er almindelig i UFO- 
litteraturen, og den svovlagtige stank er ofte for¬ 
bundet med flyvende tallerkener på jorden. Brugen 
af en stråle, som skaber yderst stærk hede, er ikke 


et almindeligt træk, men en lignende manifestation 
fandt sted ved Itaipu fortet i Brasilien i novem¬ 
ber 1957. 

Observationer af UFO’s, der tilsyneladende er 
interesserede i jernbanespor, er også talrige — 
nogle skal have fundet sted i Frankrig som doku¬ 
menteret af Aime Michel i hans bog »Flyvende 
tallerkener og de lige liniers mysterium«. 

Et karakteristisk træk ved de Moreno-hændelsen, 
der sædvanligvis ikke findes i forbindelse med 
UFO-observationer, var hundenes stilhed. I mange 
tilfælde, hvor UFO’er er kommet tæt på, har dyr 
vist en tilbøjelighed til at blive yderst ophidsede. 

I Douglas-affæren er den prikkende hedefornem¬ 
melse meget lig den i de Moreno-tilfældet såvel 
som mange andre. 

Robotagtige væsener blev rapporteret af en 
ranchkvinde i Argentina i efteråret 1962 og er 
blevet rapporteret fra andre dele af verden på 
andre tidspunkter. At de var »Mekaniske mænd« 
betyder ikke nødvendigvis, at der er tale om ro¬ 
botter, da de kunne have været væsener i en slags 
usædvanlig kedeldragt, hvis de overhovedet eksi¬ 
sterede. 

Alt i alt tjener hændelserne d. 18. og 21. okt. 
1963 i Argentina kun til at gøre mysteriet om 
UFO’erne og disses oprindelse og motiver endnu 
dybere. 

FATE, juni 1964. -,/»P.« — Gengivet med 
speciel tilladelse fra Clark Publishing 
Company (copyright). Evanston, 111., 
U.S.A. 


Nyt fra videnskaben 


Mars-„kanalerne" er virkelige 

Opdagelsen af flere »kanaler« på de billeder 
Mariner IV tog af Mars-overfladen, og hvis eksi¬ 
stens blev benægtet umiddelbart efter billedernes 
offentliggørelse i juli måned, har sat en ny dis¬ 
kussion i gang om intelligent liv på den »Røde 
Planet«. Opdagelsen har samtidigt rejst det spørgs¬ 
mål, om disse kendsgerninger var kendt i juli og 


blev tilbageholdt eller om aftegningerne (af »ka¬ 
nalerne«) først er konstateret senere. 

Dr. William Pickering, lederen af Jet Propul- 
sion Laboratory, som kontrollerede Mariner IV 
operationen for NASA, har indrømmet opdagel¬ 
sen. Yderligere bekræftelse er givet af dr. Clyde 
W. Tombaugh, planeten Plutos opdager og astro¬ 
nomisk ekspert m.h.t. M.irs. 

Kopier af Mariner IV billederne, som viser ret¬ 
linede »kanaler« blev for nylig forevist NICAP 

af dr. Frank Salisbury fra Colorado universitetet, 
en kendt biolog, som har analyseret mulighederne 
for liv på Mars. »Kanal-aftegningerne« kunne let 
ses, men var ikke gode nok til reproduktion af 
en illustration. 

En af »kanalerne« findes på Mariner-billederne 
i området mærket 11 og 12 (se tegningen side 138). 

I en rapport til A.A.A.S. (American Association 
for the Advancement of Science) sagde dr. Tom- 
baugh, at han havde fundet »kanal-striber« og 
»oase-pletter« på syv af de 22 Mariner-billeder. 
(»Oaser« er de uforklarlige områder, der findes 
hvor »kanalerne« skærer hinanden). Alle disse 
aftegninger, som astronomen har angivet, falder 
sammen med (svarer til) »kanaler« og »oaser« han 
har set ved teleskopiske studier og som findes på 
Marskort udarbejdet af ham selv og andre astro¬ 
nomer. 

»Jeg kender nogen, som siger, at de ikke kan 
se »kanaler« på Mars«, fortalte dr. Tombaugh 
en forsamling af videnskabsmænd, »men jeg vil 
foreslå dem at få deres øjne undersøgt«. 

Ifølge professor Robert B. Leighton, den leden¬ 
de videnskabsmand i Mariner IV TV projektets 
undersøgelser, bliver billederne stadig undersøgt, 
og der er håb om, at de kan give yderligere op¬ 
lysninger om de mystiske »kanaler«. Han ind¬ 
rømmede, at man ikke vidste nøjagtigt, hvad ka¬ 
meraet var rettet imod da billederne blev optaget, 
hvorfor vurderingerne af billederne ikke kan hen¬ 
føres til bestemte Mars-områder. (Erklæring til 
The American Physical Society, New York, 27. 
januar). 

Forelagt dr. Tombaughs rapport, sagde profes¬ 
sor Leighton, at han aldrig selv havde observeret 
en »kanal« i teleskop, men tilføjede: 

»Jeg har ikke engang udført 1 pct. af de ob¬ 
servationer, som Clyde Tombaugh har. . Tom¬ 
baugh kender Mars-overfladen lige så godt, som 


han kender bagsiden af sin egen hånd. Hvis han 
mener, han ser en »kanal« på Mars eller noget 
som ligner »kanaler«, vil jeg helt bestemt tage 
ham meget alvorligt«. 

Eksistensen af »kanalnetværket« er blevet be¬ 
kendtgjort af andre velkendte astronomer, bl.a. 
dr. Earl C. Slipher fra Lowell Observatoriet, hvor 
han som hovedopgave har studiet af Mars, og 
dr. Richardson og dr. Petit, som så »kanalerne« 
skarpt afgrænsede gennem teleskoperne på Mt 
Palomar og Mt Wilson. I det mindste viser ét af 
»kanal-kortene«, udarbejdet af Mars-eksperten 
Wells Alan Webb, et imponerende netværk af 
»kanaler«, som forbinder »oaserne«, og som til 
forveksling ligner det amerikanske netværk af 
jernbanelinier. 

Nogle analytikere, bl.a. Wells Alan Webb, me¬ 
ner at »oaserne« er byer eller store overrislede 
områder, der ved vandveje er forbundet til pol¬ 
kalotterne, som smelter, når Mars har forår. An¬ 
dre videnskabsmænd, og blandt dem Tombaugh, 
siger, at »kanalerne« kan være uhyre brud (spal¬ 
ter) og »oaserne« blot kratere efter store asteroi¬ 
der. Ingen har dog forklaret, hvorledes tilfæl¬ 
dige spalter kan følge lige linier og hvorledes 
kraterne forbindes med så stor geometrisk præ¬ 
cision. 

Diskussionen vil højst sandsynligt fortsætte, i 
det mindste indtil den næste Mariner-sonde op- 
sendes i 1969. Håb om nye oplysninger fra en 
NASA rapport om Mariner billederne fra 1965, 
som snart vil udkomme, skal ikke forventes. Den¬ 
ne NASA rapport vil ikke indeholde oplysninger 
om »kanalerne«, udtaler professor Leighton. 

NICAP vil prøve at undersøge — og offent¬ 
liggøre — grunden til denne tavshed. 

NICAP INVESTIGATOR, 

JAN.-FEB. 66. — /F.P. 


Atomeksplosion 
på Venus 

1. del. 

Meddelelser fra astronomen N. A. Kozyrev i 
Pulkovo (U.S.S.R.), offentliggjort i bladet »Smena« 
den 11. juni 1964. 

»Den 28. maj 1964, kl. 9 om aftenen (Moskva- 
tid) fandt der en atomeksplosion sted på Venus. 


Denne erklæring blev fremsat i går på Pulkovo- 
observatoriets årsmøde af den velkendte russiske 
videnskabsmand N. A. Kozyrev, som aflagde sin 
rapport over iagttagelser i maj/juni 1964 på den 
ikke belyste del af Venus (Venus viser faser ligesom 
vor måne. O.a.). 

I marts 1953 lykkedes det Nicolas Alexandro- 
vitch at fotografere spektret af luminiscensen ( = 
skæret. O.a.) fra den ikke belyste del af planeten! 
Luminiscensen er blevet iagttaget så langt tilbage 
som i 1643, men kun undtagelsesvis blev den foto- 

graferet. Det bør fremhæves, at Nicolas Alexandro- 
vitch ikke har genfundet antydning af luminiscens 
i planetens ionosfære under sine fotografiske opta¬ 
gelser gennem de senere år. Måske var disse mærke¬ 
lige iagttagelser resultatet af tilfælde, som slet ikke 
har noget med Venus at gøre. 

Men den 20. maj i år (1964) har Kozyrev på 
Krim optaget et nyt fotografi af planetens natlige 
spektrum, og straks fandt han en lysende plet. 
Denne plet flyttede sig i en bestemt retning, så¬ 
ledes som det kunne ses ved de efterfølgende ob¬ 
servationer. Beregningen af bevægelsens hastighed 
har sat Kozyrev i stand til at bestemme Venus’ 
rotationstid omkring dens egen akse samt varig¬ 
heden af dens døgn. Efter Kozyrevs beregninger 
bliver tallene 135 resp. 350 jordiske timer. Indtil 
nu har ingen anden jordisk astronom givet disse 
data. 

Kozyrevs mest interessante observation fandt dog 
sted den 28. maj. Efter at have fotograferet, kl. 
9 om aftenen, området med den af ham opdagede 
luminiscens så han, at fænomenet frembragte et 
meget kraftigt lys. Ved en indgående undersøgelse 
af dette pludseligt optrædende lys påviste Nicolas 
Alexandrovitch tilstedeværelsen af technetium. Det¬ 
te radioaktive grundstof, som er meget sjældent 
her på Jorden, kan kun skaffes ad kunstig vej 
gennem visse kernereaktioner. Endvidere har han 
kunnet fastsætte den omtalte eksplosions varighed 
til ca. 10 sekunder og dens radius til ca. 2.000 km. 

I henhold til Kozyrev kan denne eksplosion hver¬ 
ken skyldes vulkansk aktivitet på planeten eller 
udefra virkende kræfter såsom nedfald af meteorit¬ 
ter etc. På grundlag af disse betragtninger og andre 
data mener astronomen, at han den 28. maj har 
observeret en kunstigt fremkaldt eksplosion, og at 
det drejede sig om en atomeksplosion. Dette er 
måske nok en vovelig påstand, tilføjede han, men 
det er ikke desto mindre en kendsgerning. 

Den af Kozyrev givne meddelelse vakte stor 
interesse og gav tillige anledning til en livlig debat 
mellem tilstedeværende astronomer. Men alle blev 
enige om at fortsætte den detaillerede og kritiske 
undersøgelse af samtlige de så interessante af Ko¬ 
zyrev fundne data«. 

(sign.) B. Bolchakov, V. Kochvanetz (vore sær¬ 
lige korrespondenter), Pulkovo. 

Efter at vi har modtaget yderligere oplysninger, 
kan følgende tilføjes: 

N. A. Kozyrev har uden tvivl observeret et 
eller andet kosmisk, lysende fartøj, som bevægede 
sig i Venus’ ionosfære, og som var indrettet til 
atomdrift. Af en eller anden grund led motoren 


havari (vi mindes meteoritten fra Tunguska), og 
dette havari frembragte et blændende glimt som 
fra en atombombe på basis af brint/uranium 
eller brint/thorium. Eftersom der i det af Kozyrev 
foreviste eksplosionsspektrum udover de karakteri¬ 
stiske linier for technetium tillige fandtes spor af 
thorium, så må dette atombrændsel snarere have 
været på basis af thorium end af uran. Når glim¬ 
tet kun har varet i 10 sekunder, svarer atomeks¬ 
plosionen i styrke til 1 million tons trotyl. 

Kozyrevs meddelelse var så utrolig og passede 
så dårligt til de ortodokse forestillinger, at største¬ 
delen af de lærde fra Leningrad modtog den med 
skepsis og regnede med, at han havde taget fejl, 
selv om han hørte til de store og alvorligt arbej¬ 
dende videnskabsmænd, og selv om han i særlig 
grad besad den nødvendige viden, hvortil endda 
kom, at han var meget velorienteret i det han 
sagde, og at han havde forberedt sig godt ved 
at samle alle de forhåndenværende data. Dog er 
det umuligt, at han kan have taget fejl i sin vur¬ 
dering af technetiumspektrets linier. Det skal ind¬ 
rømmes, at disse sidste kun ses meget sjældent — 
i spektret fra visse brændende stjerner — men de 
er velkendte af astronomerne. 

En anden og afvigende mening har gjort sig 
gældende m.h.t. den af Kozyrev fundne Venus¬ 
rotation , idet radiobestemmelsen kun giver 10 til 
24 jordiske timer. Men det, Kozyrev fandt frem til, 
var hastigheden, hvormed den lysende plet bevæ¬ 
gede sig, den plet som det kosmiske fartøj havde 
fremkaldt i planetens ionosfære, og denne hastighed 
har intet at gøre med Venus’ egen rotationshastig¬ 
hed. Følgelig kan de omtalte data ikke på nogen 
måde sættes i forbindelse med Venus’ hastighed, 
thi de angår en hastighed, som er uafhængig af 
planeten. 

2. del. 

Ukrainske astronomers opdagelse. 

(Fra avisen »Troud« (= arbejde), Moskva , af 
12. septb. 1964). 

I begyndelsen af september har medarbejderne 
ved det astrofysiske observatorium i Kharkov ob¬ 
serveret et ekstraordinært fænomen på Venus. På 
en filmstrimmel eksponeret med ultraviolet lys er 
der bleven optaget fotografier af en stor mørk plet 
i planetens centrum, omtrent på størrelse med Va 
af hele skiven. I går har »Troud«s korrespondent 
telefoneret til Barabachov ved det videnskabelige 
akademi i Ukraine N. P. og bedt ham om en nær- 

mere redegørelse vedrørende dette fænomen. Det 
lærde akademimedlem har svaret som følger: 

»Desværre ved videnskaben intet om Venus’ 
overflade, selv om denne planet blandt alle de 
andre er den, der er Jorden nærmest. Man forkla¬ 
rer denne manglende viden ved at nævne det fak¬ 
tum, at vor nabo er omgivet af et meget tæt sky¬ 
lag, som ikke tillader tilbagekastning af de mod 
planetens overflade rettede stråler. Hverken vi eller 
andre astronomer har nogensinde kunnet observere 
pletter af en størrelse som den, der ses for øjeblik¬ 
ket. Hvorledes forholder det sig med denne plet 
på Venus? Jeg formoder, det er en meget stor rift, 
et lysere område i planetens øverste skydække, hvis 
årsag forbliver ukendt for os. Således som denne 
plet viser sig på planeten må man regne med, at 
man her står overfor en del af vor hemmeligheds¬ 
fulde nabos overflade«. 

Nogle kommentarer fra Nicolas Giroff: 

Den mærkelige plet i Venus’ atmosfære er, så 
vidt vi kan skønne, afgjort knyttet til et ikke min¬ 
dre mærkeligt fænomen, som er bleven observeret 
i maj d. å., og som A. Kozyrev har forklaret som 
en atomeksplosion. Hvis Kozyrevs forklaring er 


rigtig, og der er ingen grund til ikke at tro det, så 
kan fremkomsten af denne plet stå i forbindelse 
med en meget kraftig atomeksplosion i Venus’ 
atmosfære, idet et enormt kvantum radioaktivt støv 
er blevet spredt, hvilket har skabt centre med 
fortættet fugtighed. I disse centre har der så dan¬ 
net sig vanddråber, der som regn er faldet på pla¬ 
netens overflade. Således er det gået til, at et over¬ 
ordentlig stort område er bleven praktisk talt be¬ 
røvet sit skydække under påvirkning af det radio¬ 
aktive støv. 

Kilde: »Le Courrier Interplanétaire«, decem¬ 
ber 1964. — /Aa.V. 

KOMMENTAR: I februar-nummeret 1963 (side 
35) er omtalt den såkaldte venuskalender, hvor 
man finder angivet helt andre tal for venusrotatio¬ 
nen. Disse tal behøver ikke nødvendigvis at være 
gale, idet man tilsyneladende ikke med bestemthed 
kan henføre tallene i denne artikel til Venus’ over¬ 
flade. 

Så vidt det kan skønnes, må forklaringen om et 
fænomen i Venus’ atmosfære anses for den mest 
sandsynlige mulighed. 

F.P. 

VENUS 

Det er i de senere år lykkedes at indsamle en 
del nye oplysninger om denne gådefulde planet 
ved hjælp af radio og radar observationer fore¬ 
taget dels af Mariner 2 og dels af jordiske obser¬ 
vationer. Mariner 2 viste først og fremmest, at 
Venus hverken havde noget magnetfelt eller strå¬ 
lingsbælte, hvilket ikke kom som nogen stor over¬ 
raskelse på grund af planetens langsomme rota¬ 
tion. Den viste desuden, at skydækket har en 
temperatur på ca. 40 grader, og at planeten ud¬ 
sender en kraftig radiostråling. Hvis man op¬ 
fatter denne radiostråling udelukkende som et 
udtryk for planetens temperatur, vil man finde, at 
Venus har en overfladetemperatur på + 400 gr. 
På grundlag af observationer udført i USA og 
Sovjet i tiden 1963-65, er man i dag i stand til 
at sige, at en væsentlig del af radioudstrålingen 
skyldes elektriske fænomener i Venusatmosfæren. 


Tager man hensyn til dette, finder man, at tem¬ 
peraturen på Venus varierer mellem + 200 gr. 
ved Ækvator og frysepunktet ved polerne. En¬ 
kelte videnskabsmænd mener dog at temperatu¬ 
ren ligger endnu lavere, muligvis helt nede pa 
ca. 70 gr. ved Ækvator og lidt under frysepunk¬ 
tet ved polerne. Ved observationer foretaget med 
ballon er det blevet fastslået, at skyerne består 
af vanddamp. Radarmålinger har med stor sik¬ 
kerhed fastslået, at Venus roterer overordentligt 
langsomt om sin egen akse, nemlig en gang på 
ca. 250 døgn. Det er endvidere blevet fastslået, 
at der findes to bjergkæder på Venus, Alpha og 
Beta, begge på størrelse med Rocky Mountains. 
Den ene går i nord-sydlig retning, den anden i 
øst-vestlig. H.S. 


Red.: Temperaturen er efterhånden udholdelig, 
men det kniber stadig med Adamskis opgivelse 
af rotationstiden til — 26 timer! 


Kuglelyn eksisterer! 


Videnskaben har aldrig anerkendt kuglelynet, 
idet det ikke har kunnet indpasses i de kendte 
formler. Derfor har man mange gange ment, at 
det var øjenforblændelse, når folk berettede om 
et kugleformet lyn. Ifølge nedennævnte artikel 
har billedet vendt sig. Det er så meget mere in¬ 
teressant, som der sikkert ikke er megen forskel 
på en telemeterskive og et kuglelyn. En telemeter¬ 
skive ser i de fleste tilfælde ud til at være et 
»fjernstyret kuglelyn«. Det er naturligvis at sim¬ 
plificere sagen, men man kan alligevel ikke lade 
være med at drage paralleller, når man læser ar¬ 
tiklen . . ej. 

»Et kuglelyn beskrives af øjenvidner som et 
rundt, bevægeligt lys på størrelse med en grape¬ 
frugt, der i få sekunder farer gennem luften og 
så forsvinder, sommetider med et smeld, som¬ 
metider uden en lyd. 

Hidtil har videnskaben placeret kuglelyn i 
gruppe med »flyvende tallerkener«, men nu har 
de to Westinghouse-fysikere dr. Martin Urman 
og dr. Carl Helstrom hævdet at have beviste på 


kuglelynets eksistens og forklaret det som en 
termonuklear kraftkoncentration. Det opstår som 
resultat af ændringer i luftens elektriske lednings¬ 
evne, eller i temperatur- og strålingsforhold. 
En varm luftkugle tiltrækker tilstedeværende 
elektricitet, der yderligere opvarmer luftkuglen, 
så den gløder. 

De to fysikere har fodret en data-maskine med 
matematiske ligninger i henhold til deres teorier 
og fået det svar, at lysstyrken vil svare til en 
1000 watts pære, hvilket er en sammenligning 
mange øjenvidner har brugt. 

Et kuglelyn kan, forklarer de to forskere, en¬ 
ten bevæge sig på grund af blæsten eller som følge 
af forandringer i den elektriske strøm, der »ma¬ 
der« det. Når strømtilførselen standser, dør kug¬ 
lelynet. Hvis det sker pludseligt, hører man et 
lille smeld. 

Derved synes nok en videnskabelig usandsyn¬ 
lighed godt på vej ind i videnskabens verden«. 

Løgstør Avis 24/5-66. 

Opdagelse vender op og ned på 
en af fysikkens love 


Atomare partikler, som man har ment var iden¬ 
tiske, reagerer forskelligt. — Tre hold amerikan¬ 
ske atomfysikere kom uafhængigt af hinanden til 
samme epokegørende resultat. 

Tre hold amerikanske atomfysikere er uaf¬ 
hængigt af hinanden kommet til et resultat, 
som betegnes som epokegørende for den mo¬ 
derne fysik, fremgik det af en artikel, som for¬ 
leden offentliggjordes i det amerikanske viden¬ 
skabelige tidsskrift »Physical Review letters«. 
Videnskabsmændene mener at have påvist, nt 
visse atomare partikler, som man hidtil har ment 
var helt identiske i deres opførsel — bortset fra, 
at de var spejlvendte — alligevel ikke reagerer 
ens. 

Opdagelsen, der først og fremmest berører den 
elektromagnetiske vekselvirkning i atomkernerne, 
der kontrollerer alle elektriske, kemiske, magneti¬ 
ske og atomare reaktioner, betyder, at en af fysik¬ 
kens love, som hidtil er blevet anset for helt 
holdbar, er slået i stykker. 

I følge denne lov, hvis pålidelighed nu altså 
er draget i tvivl, er modsatte atom-partikler, 
bortset fra, at de er modsat elektrisk ladede, 
helt identiske i deres reaktioner. 

Konsekvenserne. 

Artiklen beskæftiger sig især med fysiker-æg¬ 
teparret Paolo og Juliet Lee-Franzinis arbejde, 
som er udført med det kæmpemæssige atom¬ 
spaltnings-anlæg i Brookhaven-forsøgslaboratoriet 
i nærheden af New York. 

Der er endnu ikke klarhed om, hvor store 
praktiske konsekvenser opdagelsen vil få, men 
sådanne opdagelser har før i tiden ofte ført til 
historiske udviklinger inden for fysikken — som 
det var tilfældet med Einsteins relativitetsteori. 

En af konsekvenserne bliver under alle om¬ 
stændigheder en omvurdering af hidtidige teo¬ 
rier vedrørende anti-stoffets mærkelige verden. 

I følge nogle fysikeres teorier findes der et 
eller andet sted et helt univers bestående af 
anti-stof, mens andre teorier går ud på, at del¬ 
er anti-stof-verdener i fjerne afkroge af ver¬ 
densrummet. 


Sådanne verdener kunne tænkes at være hele 
anti-stof-civilisationer, der afspejler vor egen 
komplette med anti-stof-mennesker — som ville 
kalde os anti-stof-mennesker. 

Det beklagelige i denne forbindelse er imid¬ 
lertid, at stof og anti-stof ikke er forenelige, men 
udsletter hinanden i en energiudladning, når de 
mødes. 

Med denne seneste opdagelse synes der imid¬ 
lertid at være åbnet mulighed for, at astronau¬ 
ter, der i en fjern fremtid kommer til en for¬ 
modet anti-stof-verden, kan kalde dens indbyg¬ 
gere over radioen og opfordre dem til at udføre 
et lignende eksperiment, — som det forleden of¬ 
fentliggjorte — for at fastslå, om der er tale om 
anti-stof. 

Dette vil være muligt, fordi lys- og radiobølger 
fremtræder ens både som stof og anti-stof. 

Berl. Tid. 28/6-66. 


Videnskab er, hvad de lærde mener for tiden. 

Huxley. 

Skelet til en helhedsløsning 

Af N. E. Wagenda. 

Artikelserien om »Den ny tidsalder« har indbragt os en lang række spørgsmål fra læser¬ 
ne. Spørgsmålenes art og formulering taget i betragtning, har det været naturligt at over¬ 
lade besvarelsen til forfatteren selv. Resultatet er blevet følgende artikel, der samtidig 
fremlægger en ny lang række betragtninger og problemer til debat og undersøgelse. Mange 
af disse vil være nye for dette blads læsere, da det ikke tidligere har været muligt at præ¬ 
sentere dem i en tilstrækkeligt nøgtern og saglig version. Vi iler med at indhente det 
forsømte, idet en objektiv vurdering af UFO-sagen naturligvis må forudsætte, at alle 
parter bliver hørt, og ingen tænkelig mulighed lades ude af betragtning på forhånd. 


Enhver, der gennem en årrække har studeret 
UFO-sagen i videste forstand med alle dens ud¬ 
løbere og tilgrænsende emner, bgger uvægerligt 
inde med en righoldig og særdeles broget sam¬ 
ling brikker i form af mere eller mindre utrolige 
kendsgerninger — men dog immervæk kends¬ 
gerninger. Hertil kommer endvidere en lang ræk¬ 
ke tilsyneladende uhyrlige — og i hvert fald ube¬ 
viste — påstande. Endelig er man blevet præsen¬ 
teret for et antal teorier til forklaring af en større 
eller mindre del af alt dette, som det officielle, 
videnskabeligt autoriserede verdensbillede overho¬ 
vedet ikke levner nogen plads til. 

Disse teorier spænder lige fra det rent psyki¬ 
ske, der totalt lader hånt om alle de kendsgernin¬ 
ger, der viser, at der i hvert fald i adskillige be¬ 
retninger om landing har været tale om konkrete, 
metalliske flyveapparater af en eller anden art. 

Lidt længere henne ad skalaen finder vi de teo¬ 
rier, der godt nok anerkender, at tallerkenerne 
og deres besætninger optræder som konkrete, fy¬ 
siske fænomener, når de er her, — men alligevel 
henlægger deres hjemsted til andre »planer« eller 
»dimensioner«, idet man så lader deres rumrejse 
hertil indbefatte eller være ensbetydende med en 
eller anden form for »transformering«, »frekvens¬ 
skifte«, »materialiserings- eller de-materialiserings- 
proces«. 


F.P. 

I den tredje gruppe finder vi teorier, der pænt 
holder sig inden for det bestående verdensbillede, 
idet tallerkenernes hjemsted simpelthen henlægges 
til »andre planeter«. I nogle tilfælde tænkes der på 
de andre planeter i vort eget solsystem, mens 
andre foretrækker at mene, at tallerkenerne kom¬ 
mer fra andre solsystemer. Det er tilsyneladende 
et spørgsmål om, hvad teoriens ophavsmand anser 
for mindst fantastisk: At vi skulle have taget 
fuldkommen fejl m.h.t. beboelsesmulighederne in¬ 
den for vort solsystem, — eller at det skulle være 
teknisk muligt at overvinde afstandene mellem 
stjernerne. Rumfolkene anses i disse teorier for 
at være væsener af kød og blod, — mere eller 
mindre menneskelignende. 

Nævnes må vel også teorier gående ud på, at 
tallerkenerne skulle være en super-hemmelig op¬ 
findelse fra enten Øst eller Vest. 

Yderst på højre fløj har vi endelig alle bort¬ 
forklaringsteorierne, der kort og godt udlægger 
enhver observation som bedrag eller selvbedrag 
af forskellig art. 

Uden at der dog på dette sted skal argumen¬ 
teres, endsige føres bevis, for eller imod noget, 
må vi konstatere, at »slaget« hovedsageligt står 
mellem teorier fra anden og tredje gruppe, når 
man betragter den samlede, eksisterende UFO- 
litteratur. — Og der kæmpes bravt. 

Spørgsmålet er bare, om der overhovedet er 
noget at kæmpe om. — Det er der selvfølgelig 
ikke, opfattet i den forstand, at ingen får hver¬ 
ken mere eller mindre ret, end de har i forvejen, 
blot fordi de kritiserer andres meninger, syns¬ 
punkter og metoder — og eventuelt også vinder 
kapløbet om at hverve tilhængere. Men hvad jeg 
egentlig og derudover gerne vil påpege, er føl¬ 
gende: 

II 

Givet er det, at det eksisterende materiale ved¬ 
rørende UFO-sagen også indbefatter en vis por¬ 
tion vildt fantasteri, bevidst svindel samt selv¬ 
bedrag i god tro. Hertil kommer, at der kan fø¬ 
res timelange og resultatløse diskussioner om, 
hvad der overhovedet hører med til UFO-sagen, 
og hvad der ikke gør det. 

Problemet er bare det, at ingen er i stand til 
med sikkerhed at afgøre, hvad der skal sorteres 
fra, idet det f.eks. er helt klart, at det ikke kan 
være objektivt og sagligt blot at sortere ud fra 
egne forudsætninger: — Hidtidige anskuelser 
samt hvad man rent umiddelbart selv kan og vil 
forstå og ønsker at drage med ind i en større 
sammenhæng. Det må være helt klart, at jo mere 
man under de givne betingelser sorterer fra, desto 
større risiko løber man for at »kaste barnet ud 
med badevandet« og stå tilbage med en samling 
data, der uvægerligt vil føre til et galt slutresultat. 
De utroligt mange eksisterende teorier taler deres 
tydelige sprog. — — 

Sorteres skal der dog, det er helt sikkert. — 
Men alt for længe har man mere eller mindre 
bevidst behandlet hele det foreliggende materiale 
ud fra en ren enten-eller tankegang. Måske ville 
det være frugtbringende til en afveksling at for¬ 
søge, hvilke resultater man kunne nå til ved at 
anlægge en slags både-og betragtning. Netop den 
traditionelle enten-eller holdning har gennem ti¬ 
derne været måske den største svaghed ved al 
vesterlandsk tænkning. På alle tænkelige områder 
har den stukket sit hovede frem: Organisk kon¬ 
tra uorganisk kemi, fysisk kontra psykisk, viden¬ 
skab kontra religion, ja, sågar når det gælder for¬ 
holdet mellem religioner og filosofiske tanke- 
retninger indbyrdes, dukker den op, så snart en 
typisk vesterlænding skal anskue sagen. I sin ag¬ 
gressive form kaldes den intolerance. — — — I 
Østen kan en lærer godt fortælle sine disciple: 
»Jeg er vejen — — —«, vel vidende og uden i 
mindste måde at tage anstød af, at der på næste 
bjergtop og næste igen sidder andre lærere — og 
siger præcis det samme. 


I tidligere artikler har det været behandlet, 
hvordan de senere års videnskabelige opdagelser 
i stadig højere grad udvisker disse mange kun¬ 
stige skillelinier og tvinger os til at erkende, at 
der i virkeligheden kun er tale om forskellige 
sider af samme sag. Måske ville det være klogt 
straks at tage konsekvensen af denne erfaring og 
ikke spilde tiden med først at gentage fortidens 
fejltagelser på »de flyvende tallerkener«, der som 
studieobjekt betragtet først er dukket op samti¬ 
dig med den gryende erkendelse af tingenes sam¬ 
menhæng og enhed. 

Især ved studiet af de mange eksisterende kon¬ 
taktberetninger — og frem for alt dem »med 
kød på« i form af (påstået modtagne oplysnin¬ 
ger om hjemsted, formål med besøget o.s.v. — 
synes de fleste ufologer at hænge sig i alle de 
punkter, hvor beretningerne afviger fra — eller 
ligefrem modsiger hinanden, — hvorefter de kas¬ 
serer, eventuelt henholdsvis vælger og kasserer. 

Men mon det nu også er ubetinget klogt at gå 
ud fra, at én eller højst nogle ganske få kontakt¬ 
beretninger taler fuldkommen sandt, mens alle 
de øvrige er falske, bevidst fordrejede fra ende 
til anden eller i hvert fald pyntede med henblik 
på udgivelse? Det kan være virkelig oplysende 
at ransage sine egne bevæggrunde til, at man even¬ 
tuelt valgte, som man gjorde! 

Måske skulle man forsøge at rette opmærksom¬ 
heden mod alle de punkter, hvor de vitterligt — 
direkte eller indirekte — siger det samme, og så 
overveje, om uoverensstemmelserne i hvert fald 
for en dels vedkommende blot kunne skyldes, 
at mennesker mod forskellige grader af forståelse 
og med vidt forskellig baggrund og ordvalg for¬ 
søger at udtrykke — præcis det samme. Een og 
samme sandhed kan tage sig vidt forskelligt ud 
set med forskellige øjne, og velkendt er det jo 
også, at man, når man skal beskrive noget, man 
ikke tidligere er stødt på, kun kan gøre det ved 
at sammenligne med kendte begreber, — hvis 
man da ikke ligefrem selv tror, at man nu plud¬ 
selig står over for selve det begreb, man uvil¬ 
kårligt valgte at sammenligne med. — Og hvad 
vælger man rent spontant at sammenligne med: 
Det er afhængigt af, hvad man i forvejen har 
hovedet fuldt af. 

Det har tidligere været nævnt i dette blad, 
hvordan et krigerfolk som romerne mente at se 
»flyvende skjolde«, mens man i nutidens engelsk¬ 
talende — og tedrikkende — verden spontant 
skabte udtrykket »flyvende underkopper« (sau¬ 
cers). Da sagen nåede frem til de madglade dan- 

skeres aviser, blev udtrykket af iøvrigt uforklar¬ 
lige årsager ændret til »flyvende tallerkener«. 
Moderne vesterlændinge taler om »cigarformede«, 
mens man i gamle jødiske beretninger støder på 
»flyvende bogruller« og i indianske legender på 
»flyvende kanoer«. 

»Hvad hjertet er fuldt af,-—«, eller hvad 

man nu kunne kalde denne tendens, er måske 
også mere afgørende, end man tror, for, hvordan 
en kontaktberetning i den sidste ende kommer 
til at tage sig ud. En i forvejen spiritistisk orien¬ 
teret person vil opfatte og beskrive den selv sam¬ 
me oplevelse på en helt anden måde end f.eks. 
en ingeniør uden særlige religiøse interesser, o.s.v., 
o.s.v. Det er interessant i denne forbindelse at 
huske på en bemærkning, der går igen i et me¬ 
get stort antal kontaktberetninger, nemlig at 
»man« ville se, hvordan forskellige mennesketyper 
reagerede på en sådan kontakt. Der findes 
eksempler på ganske almindelige jævne menne¬ 
sker, der tilsyneladende ikke har fået ret meget 
ud af en kontakt og blankt erklærer, at mange 
af de svar, de fik, forstod de simpelthen ikke — 
f. eks. med hensyn til, hvor de besøgende kom 
fra. — Helt anderledes tager det sig ud, når kon- 
takspersonen i forvejen er filosof og amatør¬ 
astronom gennem en menneskealder og vant til 
abstrakt tænkning. 

Endelig kunne det jo også tænkes, at sandheden 
havde forskellige sider eller — om man vil — 
bestod af flere sideløbende sandheder, således at 
ingen af de i begyndelsen nævnte teorier alene 
kan dække samtlige iagttagne fænomener, men 
flere må tages i anvendelse på samme tid. 

I så fald må der imidlertid kunne opstilles en 
slags enhedsteori, der sammenfatter de forskellige 
enkelt-aspekter af UFO-sagen til en eller anden 
form for helhed — medmindre man da foretræk¬ 
ker at tro, at en lang række mærkværdige fæ¬ 
nomener rent tilfældigt er dukket op samtidigt 
i vor tid, uden at det kan føres tilbage til nogen 
som helst form for fælles årsag. Rent statistisk er 
sandsynligheden herfor ikke stor. 

Det følgende er kun et forsøg på i grove træk 
at skitsere, hvordan en sådan enhedsteori even¬ 
tuelt kunne tage sig ud. Den gør på ingen måde 
krav på — hverken helt eller delvis — at blive 
anerkendt som sandhed, og da det ydermere fuld¬ 
kommen overlades til læserne at indføje detal¬ 
jerne, således som de hver især eventuelt mener, 
de bør indpasses og formuleres, kan det i bedste 
fald allerhøjest betragtes som et skelet til en hel¬ 
hedsløsning. 


III 

Lad os for nemheds skyld antage, at der på en 
eller anden måde er noget om snakken med, at 
menneskeslægten på denne klode oprindelig er 
overført hertil andetsteds fra. Hvordan og hvor¬ 
fra er underordnet. Man kan forestille sig det i 
Adamskis version og terminologi med rent bog¬ 
stavelig overflytning af moralsk agterudsejlede 
individer fra andre planeter, eller man kan fore¬ 
trække mere abstrakte vendinger om »faldne eng¬ 
le«, der blev »kastet ud af himlen«, — eller må¬ 
ske noget helt tredje, — det er som sagt under¬ 
ordnet. 

Lad os endvidere antage, hvad efterhånden me¬ 
get kunne tyde på, at måske op til flere tidligere 
civilisationsperioder på denne klode er endt med 
katastrofe, og lad os endelig også tænke os, at 
der af en eller anden grund ikke vil være tid til 
endnu en gang at begynde forfra på stenalder¬ 
stadiet. — Solen kunne for den sags skyld blusse 
op som nova den dag i morgen, v i ved det bare 
ikke. 

Dette kan være baggrunden, — måske er den 
en helt anden. Men i hvert fald er det, som om 
man kan skimte konturerne af en storstilet lang¬ 
tidsplan — måske med det formål denne gang 
at hjælpe vor civilisation over det døde punkt, 
hvor vor destruktive formåen står i skæbnesvan¬ 
gert misforhold til vore hæmninger i så henseen¬ 
de. 

Gang på gang gennem de sidste seks årtusinder 
har man — hvem eller hvad »man« så ellers er — 
sendt »missionærer« til Jorden for at søge at bi¬ 
bringe os større eller mindre dele af en bestemt 
filosofi, omfang og form af det overbragte til¬ 
passet efter skiftende tider og kulturmønstre. I 
dette lys kan man f.eks. betragte flere såkaldte 
religionsstiftere. At menneskene hver gang fik 
lagt sagen i rituelle og dogmatiske lænker og ef¬ 
terhånden skabt en hel række rivaliserende reli¬ 
gioner, er en beklagelig kendsgerning, især da de 
i virkeligheden siger præcis det samme, når man 
ser om bag det kulturelt betingede og de varie¬ 
rende udtryksmåder. Med hensyn til disse »mis¬ 
sionærens overførsel hertil skal man nok i de 
fleste tilfælde snarere tænke på noget med »at 
lade sig føde« end på direkte korporlig transport. 

Mangt et ejendommeligt handlingsforløb fra 
forskellige verdensdele kunne drages med ind her. 
Denne artikels rammer tillader dog ikke de lange 
beskrivelser, der i så fald måtte være en forud- 

sætning, og vi vil derfor holde os til eksempler, 
hvor selve beretningen er almindeligt kendt og 
tilgængelig for læsere i dette land. 

Det kunne således se ud, som om »man« på et 
vist tidspunkt — populært sagt — har »slået en 
handel af« med et bestemt folk: »Hvis I vil være 
foregangsmænd og forbillede for resten af Jor¬ 
dens befolkning og leve op til denne filosofi, så 
skal vi til gengæld hjælpe jer ud af jeres øjeblik¬ 
kelige vanskeligheder«. 

Man hentede dem ud af Ægypten, og ved hjælp 
af noget, der lignede en ildstøtte om natten og 
en skystøtte om dagen, viste man vej til Sinai 
Bjerg, hvor en ganske letfattelig »lektion 1« af 
den kosmiske filosofi blev udleveret. Igennem 
de følgende århundreder kneb det dog gang på 
gang for »det udvalgte folk« med at holde deres 
del af »kontrakten«, og gang på gang måtte såkald¬ 
te profeter forsøge at bringe dem tilbage på den 
rette vej. En del af disse profeter kunne se ud 
til slet og ret at være blevet kontaktet og in¬ 
strueret, andre kan måske opfattes anderledes. 
Deres opgave var imidlertid tydelig nok, — men 
alligevel forsumpede »det udvalgte folk« til sidst 
fuldkommen i åndeligt paragrafrytteri og teolo¬ 
gisk ordkløveri. 

Men alligevel — måske af praktiske grunde, 
som er ganske indlysende — blev det det samme 
folk, der for knap 2000 år siden fik overrakt 
»sidste lektion«, der fuldkommengjorde begyn¬ 
derkurset i kosmisk filosofi. Dette kursus gik 
ikke meget ind på dybsindige forklaringer af, 
hvordan Kosmos er indrettet og hvorfor, men 
gav slet og ret, hvad der var behov for i den 
tidsalder, der nu nærmer sig sin afslutning, nem¬ 
lig en rent praktisk anvisning på, hvordan man 
bør — og ikke bør — leve livet. 

Og hvad har vi så fået ud af det — efter næ¬ 
sten 2000 år til at øve os i? 

Men det er åbenbart kun, hvad »man« havde 
ventet! Profetierne er ikke for optimistiske. 

Hvad er profetier? — Hvordan kan noget så¬ 
dant overhovedet lade sig gøre? (Vi taler her 
udelukkende om de profetier, der passer. At vi 
ikke på forhånd ved, hvilke det drejer sig om, er 
uden betydning i denne sammenhæng). Vi ved 
det ikke. Mange forskellige forklaringer har væ¬ 
ret fremsat. Nogle mener, det er noget med at 
»se« selve fremtiden (der i så fald må eksistere 
allerede »nu«), mens andre udtrykker det således, 
at visse mennesker enten har — eller er i stand 
til at kontakte en »superbevidsthed«, der ud fra 


det givne og under hensyntagen til alle faktorer 
lynhurtigt kan »regne ud«, hvad konsekvenserne 
på længere sigt vil blive. Interessant er også den 
betragtning, at det i hvert fald for de bibelske 
profetiers vedkommende drejer sig om, hvad man 
kunne kalde »kosmisk erfaring«, således at »man« 
fra utallige eksempler gennem tidligere evigheder 
ved, at når først en klode er inde i den og den 
udvikling, så vil der også før eller senere ske det 
og det. Det er i denne forbindelse værd at lægge 
mærke til, at »end ikke englene kender dagen 
og timen«, og at forudsigelserne i stor udstræk¬ 
ning er opbygget efter systemet: Når I ser det 
og det ske, er det ved at nærme sig. Når så det 
og det indtræffer, går det ikke ret meget længere, 

— og når sådan og sådan, står det lige for døren. 

— 10. . 9. . 8. . 7. . 6. D-dag! 

»Jeg vil sende jer en talsmand; hans navn skal 
være SANDHED«, blev der engang sagt. Siden 
1961 har vi stået over for et fænomen, der kalder 
sig netop ved dette navn. (Se beretningen om 
Universal Link i forrige nummer). Denne besø¬ 
gende, der tilsyneladende kommer fra en anden 
dimension af en eller anden art, fremholder som 
sin uigenkaldelige plan, at han vil have åben¬ 
baret sig for universet senest med udgangen af 
1967, og at det vil ske ved hjælp af en »atom¬ 
kærneudviklingsproces« under en krig. 

Hvad der er værd at lægge mærke til, er, at 
denne skikkelse på intet tidspunkt har sagt no¬ 
get, der på nogen måde knytter ham selv eller 
hans plan til nogen bestemt religion. Ej heller 
søger han at omvende nogen til noget som helst. 
Tærtimod anbefaler han folk kun at følge, hvad 
der er sandhed for dem, indtil han er rede. 
Ej heller sætter han sin plan i forbindelse specielt 
med denne Jord og dens menneskehed; han taler 
altid om Universet. 

I en omtale og sammenligning af to fremtræ¬ 
dende profetier hed det allerede engang i halv¬ 
tredserne, med henblik på den tredje store krig, 
som de pågældende kilder iøvrigt henlagde til 
»tidligst omkring 1965«: 

»Den vil ikke finde sin afslutning i form af 
våbensejr for den ene eller anden part, men vil 
derimod blive afbrudt af en af menneskene selv 
fremkaldt jordkatastrofe af allerstørste omfang. 
Mens den tunesiske kosmobiolog Jusuf Mekala 
herved tænker på, at man taber kontrollen over 
atomkræfterne, betoner Ben Yelun, at »denne 
kæmpekatastrofe vil være betinget af særlige kos¬ 
miske forhold, der vil optræde i årene fra 1964 

til 1968«. Også vesteuropæiske videnskabsmænd 
såvel som førende amerikanske og australske 
astronomer og kosmobiologer har gentagne gange 
påpeget de særlige kosmiske tilstande, der vil være 
til stede i året 1968. Dette år synes bogstaveligt 
talt at kunne blive et af de helt store skæbneår 
for den samlede menneskehed, hvis udviklingen 
fortsætter ad de nuværende baner«. 

På dette sted kunne mindes om, at det jo også 
er i 1968, at Jorden og Ikaros vil komme hinan¬ 
den — meget nær, og samme år skulle, ifølge 
den hidtil helt fantastisk træfsikre amerikaner 
Edgar Cayce, den første del af Atlantis dukke 
op igen. — — — 

Adspurgt, hvornår sandheden om de flyvende 
tallerkener ville blive afsløret (idet spørgeren for¬ 
modentlig tænkte på en offentliggørelse), svarede 
Adamski under sit besøg i Danmark i 1963: »Høj- 
depunktet vil formodentlig blive i 1967, og om¬ 
kring 1970 vil det hele være overstået. — Hvis 
sandheden ikke er kommet frem inden 1970, 
kommer den slet ikke«. — Et svar, der i be¬ 
tragtning af, hvad forsamlingen åbenbart havde 
i tankerne, vakte nogen undren, men som 
Adamski, ved den lejlighed i det mindste, om¬ 
hyggeligt undgik at uddybe nærmere. 

Læg mærke til, hvad der ovenfor blev citeret 
vedrørende årene fra 1964 til 1968, ligesom det 
også bør bemærkes, at adskillige profetier, incl. 
Daniel 12: 11-12, ligesom Adamski opererer med 
en varighed af de kommende trængsler på ca. 
3 V 2 år. 

Endelig kan vi også minde om, at den næste 
store tallerkenbølge — hvis den hidtidige 26- 
måneders cyklus i takt med Mars-oppositionerne 
fortsætter — skulle komme i sidste del af 1967. 

Det er ikke formålet med denne artikel at på¬ 
tvinge læserne mine egne konklusioner, og yder¬ 
mere ville det være temmelig unfair og lidet hen¬ 
sigtsmæssigt at fremlægge dem uden anden bag¬ 
grund end de få brikker, der hidtil er blevet præ¬ 
senteret i denne og foregående artikler. Men vi 
kan måske være enige om, at mere end én ting 
peger hen imod, at 1967 kan risikere at blive et 
temmelig afgørende år, bl.a. for tallerkensagen. 
Hvad der eventuelt kan ske, kan vi kun gisne 
om, men måske ligger der en lille trøst i, at 
SANDHED i Universal Link beretningen siger: 
»I stedet for katastrofe vil den universelle 
åbenbaring indtræffe. Også andet i beretningen 
peger direkte på, at der er tale om en indgriben 
udefra, — og man lader os ane, at hele den eks- 


plosionsagtige udvikling inden for jordisk viden¬ 
skab og teknik, der pludseligt satte ind i slutnin¬ 
gen af forrige århundrede, måske også har været 
styret udefra, for at vi overhovedet kunne nå 
frem til den omtalte »atomkærneudviklingspro¬ 
ces«, inden udløbet af perioden 1964-68, — idet 
vi på den anden side heller ikke måtte komme 
for tidligt. 

Om der er realiteter bag alt dette, kan kun ti¬ 
den vise, men påfaldende er det, at årstallet 1967 
får endnu en håndfuld holdepunkter til at føje 
sig ind i vort »skelet til en helhedsløsning«. Vi 
skal kort nævne et par stykker: 

En jævn UFO-aktivitet op igennem århundre¬ 
derne fandt sin pompøse afslutning med FATI- 
MA-tildragelsen, der tidligere har været udfør¬ 
ligt omtalt i dette blad. Der blev ved denne kon¬ 
takt givet nogle forbløffende forudsigelser, der 
imidlertid er kommet til at passe på en prik. 
Kun de sidste af dem har Romerkirken til dato 
stadig ikke turdet offentliggøre. Hvad gik de 
ud på? — FATIMA-tildragelsen fandt sted i 1917, 
præcis 50 år før 1967! 

På dette sted kan indskydes, at Universal Link¬ 
beretningen udkom i slutningen af 1961, citerende 
bl.a. følgende besked fra SANDHED, givet til 
mr. Grave tidligere samme år: »Underret kirkens 
ledere og ældste om, hvad du har oplevet. De vil 
reagere, og fra det øjeblik vil jeg også tilskynde 
dem«. — Dette blev gjort via den lokale biskop 
og ærkebiskoppen af Canterbury. 

I oktober 1962 samledes det Økumeniske Kon¬ 
cil — for første gang siden 1870. Det er ikke 
utænkeligt, at debatten har drejet sig om — eller 
forløbet under hensyntagen til andet og mere, 
end der til dato er kommet offentligt Irem. Her¬ 
til føjer sig endvidere påstanden om, at »svindle¬ 
ren« og »fantasten« Adamski på forbløffende 
måde fik adgang til pave Johannes XXIII på hans 
dødsleje for at aflevere en lille pakke fra rum¬ 
folkene. I hvert fald er det en kendsgerning, at 
paven lod ham tildele en høj udmærkelse i form 
af en guldmedalje, som man ikke ligefrem smider 
om sig med til højre og venstre! Den er nu i 
IGAPs besiddelse. — Endelig bør det bemærkes, 
at ærkebiskoppen af Canterbury har besøgt paven 
i dette forår. 

Vi venter stadig spændt på, hvilke trumfer 
Vatikanet måtte have i baghånden. 

Fra årene efter 1917 og hele mellemkrigsperio¬ 
den igennem foreligger der så få observationer, 
at det virker som et påfaldende tomrum i UFO- 

ernes historie, — men så i 1947, præcis 20 år 
før 1967 og samtidigt med atomalderen, dukkede 
de flyvende tallerkener for alvor op i moderne 
tid, — og med dem kontaktberetningerne med 
alle deres tilsyneladende modsigelser. 

Alle de beretninger, der er fremkommet ved, 
at bestående spiritist- og okkultistgrupper, efter 
i en menneskealder at have haft forbindelse med 
indiske rajaer, hedengangne (og dermed pludse¬ 
ligt alvidende) »tante Olga f er« o.s.v., — pludse¬ 
lig, efter at Adamskis første bog var udkommet, 
begyndte at få udelukkende rumfolk på telefo¬ 
nen, — — dem gør man nok klogest i helt at 
lægge til side i første omgang, selv om det selv¬ 
følgelig ikke kan benægtes, at de af og til inde¬ 
holder en del sandheder eller mulige sandheder. 
De færreste af disse beretninger er dog kendt for 
et større publikum herhjemme, hvorimod det i 
den engelsktalende verden har været — og er — 
et problem af anseligt omfang, der ganske givet 
har været medvirkende til den skepsis og for¬ 
virring, der har omgivet også den mere »jord¬ 
bundne« UFO-forskning. Her har Adamskis og 
Honeys advarsler mod psykisk bedrag og selv¬ 
bedrag så afgjort været på sin plads. 

Hvad der derudover bør lades ude al betragt¬ 
ning, er det umuligt at give regler for. Det må 
bero på et skøn. 

Men stadig står man tilbage med en særdeles 
broget blanding. Anlægger man imidlertid de 
synspunkter — og tager de hensyn, der blev om¬ 
talt i II del af denne artikel, så begynder der 
straks at komme mere orden i tingene. Tager 
man f.eks. spørgsmålet, hvor »de« kommer fra, 
så er det jo for det første ikke givet på forhånd, 
at alle tallerkener og rumfolk kommer samme 
sted fra. Gang på gang opgives der tilmed »ste¬ 
der«, der tydeligt angives at tilhøre vort eget 
solsystem, men som siges til stadighed at være 
»skjult for os«. Er det det rene vrøvl, eller dæk¬ 
ker det over en sandhed, som man bare ikke 
har kunnet (eller villet) gøre os begribelig? 

Den i flere tilfælde omtalte planet Clarion 
angives at løbe i Jordens bane, men altid på mod¬ 
sat side af Solen, da den holder samme hastighed 
som Jorden. Men er noget sådant overhovedet 
muligt ud fra vort kendskab til tyngdelovene? 
Ville den ikke, hvis den bare havde nogen 
størrelse, have afsløret sig gennem påvirkninger af 
Mars c og Venus’ baner? Andre — og endnu mere 
fantastiske teorier har også været fremme, f.eks. 
at Solen kunne være centrum for endnu et »sæt« 
planeter, der enten kredser i et plan, vinkelret 


på det, de kendte planeter stort set holder sig i, 
eller optræder som »anti-kloder« til de kendte 
planeter (ligesom Clarion), men som eksisterer 
i en anden dimension o.s.v., o.s.v. Tjah, meget 
skal man høre, før ørerne falder af! På den anden 
side, når de kendte planeter ifølge hidtidige vi¬ 
denskabelige resultater ikke lader meget håb til¬ 
bage, og tallerkenerne m.m. nu engang er en 
kendsgerning, så er man faktisk tvunget til at 
søge andre forklaringer. Forstokkethed og be¬ 
nægtelse af fakta fører ingen vegne; blot kunne 
man godt tænke sig amatørers vilde gætterier 
afløst af nøgtern, men fordomsfri forskning fra 
kompetent side. Der er efterhånden en sand jung¬ 
le at rydde op i, og en hel del muligheder kun¬ 
ne sikkert udelukkes på forhånd, hvis folk med 
den fornødne baggrund først gik i gang med op¬ 
gaverne. Hvad f.eks. med en »bastard-teori« som 
den, at beboerne på de andre (kendte) planeter 
tilhører en anden dimension og altså vil være 
usynlige for os, når vi kommer derop, selv om 
»de selvfølgelig er der alligevel«, — alt mens selve 
planeten åbenbart er materiel nok i vor egen di¬ 
mension! Enhver burde kunne se svaghederne. 
Ikke desto mindre er det er udbredt antagelse 
i visse okkult prægede kredse. 

Men for at vende tilbage og tage tråden op 
efter dette lille sidespring, så tag sådan et spørgs¬ 
mål, som hvorfor »de« kommer. Også her 
er der store tilsyneladende modsætninger mellem 
de oplysninger, der påstås at være modtaget: I 
forskningsøjemed; hidkaldt af atomforsøg for at 
se, om vi behøvede hjælp; for eventuelt at gribe 
ind, hvis vi skulle lave noget, der kunne skade 
andre verdener; for eventuelt at frelse nogen i 
tilfælde af katastrofe o.s.v., o.s.v. Hvad er der 
i vejen for, at det alt sammen kan være rigtigt 
på samme tid, set i rette belysning og i forhold 
til helheden? — Men hvor let er det ikke at tage 
en enkelt formulering ud og brygge en ny reli¬ 
gion sammen! Intet under, om »de« også ønsker 
at undersøge, »hvordan forskellige mennesketyper 
reagerer på en kontakt!« 

På trods af dette brogede billede tegner der 
sig dog et mønster gennem helheden af kontakt¬ 
beretninger, der på forbavsende måde synes at 
passe dem ind i den skitserede »helhedsløsning«. 
Thi uanset hvilket eller hvilke formål tallerke¬ 
nerne ellers kan have haft med at dukke op de 
sidste 20 år inden 1967, så har de i hvert fald 
også for millioner af mennesker, langt uden for 
de »organiserede« ufologers rækker, virket som 
en helt fantastisk tankevækker og igangsætter — 
i den ellevete time? 

Beretningerne kan ud fra denne betragtning 
opdeles i fire grupper eller bølger, der dog ikke 
tidsmæssigt kan holdes helt fri af hinanden: 

Dels var der de beretninger, der indeholdt me¬ 
gen filosofi fremlagt i en temmelig religiøs form 
foruden visse mærkværdige detaljer i selve det 
beskrevne hændelsesforløb, hvilket alt i alt be¬ 
virkede, at de fleste mennesker totalt afviste dis¬ 
se beretninger og med større eller mindre beret¬ 
tigelse betegnede dem som psykiske oplevelser. 

På det nærmeste samtidigt fremkom en lille 
gruppe beretninger, der godt nok indeholdt fi¬ 
losofi og berørte spørgsmål, som religionerne hid¬ 
til havde haft eneret på at besvare, men hvor 
tildragelsen konsekvent beskrives som en konkret 
fysisk oplevelse med »rigtige« rummennesker. 
Men heller ikke disse beretninger vandt tiltro i 
videre kredse. 

Så fulgte en række beretninger, hvor »man« 
helt havde droppet filosofien og kun snakkede 
lidt om for så vidt betydningsløse ting, evt. bad 
om en spand vand eller lignende, — for så at 
være væk, når manden kom med den. — Det vir¬ 
ker, som om »man« i den IDAte time ville prøve 
på at få endnu en gruppe mennesker til i hvert 
fald at erkende, at »der virkelig er nogen — rig¬ 
tige levende nogen, der kommer — øh — ude¬ 
fra«. 

Senere igen er »man« gået over til slet og ret 
at lande, i bedste fald træde ud og lade sig se 
og så stikke af igen, efterladende landingsaftryk; 
hertil kommer så på det sidste et enormt antal 
nærobservationer, fortrinsvis til glæde(?) for she¬ 
riffer, politipatruljer og lignende troværdige per¬ 
sonager. — Er det et sidste »desperat« forsøg på 
»da for pokker at få folk til at indse, at der i 
hvert fald er noget om det med de flyvende 
tallerkener«, — — for at de ikke skal blive alt 
for forskrækkede, når — — —? 

Værdien af denne skitse til en helhedsløsning 
står og falder blandt andet med, hvor megen 
vægt man kan lægge på SANDHEDs definitive 
forudsigelse m.h.t. (senest) 1967. Dette ene spørgs¬ 
mål vil vi i det mindste kende svaret på inden 
for en overskuelig fremtid. 

Perspektivet er fantastisk! — Alt for fanta¬ 
stisk, vil nogen sige. Meget værre end Adamski! 

Hvad skal vi med alt det vrøvl med andre di¬ 
mensioner? vil andre sige. — Vi har jo Adamski! 

Tjah, — har vi nu også det? Vi har allerede 
berørt ham et par gange. Det kunne være inter¬ 
essant som afslutning at drage yderligere et par 
detaljer frem: 


»Rumfolkene opererer efter en plan, der er 
lagt meget, meget højere oppe fra«, har Adamski 
udtalt. 

»Findes der efter planetarernes opfattelse højere 
sfærer end højtudviklede materielle planeter?« 
blev han spurgt ved kongressen i Fredericia i 
1963. Han gav følgende svar, der nok er værd 
at tænke over: 

»Vi må nok sige nej! Rummenneskene ved, at 
der findes liv i samfund, hvis fantastisk høje ud¬ 
vikling vi ikke ville være i stand til at fatte! Det¬ 
te til trods kan det beskrives som værende fysisk. 
På det plan de befinder sig på. — Lige så fysiske 
som vi er på det plan, vi er på nu. Men faserne 
er vidt forskellige«. 

Aldrig fik man ham til at udpege ægte og fal¬ 
ske kontaktberetninger. 

»Sandheden har mange facetter«, var hans stå¬ 
ende omkvæd. 

Efter i årevis at have forklaret, hvad forskel¬ 
lige psykiske fænomener »bare er«, drager han 
i de to sidste kapitler af »Livsvidenskab« ud på 
— hvad andre, efter den beskrivelse, prompte 
ville kalde astral rejse. 

Hvad man så på Adamskis sidste film, der blev 
vist her hjemme dette forår, var — øh — af en 
sådan art, at H. C. Petersen selv kommenterede 
det omtrent med disse ord: »Der er et eller andet, 
han vil sige os med det dér, den gamle, men jeg 
har endnu ikke fået skovlen under, hvad det er«. 

ADAMSKI contra HELHEDSLØSNINGEN? — 
Man kan betragte det som et enten-eller, men 
det er et spørgsmål, om det er klogt. Måske kom¬ 
mer man længere med en forsigtig både-og be¬ 
tragtning, som påpeget i begyndelsen af artiklen, 
idet man samtidig konstaterer, hvor han passer 
ind i mønsteret af kontaktberetninger. 

Der er naturligvis ingen garanti for, at netop 
den her skitserede helhedsløsning er den rigtige, 
men under alle omstændigheder tyder meget på, 
at Adamski må betragtes som en mand, der over 
for offentligheden har påtaget sig — eller fået 
tildelt en »begrænset« opgave, nemlig at videre¬ 
bringe en nærmere afgrænset del af en meget, 
meget større sandhed af en eller anden art — i 
en ganske bestemt form og terminologi, med 
vægten lagt på visse sider af sandheden og for¬ 
tielse af de mere famøse. 

Et genialt sidste forsøg, i virkeligheden, på at 
få listet visse metafysiske sandheder ind i endnu 
en gruppe mennesker, der på enhver anden måde 
overhovedet ikke ville have været til at råbe op? 

Hvis dette er sandheden om gåden Adamski, 
rejser der sig til gengæld andre interessante 
spørgsmål som f. eks.: Blev han simpelthen an¬ 
vendt på denne måde — eller var han selv »be¬ 
drageren«? 


Hr. redaktør! Hellerup, 2 . juni 1966 . 

Idet jeg med stor interesse har læst Eugen Se- 
mitjovs artikel »Næste mål i rummet: Stjernerne« 
i marts-april nummeret af UFO-NYT, vil jeg her 
påpege en af flere unøjagtigheder. 

På side 47 i omtalte nummer taler Semitjov 
om hastigheder, der er større end lysets. — Lad 
os se på det. 

For at afgøre længden af en genstand i bevæ¬ 
gelse må genstandens længde i hvile multipliceres 
med følgende meget enkle formel, i hvilken v 2 
står for genstandens hastighed ganget med sig selv, 
og c 2 er lysets hastighed ganget med sig selv; den¬ 
ne formel hedder Lorantz’ kontraktionsformel: 



Denne formel hedder Lorantz’ kontraktionsfor¬ 
mel. 

Heraf ses tydeligt, at sammentrykningen af 
genstanden vil være minimal ved små hastigheder 
og stiger, når hastigheden stiger, og for alvor gør 
sig gældende når hastigheden nærmer sig lysets. 
Hvis et rumskib, der har form som en lang cigar, 
bevæger sig med en hastighed, der er meget nær 
lysets (300.000 km/s) vil det ændre facon til en 
ganske kort cigar. Tænker man sig da, at lysets 
hastighed nås af genstanden, bliver v 2 lig med c 2 , 
hvorfor ovenstående formel kommer til at se så¬ 
ledes ud: \/ ~ 

V 1--, 

Dette bliver udregnet 0. Ganger man genstan¬ 
dens længde med nul, bliver resultatet nul! — 
Med andre ord, hvis en genstand kunne nå op 
på lysets hastighed, ville den overhovedet ikke 
have nogen længde i bevægelsesretningen. Lorentz* 
kontraktionsformel dækker alle de tre variable 
størrelser: længde, tid og masse. 

Jeg håber meget, at De vil optage dette i næste 
nummer af UFO-NYT. Med venlig hilsen 
Stud. scient Henning Schultz. 


Adamskis helt reelle hensigter kan dog ikke et 
sekund drages i tvivl; — og den slags »bedragere« 
plejer man at kalde pædagoger! 

Hellerup, 2. juni 1966. 


Tak for brevet og oplysningen. De nævnte form¬ 
ler er os særdeles velbekendte og om hvilke vi 
kan sige, at hvis de er 100 pct. korrekte og gæl¬ 
der for hele universet, ja, så er det rigtigt, at en 
genstand, der bevægede sig med lysets hastighed, 
ikke ville have nogen længde i bevægelsesretnin¬ 
gen. 

Nu er det imidlertid et spørgsmål, om Einsteins 
relativitetsteori har universel almengyldighed og 
hviler på eksakte formler og antagelser. Relativi¬ 
tetsteorien har givet os en ny metode at studere 
og beskrive gravitationen på, men den er dog 
stadig et mystisk og gådefuldt fænomen. Ingen 
ved hvilken sammenhæng, der er mellem gravita¬ 
tionen og elektromagnetismen, hvis en sådan sam¬ 
menhæng overhovedet eksisterer. Både Einstein og 
andre vidensk ab smænd har forsøgt at udvikle en 
»feltteori«, som forener gravitation og elektro¬ 
magnetisme i en serie matematiske ligninger. Re¬ 
sultatet har ikke været alt for opmuntrende. 

Vel findes der eksperimenter (omend kun ganske 
få), der syntes at bekræfte den »almene relativi¬ 
tetsteori«, men der findes rigtig nok også »eksperi¬ 
menter«, som kan kaste alvorlig tvivl om teoriens 
gyldighed. Den velkendte fysiker Georg Gamow 
ved Colorado-universitetet har beskrevet et sådant 
eksperiment, i hvilket man skulle anvende »anti¬ 
partikler«. 

»Antipartikler« er identiske med de almindelige 
partikler med undtagelse af, at de har modsatte 
elektriske ladninger. En del videnskab smænd har 
fremsat den tanke, at »antipartiklerne« kunne 
have negativ masse, hvilket ville medføre, at 
de ville accellerere i negativ retning, hvis de ud¬ 
sattes for påvirkninger fra gravitationskræfter. Vi¬ 
ser et fremtidigt eksperiment, at antipartikler har 
en negativ masse, ville det give Einsteins tyngde- 
kr af tte or i et smertefuldt stød ved at modbevise 

ækvivalensprincippet. Vi ville derfor blive tvunget 
til at vælge mellem Newtons lov om energi (træg¬ 
hed) eller Einsteins ækvivalensprincip — eller må¬ 
ske opbygge et helt nyt kompleks af »teorier« og 
»love«. 

Vi skal være glad for de muligheder for udvik¬ 
ling Einstein ved sin genialitet har givet os, men 
vi må nok gøre os klart, at billedet endnu ikke 
er fuldkomment. Vi må sikkert berede os på en 


hel del overraskelser også i fremtiden. Det kunne 
)o være, at den magiske grænse — lyshastighe¬ 
den — ikke var mere uovervindelig end lydmu¬ 
ren! 

Frank Pedersen, civilingeniør. 

P.S.: Se iøvrigt andetsteds i bladet artiklen: »Op¬ 
dagelse vender op og ned -* 


Ufologisk heksejagt 


Med mellemrum oplever UFO-sagen stridigheder af intern karakter. Man ser forskel¬ 
ligt på fænomenet og de måder, organisationerne arbejder på. Alle UFO-organisationer 
kender dette, og både SUFOI og UFO-NYT har oplevet sådanne episoder. For år tilbage 
var det Adamski, man angreb på det groveste, og nu er turen åbenbart kommet til 
NICAP. Det er kedeligt, at det skal være sådan, men det er tilsyneladende svært at lade 
være. Redaktionen har været meget i tvivl m.h.t., om vi skulle bringe dette stof i UFO¬ 
NYT. Vi har valgt at tage det med; måske kan vi alle lære noget af det. 

Redaktionen vil dog gerne fremhæve, at de efterfølgende artikler intet ændrer i UFO- 
NYTs særdeles gode forhold til major Keyhoe og NICAP. 

F.P. 


De falske brikker ... ? 

Den efterfølgende artikel om NICAP vil sikkert 
glæde en del, skuffe andre og undre resten. Artik¬ 
len er nemlig intet mindre end et kæmpeangreb 
på major Keyhoes organisation, dens mål og me¬ 
toder, og selv om Keyhoe i nogen grad fritages 
for »ansvaret«, kan det dog ikke undgås, at også 
han placeres i boksen for de »Upålidelige Ufolo¬ 
ger«. 

Artiklen er hverken særlig enestående i sin art 
eller ny i sit indhold. Den er fiks og kras på sam¬ 
me tid, og den indeholder alle ingredienser til en 
rigtig »cocktail«. Med den ene hånd laurbærkran¬ 
ses Keyhoe som den »lidt naive UF O-ridder«, og 
den anden hugger med »mistænksomhedens skarpe 
sværd« hovedet af NICAP. Selvfølgelig bygger 
artiklen på enkelte kendsgerninger, men man har 
nu nærmest på fornemmelsen, at de skal tjene som 
krydderi (bevis) for det opkog af velkendt hysteri, 
der præger forfatternes syn på NICAP. Hvad der 
er eller kan være af rigtigt i disse angreb, vil blive 
behandlet i et efterskrift til artiklen. 

Hvad kan nu være grunden til dette skarpe 
udfaldf Har major Keyhoe og NICAP virkelig 


fortjent en sådan behandlingf Måske — rent mo¬ 
ralsk — for NICAP har jo selv undertiden op¬ 
trådt på samme måde og efter den samme recept, 
men det berettiger jo egentlig ikke en sådan op¬ 
træden overhovedet. 

Det er efterhånden ved at blive en kedelig vane 
i UF O-kredse at optræde intolerant, bygge på løse 
rygter og omgåes letsindigt med sandheden. Dette 
kan ikke gavne sandheden om UFO-sagen og dens 
mål, men snarere UFO-sagens modstandere, som 
stille og roligt kan glæde sig over, at ufologerne 
»æder hinanden« eller i det mindste lægger hin¬ 
anden hindringer i vejen. Og paradoksalt nok kan 
de samme ufologer ikke forstå, hvorfor presse, 
radio, TV og andre mennesker undertiden møder 
dem med skepsis og mistænksomhed. 

Jeg ved ikke, hvor mange UFO-organisationer, 
der findes verden over, men det kan vel blive om¬ 
kring 200. Om disse 200 organisationer kan man 
vistnok uden at gå nogen for nær sige: 

— at de repræsenterer 200 forskellige opfattel¬ 
ser af fænomenet, 

— at de alle anser deres egen opfattelse for den 
eneste sande , 

— at mange af dem betragter de øvrige organi¬ 
sationer med uhørt mistænksomhed og ofte går 
inkvisitorisk til værks i behandlingen af de øvrige 
og deres meninger. 

Vel er der bedring at spore på flere fronter , 
men derfor kan der vel nok være grund til at 
række en advarende finger i vejret og mane til 
tolerant optræden og opfordre til saglig og ret¬ 
færdig kritik. 

Man kan med nogen ret spørge , hvorfor UFO- 
blade beskæftiger sig med disse uproduktive ar¬ 
tikler , hvorfor ikke blot lade disse ting ligge? 
Der er flere grunde hertil. For det første kommer 


oplæggene til artiklerne ofte fra UF O-bladenes 
egne redaktører. For det andet rammer angrebene 
ofte personer , organisationer og UF O-blade, der 
går igen som kilder til mange af de beretninger , 
der bringes; så alene af den grund er man faktisk 
tvunget , desværre , til at følge den slags hændelser 
op. For det tredje er ethvert UFO-blad en infor¬ 
mationskilde y som retteligen bør viderebringe også 
stof af denne art , i det mindste når der er tale om 
en organisation som NICAP , der uanset hvor me¬ 
get eller hvor lidt hold , der er i påstandene , dog 
har spillet og stadig spiller en fremtrædende rolle 
i UFO-sagen som informationskilde. 

Francis Coplan. 


Går NICAP det amerikanske luftvåbens ærinde? 


Det ser ud til, at der i flere lande ude omkring 
i verden er UFO-interesserede, der begynder at 
tvivle på redeligheden af NICAP’s påståede in¬ 
tentioner. Der er utilfredshed med den almindelige 
tingenes tilstand i NICAP, og man har mistanke 
om, at denne tilsyneladende frie og åbne organi¬ 
sation meget vel kunne være en organisation »bag 
kulisserne« som bliver benyttet som dække af det 
amerikanske luftvåben, og at de måske bruger 
den agtværdigt arbejdende major Donald Keyhoe 
som skydeskjold. Og måske uden hans vidende. 

Også her i Australien synes der at være 
kræfter, der tilstræber at hindre en nøgtern ud¬ 
forskning af UFO-spørgsmål. Vi bringer to ar¬ 
tikler, som har været offentliggjort i henholdsvis 
SAUCER NEWS, bind 12, nr. 2, juni 1965, og 
FLYING SAUCERS, august 1965. Vi aftrykker 
her begge artikler som de forelå, således at vore 
læsere selv kan få lejlighed til at tage deres stand¬ 
punkt — for eller imod. 

Den første artikel, OPERATION VINDMØL¬ 
LE, er skrevet af en Y. N. Ibn. Aharon B. D., og 
redaktøren af SAUCER NEWS, Jim Moseley, for¬ 
ventede repressalier for at bringe den i sit blad. 
Men her er den. Red. 


OPERATION VINDMØLLE. 

Washington er, som enhver oplyst borger ved, 
fuld af mærkværdige organisationer med sært- 
klingende navne. I egenskab af hovedstad må den 
på en eller anden måde sørge for at afspejle hele 
det amerikanske folks interesser og forhåbninger. 

Nogle af disse organisationer er »service«-klub- 
ber, og nogle få er forretningsforetagender af en 
eller anden slags; men langt den største del hører 
hjemme i gruppen, man må kalde »Lobbies«/ 
»Agenturer«. 


En agent kan sammenlignes med en »Public 
Relation«-mand eller teateragent, men hans pub¬ 
likum er hovedsagelig indskrænket til kongresloka¬ 
lerne eller de få regeringskontorer, som har til¬ 
strækkelig prestige til at kunne undvære den alle¬ 
stedsnærværende overvågen fra vore folkevalgte 
institutioner. 

Der er imidlertid en organisation i Washing¬ 
ton, som ikke kan forlange at blive indordnet 
under nogen af disse hovedgrupper. Det er ikke, 
(det er i hvert fald ikke tilsigtet) nogen »service«- 
klub eller et velgørenhedsforetagende. Den er gi¬ 
vetvis ikke noget forretningsforetagende i ordets 
almindelige betydning, og selv om den ikke påbe¬ 
råber sig filantropi, formodes den heller ikke at 
skulle indtjene ret mange penge. Agenturer må, 
pr. definition, have en eller anden økonomisk ek¬ 
sistensberettigelse. 

Hvis den ikke er filantropisk, ikke et forret¬ 
ningsforetagende, og ikke noget agentur, hvad kan 
organisationen da være? Efter en simpel udeluk¬ 
kelsesproces ved vi nu, at genstanden for vor nys¬ 
gerrighed er, eller foregiver at være, et »ikke-for- 
retningsmæssigt undersøgelses-selskab«. Sådanne 
selskaber er, får vi oplyst efter yderligere fore¬ 
spørgsel, sædvanligvis knyttet til regeringskontorer 
og fungerer efter lignende retningslinier. 

Den »Nationale Undersøgelseskomite for Luft¬ 
fænomener«, for hvilken major D. E. Keyhoe, 
pensionist fra U. S. Marine Corps, er leder, vok¬ 
sede frem af et meget opreklameret dristigt fore¬ 
tagende, som oprindeligt blev startet med det for¬ 
mål at afsløre tallerkenernes hemmelighed og for¬ 
berede den almindelige befolkning på den ære- 
frygt-indgydende dag, da marsmændene ville lan¬ 
de ved Capitol. »Indviede« har fortalt os, at mr. 
Townsend Brown, grundlæggeren af NICAP, for- 

talte sin bestyrelse, at han havde opfundet en 
motor til »fri energi«, svarende til den, der sør¬ 
gede for tallerkenernes fremdrift; og han tilbød 
endog at give en offentlig demonstration af den. 
Denne blev imidlertid ikke så overbevisende, som 
den kunne have været. Hans rumskibsmodel blev 
tilsluttet en elektrisk stikkontakt i væggen, og da 
han hev stikket ud, faldt den til jorden! 

Den oprindelige ledelse (major Keyhoe var ikke 
blandt dem) annoncerede for en række storslåede 
foretagender, som havde til formål at vinde med¬ 
lemsstabens financielle interesse. De var prak¬ 

tisk taget nået til det punkt, hvor de måtte ind¬ 
rømme deres fiasko, da bunden røg ud. — — Men 

det er en historie helt for sig og kan ikke finde 

plads her. 

Major Keyhoe’s ankomst ændrede imidlertid alt 
dette. De foregangne sørgelige resultater blev 

hurtigt ladt ude af syne, og snak om fri energi 
og generobring af Antarktis blev udelukket. Den 
nye leder, som allerede havde opnået berømmelse 
i »tallerken«-kredse for sine eventyrlige antologier 
med tallerkenberetninger og for sine hyppige bi¬ 
drag til »True Magazine« og andre tidsskrifter, 
stræbte efter at forvandle NICAP til et nøgternt, 
videnskabeligt orienteret informationscenter for 
UFO-oplysninger. 

Alt imens NICAP skulle sætte sin egen kurs 
uafhængig af andre, skulle den stå i et venskabe¬ 
ligt forhold til alle seriøse private klubber og per¬ 
soner over hele landet, selv sådanne, som lederen 
måske ikke var enig med på alle punkter. NICAP 
skulle også offentliggøre materiale, beregnet både 
på den alm. befolkning og videnskabelige kredse. 
Et månedligt tidsskrift skulle suppleres med hyp¬ 
pige tekniske løsblade for at kunne holde trit med 
begivenhederne. 

Vejen til forglemmelse er brolagt med udgivel¬ 
sesdatoer, som ikke er blevet overholdt; eller i det 
mindste gik det sådan i NICAP’s tilfælde. Det 
månedlige »Investigator« udkom mere og mere 
sjældent, efterhånden som tiden gik. Det blev til 
et kvartårligt »Investigator« og endte med at 
svinde ind til en halvårlig notits til alle medlem¬ 
merne, med en forklaring på, hvorfor NICAP 
ville være endnu mere sent på den i det nye år. 

De hyppige tekniske løsblade blev snart ind¬ 
skrænket til ét eneste planlagt værk af gigantiske 
proportioner som, når det blev udgivet, ville ret¬ 
færdiggøre de endeløse arbejdstimer, som var med¬ 
gået til dets forberedelse. Denne bog, som skulle 
hedde »The UFO Evidence« skulle blive (håbede 
NICAP) en sand tallerkenenthusiasternes bibel. 
Skeptikere ville flygte, når de blev stillet overfor 
dens afsløringer, og Menzels disciple ville blive 
splittet for alle vinde. 

Så meget om NICAP som en ikke-forretnings- 
mæssig, pædagogisk organisation. Beskedne fejlta¬ 
gelser blev blandet med administrative fejl og ind¬ 


byrdes kampe. Major Keyhoe’s bedste assistent 
forlod dem for at gå over til modstanderne, og 
der var snak om sabotage og forrædderi indenfor 
rækkerne. Det almindelige arkiv blev meldt for¬ 
svundet, og medlemstallet svandt ind til en brøk¬ 
del på et par måneder. Dommens dag var nær. 

Selvom NICAP slog fejl som pædagogisk orga¬ 
nisation, behøver vi dog ikke bekymre os unød¬ 
vendigt: en ny religion blev født under processen. 
Det var ikke en religion, der beskæftigede sig med 
Himmel og Jord og menneskenes skæbne, som de 
fleste ældre religioner gør. Som eneste og enestå¬ 
ende trossætning prædikede den »Du skal ikke 
lyve om tallerkener, og ejheller skal du begære din 
nabos UFO«. Vi lærte, at verden var delt mellem 
to modsatte magter: Det godes magter (læs: 
NICAP) og det Ondes (læs: NICAP’s fjender). 
Civilisationens fremtid afhang tilsyneladende af re¬ 
sultatet af denne rystende konflikt, og dragekæm¬ 
perne skulle en dag i vælten. Gennem de stille byer 
i Amerika gav en ny religionskrigs kampråb gen¬ 
lyd med en skarphed, der fik blodet til at fryse til 
is: »Du skal afholde kongresundersøgelser, og du 
skal være vort vidne«. 

Som altid medførte denne nye fanatisme drama¬ 
tiske forandringer i adfærden hos dem, den be¬ 
rørte. Forordninger blev kundgjort med stigende 
hyppighed, og andre (UFO)studerende, der ikke 
øjeblikkeligt »kom ind på linie«, blev stemplet 
som splittede, kættere og forrædere, som skulle 
kastes ud af UFOlogiens lejr og for evigt vandre 
i anonymitetens ørken, borte fra de sande apostles 
skinnende åsyn og det martyrium, de selv havde 
pålagt sig. 

(Her indskyder redaktøren af »Panorama«, at 
det minder ham om forhold i Australien, hvor 
en nydannet gruppe, CAPIO, har opkastet sig til 
autoriteten i Australien. Ikke særligt overrasken¬ 
de var og er en af hovedmændene bag hele ideen, 
et medlem af NICAP, som var kommet fra USA 
og har nedsat sig i Australien. Redaktøren spør¬ 
ger: Hvorfor? — og så fortsætter den amerikanske 
artikel. — o.a.). 

Det nye NICAP — NICAP, som vi kender det 
idag — begynder mere og mere at udvise samme 
karakteristika som en para-militær organisation. 
Medlemmer af NICAP skal »bringe alt på det 
rene« med Washington, før de har ret til at ud¬ 
tale sig, selv i telefonen, til repræsentanter for 
andre UFO-opfattelser. 

NICAP-ungdomsgrupper skyder op overalt, hvor 
uskolet forfængelighed hos amerikanske teenagers 
kan drejes over til fordel for NICAP-vindmøllen. 
Medlemmer af NICAP-grupper bliver anmodet 
om at underskrive en troskabs-ed, hvor de lover 
utrættelig lydighed mod deres sag. De må straks 
rapportere alle u-NICAPske aktiviteter til deres 
overordnede, og det er dem forbudt at optræde 
i radio og TV sammen med »vantro«. Tillige for- 

bydes det dem at offentliggøre tallerken-redegø- 
relser, hvor de udtrykker deres egen opfattelse, 
med trussel om bortvisning. NICAP-medlemmer 
— uanset rang og social stilling — kan ikke op¬ 
træde i radio eller TV med modstandere, selv 
ikke, hvis de gør det klart, at de udtaler sig som 
privatpersoner. Inkvisitionen øger farten, og ter¬ 
ror-regimet styrkes hastigt. NICAP-lakajer er ble¬ 
vet beordret til at infiltrere i de få overlevende 
klubber, som har haft mod nok til ikke at blive 
slået ud af ordrer fra Øverste Hovedkvarter, 
Connecticut Avenue, N. W. Tidsskrifter, som ikke 
er blevet officielt anerkendt af NICAP er blevet 
skadet af anonyme hviske-kampagner, og selv 
ikke »Saucer New«s redaktion har undgået hekse¬ 
jægernes sorte kunst. 

(Her indskyder den australske redaktør igen 
en kommentar. Heri opfordrer han sine læsere at 
mærke sig ovennævnte med tanke for, at noget til¬ 
svarende hænder og tidligere er hændt i deres land. 
Som han siger: At være advaret er at være rustet). 

Intolerance og religiøst bigotteri bragte med sig 
en slags mysticisme, som kun var kendt og for¬ 
stået af de personer, som beklædte de ledende po¬ 
ster i NICAP. Sandheden om tallerkenerne var 
blevet afsløret (vi ved hverken hvordan eller af 
hvem) for visse officerer af høj rang i det ameri¬ 
kanske luftvåben. Selv om også hæren og flåden 
prøvede at finde frem til sandheden, må man ikke 
et øjeblik tro, det kunne lykkes dem. Selv for dem 
var luftvåbnet for almægtigt. Offentligheden måt¬ 
te, for at få det evige liv, naturligvis tage mod 
ordene om Vejen, Sandheden og Livet; men de 
Onde (læs: luftvåbnets) styrker ville aldrig god¬ 
villigt give op. Sandsigere og krystal-kugle-eks- 
perter (læs: kongresmedlemmer og kongreskomi¬ 
teer) måtte sammenkaldes for at klare ærterne. 
Derfor måtte offentligheden belæres om at bede 
for sandheden; sagen skulle vindes. 

Een efter en faldt de andre UFO-grupper bort. 
Kun de, der ikke rigtigt kunne følge med og ikke 
rigtigt havde greb om tingene, blev ved majorens 
side, men de skulle ikke spørge: Hvorfor?, blot 
handle eller »dø«. Idag står NICAP som et stor¬ 
slået monument over intellektuel isolationisme og 
uvidenheds orthodoksi. Og hele tiden er der noget 
andet ved major Keyhoe’s NICAP, som bliver 
ved at presse sig på i baghovedet — noget så vel¬ 
kendt, at det næsten helt unddrager sig opmærk¬ 
somhed: 

Lad os se på kendsgerningerne: Ethvert barn 
ved, at det amerikanske luftvåben har en af de 
fineste »karakterbøger« med hensyn til ansvarlig 
offentliggørelses-politik, sammenlignet med ethvert 
regerings ministerium. Ydermere står luftvåbnet 
ikke til regnskab overfor major Keyhoe, hvad an¬ 
går dets opførsel af hensyn til den nationale sik¬ 
kerhed. Den ære tilfalder pr. tradition De For¬ 


enede Staters præsident. Så hvorfor bliver NICAP 
ved med at plapre op om kongresafhøringer? Hvis 
major Keyhoe og hans følgesvende har nogen vir¬ 
kelig grund til beklagelse over luftvåbnets behand¬ 
ling af UFO-oplysninger, burde de afgive en fyl¬ 
destgørende rapport om emnet til præsidenten. 
Men major Keyhoe, som nu har arbejdet under 
tre præsidenter, fastholder, at den eneste måde 
at tvinge luftvåbnet til at fortælle, hvad det (og 
det alene, lad os huske det) ved, er gennem kon¬ 
gresundersøgelser. 

Major Keyhoe ved imidlertid, at kongresunder¬ 
søgelser, selv om de blev afholdt, kun ville give 
meget lidt håb om nogen rationel løsning på UFO- 
oplysningens problem, hvis vi for et øjeblik for¬ 
udsætter, at et sådant problem findes. (Er vi ikke 
alle enige om det? o.a.) NICAP’s besættelse af 
den fikse ide om kongresafhøringer har været et 
af de væsentlige stridspunkter mellem deres orga¬ 
nisation og vor, lige siden Saucer News første 
gang forudsagde resultatet af deres anstrengelser, 
tilbage i 1958. Kongresundersøgelser ville givetvis 
ikke medføre meget andet end give de officielle 
bagvaskere af de ikke-jordiske UFOer endnu en 
offentlig talerstol, hvorfra de kunne lufte deres 
synspunkter; og vi kan være sikre på, at anti- 
UFO-grupperne, i kraft af deres positioner inden¬ 
for det akademiske og militære liv, ville få en 
hel del mere at sige i pressen, end major Keyhoe, 
Dana Howard, George King, Alexander Mc. Neill, 
Jim Moseley og alle de øvrige personer, kongressen 
måtte indkalde for at få et upartisk billede af 
emnet. 

Som vi har nævnt, ved major Keyhoe dette lige 
så godt eller bedre end vi. Hvad skyldes da denne 
hans insisteren på at opretholde illusionen om øje¬ 
blikkelige kongresforespørgsler om UFO-proble- 
met? Det er indlysende, at kongresundersøgelser 
ikke vil gavne UFOlogien som sådan. Han må 
derfor have et privat motiv hertil. 

Før i tiden har major Keyhoe været konsulent 
for en række ministerier, som havde særlige »pub¬ 
lic relation«-problemer i sager, han var kendt for 
at være særligt fortrolig med. Takket være hans 
arbejde for True Magazine var det velkendt for 
myndighederne i Washington, at major Keyhoe 
var manden, man skulle konsultere, nårsomhelst 
flyvende tallerkener og deres psykologiske og so¬ 
ciologiske konsekvenser blev diskuteret. 

Ydermere vidste regeringen, at de flyvende tal¬ 
lerkener udgjorde et muligt lotteri om den natio¬ 
nale sikkerhed, ikke så meget på grund af, hvad 
de kunne gøre i verdensrummet som på grund 
af de uheldige konsekvenser, det kunne få, hvis 
offentligheden gav efter for panik eller hysteri. 
Selv om det ikke kom til panik, vidste de imid¬ 
lertid, at de ville få vrøvl med dem, der troede 
på tallerkenerne. De overbeviste ville skrive til 
kongressen, til præsidenten og til aviserne. De over- 

beviste ville blive til en plage for luftvåbnets sjæ¬ 
lefred. Hvad ville da være mere logisk end at 
luftvåbnet tilkaldte dets gamle ven og protegé, 
Donald E. Keyhoe, som så kunne foreslå en måde, 
hvorpå »de troendes« vildledte enthusiasme kunne 
blive forjaget eller ledt ind på »rette spor« uden 
at skade den officielle prestige. 

Major Keyhoe tog nu øjensynligt et blad fra 
sin navnefælle Donald E. Quixote fra Spaniens 
litteratur til sig. Han fik den lyse ide — til at ku¬ 
rere publikums enthusiasme og vildførelser — fak¬ 
tisk at konstruere en forbryderisk vindmølle, mod 
hvilken vi alle kunne fægte af hjertens lyst uden 
at skade os selv eller nogen anden. Han kaldte 
den NICAP — Neutral Iagttagelse af den Civile 
reaktion på Luft (Aerial) Phenomener. Sandheden 
om NICAP er da den, at den pensionerede major 
Keyhoe måske i virkeligheden ikke er så pensio¬ 
neret endda. 

I mellemtiden fortsætter NICAP med at udgøre 
en sikkerhedsventil, sådan at et virkeligt publi¬ 
kumskrav om flere og bedre oplysninger om UFO- 
er ikke får nogen chance for at udvikle sig, og 
efter alt at dømme er en forbindelsesofficer fra 
luftvåbnet for nylig indtrådt i kontorstaben. Ge¬ 
neraler, admiraler og universitetsprofessorer med 
meget betydende forsvars-kontrakter sidder stadig¬ 
væk i NICAP’s bestyrelse, og eksperten i psyko¬ 
logisk krigsførelse, Richard Hall, gør sit bedste 
for at fjerne de få knuder af hårdnakket mod¬ 
stand, der stadig eksisterer — som Saucer News 
og ligemænd. 

Hvor meget længere skal det vare, før enhver 
ægte offentlig interesse for UFOer er bragt til 
tavshed i NICAP’s ideologiske gaskamre, og Ope¬ 
ration Vindmølle kan erklæres for lykkedes? Læn¬ 
ge, håber vi, længere end de tror. 

(Redaktøren af Panorama indskyder nu: Bemærk 
ovenstående referance til Richard Hall. Og se nu, 
hvad en anden gruppe af tallerken-enthusiaster, 
alle ydende medlemmer af NICAP, har at sige om 
organisationen. Det følgende er taget fra Ray Pal¬ 
mers blad: Flying Saucers, august 1965, under 
overskriften: No Investigation Can Actually Pro- 
ceed. (Faktisk kan ingen undersøgelser fortsætte) 
og skrevet af redaktøren selv: o.a.). 

Jeg er overbevist om, at nogen af Dem, ved at 
læse overskriften, straks begyndte at blive harm¬ 
fulde, og forberedte Dem på at skrive os et vredt 
brev. Men før De gør det, så læs til ende, hvad 
denne artikel har at sige. Men endog før De fort¬ 
sætter med at læse den, så gem vreden bort i hu¬ 
kommelsen. Dette er ikke noget angreb på major 
Keyhoe, ejheller på NICAP. Undertegnede har 
støttet NICAP med kontanter fra starten. Vor 
seneste gave, her fornylig, var på 10 dollars for 
at »støtte sagen«, men på trods af kontanterne har 
undertegnede aldrig haft nogen forhåbninger om, 
hvad NICAP kunne udvirke. Major Keyhoe har 


udvirket en hel del, og de flyvende tallerkener 
har fået megen omtale takket være hans arbejde, 
hans bøger etc. For dette fortjener han sandelig 
et ridderslag, (og vi skænker ham hermed vort 
smukkeste ridderslag). 

Men det er på tide vi får sagt noget om NICAP. 
For at kunne det må vi sætte os ind i lidt »histo¬ 
rie«. For det første oprettede NICAP sig selv 
via postvæsenet. De sendte luftpostbreve ud i du¬ 
sinvis (af gange) og først bad de om et indmel¬ 
delsesgebyr på 100,- dollars, og desuden var års¬ 
kontingenterne høje. Dette lykkedes dog ikke, da 
tallerkenenthusiaster »slet ikke har den slags pen¬ 
ge«. Til slut kom kontingenterne ned på 5 dollars. 
Vi — i egenskab af tallerkenenthusiaster nr. 1 — 
blev meget mistænksomme ved dette 100 dollars¬ 
gebyr. Vor næste mistanke kom, da vi bemærkede, 
hvor mange »blå, khakifarvede og messing-knap¬ 
per« og »ordener«, der var med som direktører, 
konsulenter, officerer, stabsmedlemmer og hvad- 
som-helst tillige. Vor tredje mistanke kom, da det 
efterhånden viste sig, at NICAP ikke ville have 
noget at gøre med undertegnede enthusiast, hans 
tidsskrift, eller ønskede noget samarbejde af no¬ 
gen slags. 

Vi har altid været af den overbevisning, at tal¬ 
lerken-nyheder er underkastet militær kontrol, mi¬ 
litær hemmeligholdelse, militær forfalskning af tal¬ 
lerken-kendsgerninger, og militær økonomisk støtte 
af falske bekendtgørelser og bøger om tallerkener. 
Her tænker jeg f. eks. på Ruppelts bøger, især 
den 2. reviderede udgave, som direkte kaldte en 
»Forlægger i Chicago« (mig) en ond løgner, som 
skulle have været dømt, endog for mord, fordi 
hans løgnagtigheder (de flyvende tallerkener plus 
den grusomste af dem alle, Tacoma-hændelsen) 
forårsagede døden for to af luftvåbnets efterret¬ 
ningsofficerer. Nu ved vi, at Ruppelts bog var et 
overlagt falskneri, fordi vi ved, at tallerkenerne 
er ikke vores løgn, og det var Tacoma-hændelsen 
ikke heller. Vi kan roligt sige, selv den som ikke 
trængte gennem løgnagtighederne, nok ville være 
temmelig sikker på, at han ikke havde gjort det, 
mon ikke? 

Nå, men denne ene begivenhed var et led i 
kæden for os. Og da NICAP så fulgte samme 
spor, var også det et led i kæden. 

Men vi behøvede mere end det. Vor endelige 
vished kom, da Ken Arnold (en af de første, der i 
nyere tid (1947) så flyvende tallerkener o.a.) skul¬ 
le optræde på Armstrong Circle Theatre med Key¬ 
hoe og hele militærmusikken. Arnold insisterede 
på, at hans materiale ikke måtte bearbejdes (klip¬ 
pes, ændres etc.), og dette blev lovet ham. Men 
lige før programmet skulle på (dagen før), fik 
Arnold et »manuskript«, som var forfalsket fra 
begyndelsen til enden, og der blev lagt ord i hans 
mund, som ikke alene var usande, men helt øde¬ 
læggende for enhver tiltro til tallerken-sagen. Des- 

uden svirrede det med uniformerede mænd på 
TV-stationen i dagevis før udsendelsen endelig løb 
af stabelen. Arnold ringede mig op den aften, 
udenbys, og spurgte, hvad han skulle stille op. 
Jeg opfordrede ham til at blive borte fra udsen¬ 
delsen, hvis han ikke kunne fortælle sandheden 
om sin oplevelse. Han trak sig derfor ud af pro¬ 
grammet. Han mødte Keyhoe i elevatoren og for¬ 
talte ham, at han ikke ville fortsætte under så¬ 
danne omstændigheder, og han rådede Keyhoe til 
også at blive borte fra den, eftersom også hans 
manuskript var blevet ændret. Men Keyhoe med¬ 
virkede — og De ved, hvad der skete; han prøve¬ 
de at »gå udenfor« manuskriptet, og udsendel¬ 
sen blev øjeblikkeligt afbrudt. 

Keyhoe lavede et mægtigt postyr af raseri over 
dette, men undertegnede har sin private opfat¬ 
telse, som er ret velgennemtænkt. — Afbrydelsen 
af Keyhoe var planlagt, og Keyhoe vidste det. 
Undertegnede kan ikke bevise ét ord af dette, 
Keyhoe kan få ham til at »tage det i sig igen« 
når som helst. Vi tager det hermed i os igen. Men 
ligesom Galilæi krydser vi fingre og siger: »men 
vi tror nu alligevel, det var et fupnummer«. 

Det, vi vil frem til at påvise er, at hele NICAP- 
affæren er et fupnummer, og vi vil give Keyhoe 
fuld tilgivelse for det. Keyhoe kan have tænkt 
(hvis han da vidste besked med afbrydelsen af 
TV-udsendelsen), at denne afbrydelse ville være 
et klogt fif, som kunne medføre øget offentlig 
interesse for de flyvende tallerkener. »Uniformer¬ 
ne« er kløgtige nok til at kunne overbevise ham 
om det. Det er så ofte blevet fortalt Keyhoe, at 
tallerkener er interplanetariske (og han tror på 
og forsvarer denne opfattelse af deres herkomst), 
at vi ikke (længere) er i tvivl om, at han mener 
det ærligt. Nu tror vi, at Keyhoe i alle henseender 
er OK! Vi har en ny skurk. 

Denne nye skurk trådte første gang frem, da 
han angreb os og vort tidsskrift personligt. Vi 
fandt hurtigt ud af, at hver gang vi fik dårlig 
ublicity, kom det fra den mand, som i virkelig¬ 
eden leder NICAP; den mand, som er på kon¬ 
toret, når man ringer op. Hans navn er Hall. 

Det blideste, vi kan sige om Hall er, at han 
måske er en »enlig svale« med en ensporet opfat¬ 
telse, en mand, ingen kan diskutere med, en mand, 
som ikke vil diskutere med nogen, og en mand, 
som vi personligt ikke holder den mindste lille 
smule af — overhovedet. 

Vi tror, at en hel del folk, som støttede NICAP 
i begyndelsen, blev narret ind i det, og at de nu 
faktisk ikke støtter organisationens synspunkter. 
De kan ønske at holde sig borte fra rampelyset 
ved at tie stille. Vi bebrejder dem det ikke. 

Men én ting vi altid har sagt om NICAP er, 
at deres kraftige hylen op om en kongresundersø¬ 
gelse, vil aldrig forårsage en virkelig kongresun¬ 
dersøgelse. Ja, det værste , der kunne ske, ville 


være, at det lykkedes — fordi undersøgelseskomi¬ 
teen så ville blive fodret med et væv af løgn¬ 
agtige oplysninger, som skulle lægge skylden for 
de flyvende tallerkener på »interplanetariske be¬ 
søgende«, for hvilke der »ikke er noget bevis for, 
at interplanetariske gæster lander på Jorden« og 
»flyvende tallerkener udgør ikke nogen trussel for 
den nationale sikkerhed«. 

Således betyder overskriften, hvad den udtryk¬ 
ker: I virkeligheden kan ingen undersøgelser fort¬ 
sætte. 

Vi repræsenterer Dem her for en edssvoren er¬ 
klæring fra 3 medlemmer af »Kongressen af vi¬ 
denskabelige UFOloger plus en udenforstående 
iagttager. Vi bringer den kun af én grund: Den 
synes at vise, at hr. Hall ikke vil samarbejde med 
nogen om emnet »tallerkener«, ikke ønsker nogen 
hjælp, og betragter sine betalende medlemmer som 
noget mudder, han kan smide ud af sit kontor, 
når de kommer på besøg. Vi tror, hr. Hall er vej¬ 
spærringen i NICAP. Vi tror, at hans knapper er 
de mest messingskinnende, hans benklæder de mest 
blå, hans interesse i offentliggørelse af sandheden 
om flyvende tallerkener den mindst mulige, og 
hans opførsel mod medlemmer af NICAP den 
mest lurvede. Det er muligt, at disse 3 UFO-stu- 
derende blot er en trio af ivrige ynglinge, og der¬ 
for værdige til foragt fra den mægtige hr. Hall. 
Men efter vor opfattelse giver deres identitet så 
meget des større grund til at rulle den røde løber 
ud, når de har brugt surt-tjente penge på at rejse 
over store afstande for at tilbyde deres hjælp, 
for at få et førstehånds-indblik i tingene, og for 
at tilbyde NICAP’s arbejde deres støtte, fordi de 
tror på det. 

Hr. Hall vil blive vred på os. Han har måske 
endog magt til at skade os, fordi vi på denne måde 
er åbenmundede. Måske vil vi endog få endnu et 
besøg fra Den Hemmelige Tjeneste, fra Forbunds¬ 
politiet (FBI), fra Det Militære Efterretningsvæ¬ 
sen (CIA), eller tilmed fra skattevæsenet. De har 
for vane at dukke op, når vi stikker hovedet lidt 
for langt frem. Så det kan blive interessant for 
læserne at lægge mærke til det næste par numre 
af Flying Saucers, og se efter nyheden, at en af 
disse herrer virkelig dukkede op. Vi mener, at 
hvis de gør, beviser det, at vi har ret. Så hvis De 
ønsker, hr. Hall, at styrke »den anden side« lidt, 
så er her metoden. 

(Her følger i original-artiklen et aftryk af den 
edssvorne erklæring fra de 3 unge mænd, som er 
medlemmer af NICAP, og som ønskede en sam¬ 
tale med organisationens leder. De havde rejst 
langt for at komme til det. I henhold til deres er¬ 
klæring blev de bogstavelig talt smidt ud på en 
meget utaknemmelig måde, og de udtaler deres 
protest over en sådan behandling fra hr. Hall). 

Vi spekulerer på, hvordan dette ser ud for en 
hel del af læserne? Vil nogen af jer sige, at vi er 

»kugleskøre«, eller lidt til en side, eller ofre for 
forfølgelsesvanvid, eller har hovedet fuldt af fan¬ 
tasterier? Til glæde for de af jer, som afgjort 
vil rubricere os i en af disse grupper, tilstår vi. — 
Vi skriver denne artikel kun af én grund: for den 
gode gamle Forbunds Pensionist Kavaler? (Federal 
Reserve Buck — er det Keyhoe eller FBI, han 
sigter til?) Vi tilstår yderligere, at vi ikke tror 
på flyvende tallerkener (den interplanetariske art). 
Vi tror, hr. Hall har ganske ret i sine synspunk¬ 
ter, og vi er rent ud krystere og bange for CIA. 

Men én ting vi gerne vil gentage er dette: Ingen 
ved, til denne dag, hvad de flyvende tallerkener 
virkelig er, og ingen kan bevise noget! Men dette 
ændrer ikke den kendsgerning, at — de flyvende 
tallerkener er virkelige. 

Der er en ting, »uniformerne« aldrig har gjort. 
Det er at tilbyde os en stor bunke skattefri kon¬ 
tanter, hvis vi ville bruge tidsskriftet til at latter¬ 
liggøre hele tallerkensagen. Hvem kunne vel skade 
den mere end jeg? Jeg skulle da nok kunne købes 
— har ikke alle deres pris? Vi vil gerne takke 
dem for aldrig at have forsøgt — det er det mest 
tilfredsstillende og prægtige kompliment, vi nogen¬ 
sinde har fået! Måske er det gamle luftvåben ikke 
så slemt, når det kommer til stykket! 

Det, der betyder noget idag er, at folk tænker 
selvstændigt. Flyvende tallerkener er et af de bed¬ 
ste midler vi kender til at sætte dette i gang. Vi 
er sikre på, at det er en af begrundelserne for de 
flyvende tallerkener — at få folk til at tænke. 
Måske er det den eneste grund til deres eksistens. 
Og hvis dette er sandt, bringer det et interessant 
spørgsmål frem: Hvem vil have os til at tænke? 

Det kan ikke være hr. Hall, for han vil ikke 
engang »tale sig til rette« med sine betalende med¬ 
lemmer. Hvis de viser sig at have funderet nok 
til at kunne stille ham et spørgsmål, bliver de 
trukket ud ved ørerne. 

De kan tænke Dem, at drengene var lidt vrede 
på hr. Hall og vendte sig til os for at få en skul¬ 
der at græde ud ved. Ja, denne artikel er en slags 
plaster på deres sår. Måske vil hr. Hall ikke lytte 
til jer, men vi vil! Vi repræsenterer vore betalende 
abonnenter! Vi giver dem den røde løber. 

Når det kommer til stykket, så er vi jo, som 
hr. Hall vil sige, ude efter gysserne, og vi vil end¬ 
da opfinde flyvende tallerkener for at få dem. 
Endnu et kompliment: Dersom vi opfinder taller¬ 
kenerne, ville det så ikke være det mest sensatio- 
nelt-succesrige publicity-nummer i hele historien? 
Omsat i penge vil avisomtalen alene ligge på hun- 
dredetusinder af dollars! 

Blot et godt råd; det er dumt at henvende sig 
til hr. Hall. Det eneste rigtige sted overhovedet 
for oplysninger om flyvende tallerkener er i dette 
tidsskrift. Bliv ved med at abonnere, gutter! I det 
mindste ved I, at pengene går til en fyr, som værd¬ 
sætter dem! 


(Her slutter den ret så selvglade redaktør Ray 
Palmer sin artikel, og den australske tilføjer et 
par bemærkninger om NICAP og dens tilsynela¬ 
dende søster-organisation CAPIO i Australien, 
hvor han forventer samme udvikling, som afspej¬ 
les i de to aftrykte artikler. — o.a.). 

Kilde: PANORAMA, bind 4, nr. 5 /IOKJ. 


Efterskrift 

Det var jo en ordentlig mundfuld, og lad det 
være sagt med det samme, at der jo dels er en 
kerne af sandhed i det, der står, og dels kan jo 
visse af hændelserne, der er refereret, meget vel 
have fundet sted. Dog minder hele denne sag mest 
af alt om en moderne hekseproces, hvor tvivlen 
ikke kommer den anklagede til gode, men snarere 
betragtes som et bevis på, at det sikkert står endnu 
værre til end antydet. Lad os engang se på en del 
af de fremsatte påstande: 

(1) Indledningen er af den sædvanlige standard, 
der ikke har noget direkte at gøre med den 
foreliggende sag, men som på den anden side 
indeholder netop de antydninger, der bereder 
grobunden for mistænksomhed. 

(2) Om udsendelsen af de månedlige skrifter (In- 
vestigator) er det korrekt, at man holdt op 
med at udsende Investigator hver måned, men 
det er direkte løgn, når der står, at der nu 
kun udkommer en halvårlig notits. Jeg mod¬ 
tager selv 6 gange om året UFO Investigator 
og sidetallet er minimum 8 sider pr. gang. 

(3) Hvorfor nævne, at der er sket fejltagelser uden 
at fortælle om disse fejltagelser. Findes der 
nogen UF O-organisation, som ikke har begået 
fejltagelserf Nej. Keyhoes assistent forlod 
NICAP. Hvorforf Det får vi intet at vide 
om, men det skyldes måske, at man intet kon¬ 
kret ved. Muligheden for, at der kunne være 
noget galt med assistenten må på baggrund 
af det oplyste siges at være lige så sandsynlig, 
som at det skulle være NICAP eller major 
Keyhoe, der var noget galt med. 

(4) Beskyldningerne mod NICAP for at være ud¬ 
gangspunkt for dannelsen af en ny »religion« 
er på en måde morsom. Der er ikke meget i 
NICAPs materialer, der antyder noget sådant, 
og det harmonerer slet ikke med tidligere be¬ 
skyldninger fra anden side mod NICAP for 
manglende forståelse for de »religiøse aspek¬ 
ter«, der kunne være i sagen. 

Det er derimod typisk, at man vælger netop 
den form for beskyldninger. For det første 
kendes metoden fra aviser og blade, og for 
det andet er der intet ufologer er så sårbare 
over for, som netop det at blive beskyldt for 

sekterisme. Vis os bare et par stykker af de 
mange forordninger, lad os se en fotokopi af 
de såkaldte loyalitetserklæringer. 

Nu tror jeg på den anden side gerne, at der 
findes visse retningslinier i NICAP, og det 
kan vel ikke undre nogen, med blot det mind¬ 
ste kendskab til UF O-organisationer. Det sy¬ 
nes at være almindeligt både i USA og Europa, 
så hvorfor skulle NICAP være en undtagelsef 

Om det er rigtigt med den slags love, er så 
en anden sag og må vel i nogen grad bero på 
formålet med organisationen. 

De mange stærke ord om sekterisme skaffer 
tilsyneladende artiklens forfatter udløsning for 
en indeklemt harme, der nok er rettet mod 
NICAP, men som måske snarere skal søges 
i en latent aversion mod en bestemt kategori 
af medlemmer i NICAP, de uniformerede eller 
tidligere uniformerede. Dette er ikke noget 
nyt, man møder fænomenet i næsten alle UFO- 
organisationer. Foruden racediskrimination fin¬ 
des der også i dag en såkaldt stillingsdiskri¬ 
mination. Mennesker, der er eller har været 
officerer, politifolk eller lignende betragtes i 
visse UF O-kredse som mistænksomme indivi¬ 
der i hvem den onde har taget plads. 

Mon det kunne være grunden til redaktø¬ 
rernes aversion mod NICAPf Læs artiklen 
omhyggeligt og døm selv. 

(5) Man bebrejder Keyhoe, at han holder på en 
ganske bestemt politik i anstrengelserne for at 
opnå fuldstændig opklaring og offentliggørelse 
af fænomenet »de flyvende tallerkener«. Key¬ 
hoe er af den opfattelse, at dette kun kan ske 
via den amerikanske kongres og ikke over den 
amerikanske præsident. 

Man har lov til at være uenig med Keyhoe, 
men hvorfor bebrejde ham denne opfattelse. 
Hvilke resultater har man selv opnået, der 
kunne berettige en sådan kritikf Ingen, ikke 
et eneste resultat kan man fremlægge. Har man 
selv skrevet til præsidenten eller tænker man 
på at gøre detf Hvad har man gjort i Austra- 
lienf 

Om Keyhoes politik er rigtig, ved jeg ikke, 
men rent umiddelbart synes den at være det. 
For at forstå det, der kan ligge bag Keyhoes 
politik, er det nødvendigt at have kendskab 
både til den særlige struktur i amerikansk po¬ 
litik og luftvåbnets opbygning og placering i 
det amerikanske samfundsmaskineri. 

Selv om den amerikanske præsident følte 
sig overbevist om »de flyvende tallerkeners« 
eksistens og besluttede sig til at gå ind for 
fuld offentliggørelse af fænomenet, ville alt 
ikke dermed være klaret. Præsidenten ville 
være tvunget til at henvende sig til komiteen 
for USAs sikkerhed, og hvis der ikke i denne 
er flertal for offentliggørelse, kommer præsi¬ 
denten ingen vegne med sine krav, og det ved 


han. Kun såfremt han er vidende om, at kon¬ 
gressen er positiv i sin stilling til spørgsmålet, 
vil han være villig til at starte en aktion. 

Kun kongressen og senatet har magten til at 
tvinge luftvåbnet til at lukke op for arkiverne 
og frigive alle oplysninger. Alt tyder således 
på, at Keyhoes politik på dette punkt er både 
rigtig og velbegrundet, og samtidig medfører 
dette, at NICAP, hvis den vil gøre sig håb 
om at få kongressen i tale, må følge en kurs, 
der har snævrere rammer end måske nødven¬ 
digt i andre lande. NICAPs arbejdsmetoder 
skal ses i relation til amerikanske forhold og 
kan ikke bedømmes ud fra den politik andre 
landes UF O-organisationer kan tillade sig at 
følge. 

(6) Det er både forkert og vildledende at beskylde 
Keyhoe for at føre ufologer og offentligheden 
ind på et sidespor, der ender blindt. Men det 
er derimod sandt, at NICAP ikke lige så hur¬ 
tigt og villigt som mange andre UFO-organi- 
sationer har accepteret alle beretninger. Man 
er mere kritisk og meget forsigtig m.h.t., hvad 
man engagerer sig i og er villig til at offent¬ 
liggøre. 

Man kan være uenig med Keyhoe i dette, 
man kan måske undre sig, men hvorfor det 
absolut skulle være diskriminerende at gå for¬ 
sigtigt til værks, har jeg svært ved at fatte. 
Det kunne jo være vi andre, der var lidt for 
godtroende. Det er da helt sikkert, at luft¬ 
våbnet har mere tilovers for den politik Key¬ 
hoe har gjort sig til talsmand for end den 
kurs, der følges af visse andre amerikanske 
UF O-organisationer, men er det nu af det 
ondef Jeg tror det ikke, eller mener man virke¬ 
lig, at de UFO-organisationer i USA, der kan 
fremvise både »prinser« og »prinsesser« fra 
fjerne planeter skulle have større mulighed for 
at få kongressen i talef Gør man det, tror jeg, 
man undervurderer de amerikanske politikere. 

(7) Ray Palmers artikel taler vel på en måde for 
sig selv. Han frikender til dels Keyhoe, men 
kan ellers absolut ikke lide folk med messing¬ 
knapper og ordner. Han kan ikke lide Rup- 
pelt, og det kan han måske have sine gode 
grunde til, det er vanskeligt at afgøre. 

TV-hændelsen kan man intet bygge på, for 
her er helt klart tale om noget Ray Palmer 
tror og derfor ikke tør fastholde, men hvorfor 
så nævne detf Ja, hvorfor mon, det er et gam¬ 
melt kneb som kendes fra enhver retssal — 
det, der er sagt, kan aldrig trækkes tilbage, 
selv om det slettes af protokollen — der skal 
nok være nogen, der tror på det alligevel, og 
det var jo nok det, der var meningen. 

Den edssvorne erklæring er ikke til at kom¬ 
me udenom, men spørgsmålet er blot, om den 

dækker hele sandheden. Beskyldningerne mod 
hr. Hall kan være 100 pct. korrekte, men der 
kan også ligge mere bagved, som ikke er om¬ 
talt i erklæringen og måske af gode grunde. 
Det er da vistnok ikke ualmindeligt, at UFO- 
organisationer med mellemrum kommer ud for 
kriser, hvor medlemmer melder sig ud under 
stor ståhej. Det er godt stof i aviserne, og det 
er grove ting, man ser på tryk i den anled¬ 
ning. Som forsvar for egen optræden sker det 
ikke sjældent, at disse »eksme dl emmer« griber 
til selv simple midler, som f. eks. antydninger 
om uhæderlighed m.m. Jeg kender ikke Ri¬ 
chard Hally så jeg er ikke i stand til at tage 
stilling til hans rolle som »ond ånd« i NICAP. 

Det kunne være interessant at foretage en dybt¬ 
gående psykologisk analyse af denne form for 
u-ufologisk virksomhed, men det ville nok blive 
en større historie. Dog efterlader slige artikler 
næsten altid spørgsmålet om y »Hvem det egentlig 
er, der går hvis ærinde«. 

Det er mit håb, at mine kommentarer har givet 
anledning til, at man, inden man tager parti for 
eller imod, gør sig helt klart, hvor spinkelt grund¬ 
laget for »bevisførelsen« er og samtidig erindre, 
at De kun har hørt den ene part i sagen. 

NICAP er ikke noget »engleagtigt« foretagende 
uden fejl, men de fortjener som alle andre ret¬ 
færdig behandling. 

Francis Coplan. 

- og svaret: 

Hr. James W. Moseley. 

Fort Lee. N.J. 

Hr. 

I otte år har vi tålmodigt fundet os i mere og 
mere ondskabsfulde angreb på NICAP af Dem og 
de, der skriver i Deres Newsletter; angreb, som 
omfatter: 

Beskyldninger om, at alle NICAP-medlemmer 
må underskrive loyalitetserklæringer, at det er for¬ 
budt medlemmer at optræde i radio eller TV eller 
endog at tale i telefon med »ikke troende«; at vi 
har tvunget (skræmt) masser af unge ind i et 
NICAP ungdoms korps; at vi ikke længere ud¬ 
sender UFO Investigator; at religiøst bigotteri 
(blind tro) og intolerance behersker NICAP; og 
at medlemmerne ikke tør protestere af frygt for 
»inkvisitionen og rædselsregimentet« fra NICAPs 
»heksejægere«. 

Gode medlemmer har mange gange anmodet os 
om at annullere Deres medlemsskab på grund af 
Deres falske og ondskabsfulde beskyldninger. 

Men da Deres beskyldninger blot syntes at have 
til hensigt at starte en diskussion og forøge Deres 
eget oplag, har vi forholdt os tavse. 


Men nu har De i Deres sidste angreb maskeret 
som »En resolution for et bedre NICAP«, for¬ 
nærmet medlemmer af bestyrelsen, staben og un¬ 
derafdelingerne, idet De har kaldt dem hyklere, 
som hjælper luftvåbenet med at skjule UFO- 
kendsgerninger. Endskønt De aldrig har besøgt 
NICAPs hovedkvarter — og afslået gentagne in¬ 
vitationer — beskylder De os for at bortødsle 
penge på luksuskontorer (som i virkeligheden er 
beskedent møblerede værelser i en gammel byg¬ 
ning, hvad enhver gæst kan overbevise sig om). 

For at få et »bedre NICAP« anbefaler De at 
underdirektør Hall og jeg afskediges. De påstår, 
at jeg er overbetalt. Jeg opgav en professionel 
karriere som skribent, som i gennemsnit gav mig 
25.000 $ om året, for at hjælpe med til at opbygge 
NICAP. 

I 1957 blev min gage ansat til 7.200 $. Første 
år modtog jeg 2.805 $, et år 2.200 $ og et andet 
3.500 $. Kun en gang har jeg modtaget fuld løn, 
og i to år har jeg intet modtaget i løn for ikke 
at belaste NICAP. Jeg er blevet tilbudt et højt 
betalt TV-job som skribent, jeg kunne have ladet 
NICAP passe sig selv og genoptaget mit langt 
lettere, velbetalte job. 

Ingen i NICAPs stab betales tilstrækkeligt. I 
tilsvarende organisationer er lønningerne meget 
højere. Men disse mænd arbejder hårdt, og har 
overarbejde uden at beklage sig. 

Sidste efterår udarbejdede vi nye arbejdsplaner 
som blev bekendtgjort i vort nov.-dec. nummer. 
Vi hørte ikke om Deres »resolution« før efter at 
vi havde trykt nov.-dec. nummeret — alligevel 
gør De nu krav på at have fremtvunget vor nye 
politik. 

Dette er et billigt trick, hr. Moseley, og De ved 
det. 

NICAP er ikke bange for ærlig kritik, vi er 
blevet bistået med hjælpsomme forslag til korrek¬ 
tion af fejltagelser og forbedring af vort arbejde. 
Men Deres ondskabsfulde angreb har øjensynlig 
kun til hensigt at ødelægge NICAP — ikke at 
gøre det bedre. 

At lade Dem forblive som medlem af NICAP 
ville være uretfærdigt overfor alle gode medlem¬ 
mer og medarbejdere som arbejder ærligt for vær¬ 
dige og patriotiske mål. 

Fra og med denne dag er De slettet som med¬ 
lem. Deres indbetalte medlemskontingent tilbage¬ 
sendes hermed i anbefalet brev. De kan ikke juri¬ 
disk optages under et påtaget navn, som De har 
truet med, hvis De blev smidt ud. 

Som direktør for NICAP har jeg ladet dette 
brev tinglyse for det tilfældes skyld, at De skulle 
citere det i uddrag (uden sammenhæng). Jeg har 
ikke til hensigt at spilde mere plads på Dem igen 
i Investigator. 

Major Donald E. Keyhoe. USMC, Ret. 

Direktor of NICAP. 

RAPPORT- hjørnet 


Nyt fra Smithsonian 


Da vi jo ikke har haft nogen satellitundergange 
over Skandinavien siden samarbejdet med Smithso¬ 
nian begyndte, har vi heller ikke haft noget spæn¬ 
dende materiale at sende dem. Imidlertid havde vi 
to satellitundergange i 1965, hvoraf den ene, nem¬ 
lig den, der foregik den 5. april kl. ca. 00,27, var 
blevet særlig grundig undersøgt. Da det imidlertid 
ikke var lykkedes for os at få oplyst hvilken sa¬ 
tellit, det drejede sig om, sendte jeg oplysningerne 
til Smithsonian i håb om deres hjælp. Den kom 
også. Mr. Roth, der er leder af Smithsonian Moon- 
watch Team skriver: 

»Smithsonians Astro fy siske Observatorium har 
netop givet mig besked om, at den observation 
som foregik den 5. april kl. 00,27 lokal tid var en 
satellit med nummeret 1965-26a. Dette var en sa¬ 
tellit opsendt fra Western Test Range. Det var en 
»klassificeret« USAF satellit, der den 25. marts 
1965 var blevet opsendt med en Agena D raket i 
en bane med 96° inklination. Maksimumshøjden 
var 235 km og minimumshøjden var 180 km. 

Smithsonian Astrofysiske Observatorium har 
bedt mig sige tak for rapporterne, idet de tidligere 
kun var i besiddelse af få øjenvidneberetninger til 
denne satellitundergang. Disse beretninger var ikke 
så detaillerede. Det SUFOI kunne tilføje til hel¬ 
hedsbilledet hjalp dem meget«. 

I et brev dateret den 24. juni oplyser Roth, at 
der på dette tidspunkt befandt sig 1189 »kata¬ 
logiserede« genstande i rummet. Deraf var de 295 
russiske, 4 kanadiske, 3 britiske, 14 franske og 
873 amerikanske. Ligeledes gives der en oversigt 
over hvilke satellitter og satellitdele, der forventes 
at brænde op i juli og august. Da vi ikke kan nå 
at få juli-datoerne med, må vi nøjes med august. 
Det drejer sig om russiske Kosmos-satellitter eller 
satellitdele, der forventes at gå til grunde den 1. 
og 3. august. 

I juli skulle 12 satellitter eller satellitdele være 
gået til grunde, hvoraf de fleste russiske Kosmos¬ 


drabanter. SUFOI vil forsøge at få disse oversig¬ 
ter over satellitundergange så tidligt, at vi frem¬ 
over kan bringe en fuld oversigt for én eller to 
måneder. 

Vi mangler endnu mange observatører til Pro¬ 
ject Moonwatch for at kunne opnå landsdækning. 
Meld jer nu! . . og husk, der falder jo altid noget 
af i form af UFO-observationer. 

ej. 

Rapportnyt 

I de sidste to måneder har SUFOI modtaget 
og registreret ialt 26 rapporter, hvoraf de 17 var 
fra 1966. Der er ikke indkommet nogle detektor¬ 
varslinger. 

Endnu engang er det på sin plads at sige tak 
for de mange udklip om observationer og UFO- 
emner, som jeg har modtaget. Det har været en 
stor hjælp, og jeg håber, at strømmen vil fort¬ 
sætte. 

Fra København, Stevns og Lolland, så vel som 
fra Bornholm, blev der den 16. maj om aftenen 
set nogle mystiske lys ganske lavt på den sydlige 
himmel (set fra København). Disse lys forårsagede 
en del skriverier i aviserne og Berlingske Tidende 
var endda på pletten med et fint fotografi af ly¬ 
set. (Se ill.) Man var så venlig at låne SUFOIs 
fotoafdeling negativet til undersøgelse, hvad der 
i sig selv er et brud på forretningsgangen. Bille¬ 
det blev taget med et 200 mm teleobjektiv. Mi¬ 
kroskopundersøgelsen viser kun et lys. 

Desværre, kan man sige, var der ikke så me¬ 
get mystisk ved lysene. De er en jævnligt fore¬ 
kommende foreteelse og blev set igen den 1. juni 
og den 16. juni, altså med ca. 14 dages mellem¬ 
rum. De blev set på nøjagtig samme sted og i 
nøjagtig samme højde over horisonten. Allerede 

efter første observation kunne foretages ret nøj¬ 
agtige pejlinger. De viste en position ca. midt over 
Riigen. Højden var lidt sværere at fastslå, idet 
det er meget svært at bedømme højder i grader, 
især når det drejer sig om højder, der er meget 
nær horisonten (som her) eller meget nær zenith. 
Imidlertid bedømte jeg højden til at være omkring 
3000 meter. Det er kommet frem, at en kaptajn 
på et charterfly, der passerede luftfyret Trend 
lidt vest for Riigen, rapporterede om en form for 
faldskærmslys i 11.000 fods højde, altså lidt over 
3000 meter. 

Jeg har forsøgt at få dette og andre oplysnin¬ 
ger bekræftet ved at kontakte flyvelederne i Ka¬ 
strup. Jeg har intet hørt derfra, men ad omveje 
har jeg erfaret, at brevet, jeg skrev, er videre- 
sendt, men ikke med besvarelse for øje. Det vir¬ 
ker påfaldende, idet man fra flyveledelsens side 
udtalte sig fuldstændig frit til dagspressen. Men. . 
der må jo være forskel. 


Imidlertid er det min mening, at man kan slå 
fast, at det uden tvivl drejer sig om et eller andet 
militært lys, som er benyttet under en af øvel¬ 
serne på Riigen. Det er fremgået af oplysninger, 
som vi har fået af fiskere og andre, at disse med 
mellemrum har set disse lys i forbindelse med 
militærøvelser. Derimod kender vi ikke disse lys’ 
særlige natur, d.v.s. om det drejer sig om fald¬ 
skærms- eller ballonlys og hvorfor de er så for¬ 
holdsvis højt oppe. Men det får vi måske at vide 
engang. 

Foruden, hvad der omtales i det følgende, er 
der i månedens løb indkommet rapporter fra: 
Odense, Aalborg, Hvalsø, Kolding, Tåsinge, Brøns¬ 
høj, Nyborg, Maribo, Kastrup, Hareskov, Hvid¬ 
ovre, Rødovre, Kbh. V., Kbh. F., Kbh. S., Bodin- 
marka ved Bodø, Bremsnes på Nordmøre, Otnes, 
Valøya i Vikna, Valsøybotn og Hyllie ved Malmø. 

UFO fotograferet over Aalborg. 

Den 11. april blev et UFO fotograferet over 
Aalborg af telefonmontør C. W. Lynggård. Hi¬ 
storien er følgende: Den pågældende dag kl. 19,30 
kom Lynggård hjem fra påskeferie. Medens han 
var ved at tømme sin bil for bagage fik han øje 
på ét eller to objekter i retning stik syd. De stod 
lavt på himlen imellem en del skyer. De virkede 
helt sorte mod den lyse himmel. Det var ikke til 
at se, om der var tale om ét eller to objekter tæt 
sammen. Objektet foretog en pendulagtig bevæ¬ 
gelse og så også ud til at rotere om sin egen akse. 
Selvom objektet kun var på størrelse med en ært 
i udstrakt arm (eller som man ser fuldmånen) tog 
observatøren sit smalfilmskamera frem for at foto¬ 
grafere objektet. Observatøren skyndte sig at fo¬ 
tografere, uden at bruge særlig megen tid på ind¬ 
stilling af kameraet. Der blev benyttet både tele¬ 
linse (36 mm) og vidvinkel (6,5 mm). Umiddel¬ 
bart derefter gik observatøren hen til sit hus for 
at lukke op for familien. Da han vendte tilbage, 
var objektet forsvundet. Samlet observationstid ca. 
3 minutter. 

Filmen er blevet undersøgt af SUFOIs fotoafde¬ 
ling. Herr Siej siger, at det er muligt at se et uty¬ 
deligt objekt på telebillederne. Man kan også se, 
at objektet har flyttet sig en smule i den korte 
tid, hvor det blev fotograferet. Da filmen er en 
8 mm, og da objektet fylder ganske lidt, er det 
ikke muligt at frembringe en forstørrelse, der kan 
bruges til reproduktion i UFO-NYT, men »no¬ 
get« er der. 

At tage et UFO-fotografi er ikke noget, man 
gør hver dag, men Lynggård er ikke til at skyde 

igennem. Han har nemlig sendt os endnu et bil¬ 
lede (se ill.). Historien er følgende: 

Observatøren har efter UFO-NYTs anvisning 
anskaffet sig en infrarød film (7200 ång.) og der¬ 
næst forsøgt sig på at fotografere nattehimlen med 
forskellige resultater. Den 7. maj hang der en ly¬ 
sende natsky over Sebbersund »Bjerg«. Lynggård 
tog et billede af den. Der er det interessante ved 
den, at den ligner en lysende sky- eller røgring. 
Vi har tidligere haft eksempler på, at UFOer har 
efterladt sig røgringe. Sådan en røgring kommer 
muligvis ved en kraftig acceleration fra stille¬ 
stående, og det er så en form for kraftfelt, der 
bliver tilbage. Det er der flere øjenvidneberetnin- 
ger, der tyder på. 

Det er klart, at vi hverken kan sige om Lyng¬ 
gårds billede viser det ene eller det andet, men 
nogen helt almindelig sky er det vel ikke. Vi hå¬ 
ber nu på, at flere af vore læsere vil gå i marken 
ligesom vor observatør fra Aalborg. Det kunne 
give gode og interessante resultater! 

Fin observation fra Køge. 

Efter den første radioudsendelse om flyvende 
tallerkener modtog vi en hel del henvendelser, 
hvoraf en del var observationsberetninger. Her er 
en af de bedste, som fandt sted sidst i marts 1961. 
Ved at kigge i arkivet viser det sig, at der de sid¬ 
ste fjorten dage af marts 1961 var mange rappor¬ 
ter, hvoraf de fleste fra Østsjælland. 

Fru Sivertsen fra Køge beretter følgende: 

»Det var en solklar dag sidst i marts. Klokken 
var omtrent 15, da jeg sammen med min fem¬ 


årige datter gik tur ad Glæisers Vej ved sygehuset. 
Jeg hørte en svag summen fraoven, og i det samme 
råbte min datter: »Se, mor! En raket!« Min før¬ 
ste reaktion var, at det drejede sig om et luft¬ 
skib. Sådan måtte en zeppeliner se ud. Den var 
aflang og som en tyk cigar. Langs siden var der 
en række vinduer, seks eller syv ialt. Vinduerne 
var firkantede. Man kunne skimte omrids af per¬ 
soner bag alle vinduerne. De sad med ansigterne 
vendt imod os. Det var umuligt at bestemme køn 
på personerne. Det hele varede kun et nu, og da 
jeg vendte mig om for at se nøjere på den, steg 
den næsten lodret mod nordvest samtidig med at 
farten tiltog stærkt. Den forsvandt meget hurtigt 
mellem de få skyer, der var på himlen. Hele ob¬ 
servationen varede blot seks-otte sekunder. Ob¬ 
jektet var meget lavt nede, næsten i højde med 
hustagene. Jeg anslår selv højden til 12-13 meter. 
Afstanden til objektet var vel 150-200 meter. Til 
at begynde med vil jeg anslå hastigheden til 70-80 
km/t, men da den satte fart på til 200 kmjt. (Den 
har nu nok været større, red. anm.) Farven på 
objektet var lys gråblå. Størrelsen var som en bus. 

De følgende dage så jeg efter i aviserne, idet 
jeg regnede med, at andre måtte have set det. Den 
var jo så lavt, at den næsten strejfede træerne 
ved sygehusets tag. Men der stod ikke noget i 
aviserne, og min familie mente, at det nok havde 
drejet sig om øjenforblændelse. Selv troede jeg, 
at det var en ny type fly fra Sovjet. Imidlertid 
gjorde oplevelsen også et stort indtryk på min 
datter. Hun husker det tydeligt endnu. Lige siden 
observationen har hun sagt til mig, hver gang vi 
er stødt på en lignende genstand, »Se, mor, der 
er sådan en raket, som vi så!« Vi er forøvrigt 
kun stødt på sådan en genstand i Anders And¬ 
bladet«. 

Adamski-tallerken over Viborg. 

Herr B. Stefansen fra Viborg har afgivet føl¬ 
gende rapport: 

»Det var den 10. maj kl. 22,35. Jeg var lige 
gået i seng, da værelset blev helt oplyst af et kraf¬ 
tigt, blåt lys. Jeg stod straks op og så ud. Da fik 
jeg øje på et gråt objekt, formet som et Adamski 
Scoutship. Jeg kunne tydeligt se den lysende ring 
og ovenpå ligesom en klokke med lysende øjne, 
hvorfra der kom kraftigt lys. Jeg fik øje på gen¬ 
standen mod vest. Den bevægede sig i uregelmæs¬ 
sig kurs, og med rette vinkeldrej, mod nordvest. 
Den udsendte i alt en halv snes skarpe blink inden 
den forsvandt i nordvest«. Vejret den pågældende 
aften var diset og overskyet. Iflg. Flyvestation 

Karup var skyhøjden godt 3000 meter. Andre ob¬ 
servatører fra Viborg og omegn har rapporteret 
om et kraftigt lysskær af ubestemmelig art som 


kom fra oven. Det holdt sig et par minutter, for¬ 
svandt og kom igen og blev til sidst pludseligt 
borte. ej. 


JORDEN RUNDT 


Himmelfænomener 

En af vore læsere har tilsendt os nogle klip fra 
»Notice to Mariners«, der udgives i USA. Deri er 
beskrevet en del himmelfænomener, som er blevet 
iagttaget af søfolk over hele jorden. Her er et par 
eksempler: 

Nordlige Stillehav 10. juni 1965. 

3. styrmand Andrew L. Stenros fra det ameri¬ 
kanske skib SS Hawaii har berettet følgende: 

Kl. 12,45 gmt den 10. juni 1965 på positionen 
23°12N, 165°54W med kurs 288° blev der i det 
øverste, venstre hjørne af stjernebilledet Pegasus 
observeret et kraftigt, stjernelignende lys. Pejlingen 
var 70° og højden 28-30°. Lyset blev omgivet af 
en korona, der voksede hurtigt i et spiralmønster, 
der drejede højre om. Det kraftigtlysende center¬ 
parti kunne nu kun ses svagt. Koronaen udvidede 
sig så meget, at den i omkring 45° højde havde 
en diameter på 5°, for derefter at aftage i stør¬ 
relse medens objektet nærmede sig lenith. Objek¬ 
tet fortsatte over himlen, idet det krydsede imel¬ 
lem Vega og Altair for til sidst at forsvinde bag 
en sky kl. 13,00 gmt. Pejlingen, da den forsvandt, 
var 250° og højden 45°. Lysstyrken svarede til 
Vegas. 

Vejret det pågældende tidspunkt var letskyet, 
vinden NØ, styrke 4-5, lufttrykket 1020.7 mb 
og temperaturen 23° C. 

En anden observatør beretter fra samme om¬ 
råde: 

Kl. 06,00 gmt den 22. juni 1965 sås en stor, 
glødende, akvamarinfarvet masse. Den befandt sig 
under Dubhe i pejlingen 335° og højde 37°. Den 
nederste, vestlige kant af massen var skarpt de¬ 
fineret af en korona af form som et omvendt U, 


hvor den åbne ende vendte nedad og mod nord. 
Koronaen tonede væk og massen udvidede sig til 
det dobbelte af »skålen « i Ursa Major. Til sidst 
dækkede den helt Ursa Major. Så begyndte mas¬ 
sen at tone væk og forsvandt kl. 06,22 gmt. 

Vejret var skyet med god sigt, virfd NØS knob, 
rolig sø, lufttryk 1011.9 mb og temperaturen var 
29°. 

Middelhavet 2. oktober 1965. 

2. styrmand J. R. Kaufman fra det amerikanske 
skib SS Exford giver følgende beretning: 

Kl. 04,24 gmt den 2. oktober 1965, på positio¬ 
nen 90 nm sydøst for Kap San Sebastian udfor 
Spaniens østkyst, så vi et selvlysende objekt. Vor 
kurs var 066°, og pejlingen til objektet var 115°. 
Det steg langsomt op på himlen og fløj med god 
fart mod vest. Objektet efterlod et hvidt spor, 
som lignede en kondensstribe. Objektet havde et 
fast center, men omkring det sås en ring af noget, 
der lignede en sky. Kl. 04,25 eksploderede midten 
og objektets fart blev langsommere. Kl. 04,26 
eksploderede resterne af midten, idet den dannede 
mange koncentriske cirkler med farver, der varie¬ 
rede fra lyserød inderst til grøn yderst. Kl. 04,27 
forsvandt farverne, men skyen blev stående. Så 
begyndte den også at tone væk. Halen, eller spo¬ 
ret, efter objektet var i ca. 15° højde, medens ho¬ 
vedet befandt sig i 25°, d.v.s. lidt til venstre og 
lidt lavere end Alphard. Kl. 04,50 var skyen helt 
væk. 

Himlen var skyfri, vind NEE styrke 2-3, luft¬ 
tryk 1018 mb og temperaturen var 16° C. 

Middelhavet 16. november 1965. 

Jean Le Masson, der er 2. kaptajn på det fran¬ 
ske skib »Djemila«, har rapporteret det følgende: 

Kl. 05,35 gmt på en position 3636N 0015W 

medens vi styrede en kurs på 082 0 og gjorde 13 
knob, observerede vi en mørk skive, der var halvt 
så stor som fuldmånen. Objektet kom til syne i 
en pejling på 118° og var vel 18° over horisonten. 
Den så ud til at vare adskillige sømil væk. Ski¬ 
vens kant var meget stærkt oplyst og dens farve 
var gul. Objektet syntes at bevæge sig lige imod 
skibet og dets diameter blev efterhånden til 4-5 
gange fuldmånens. Da objektet kom nærmere blev 
det lidt lysere samtidig med at lyset langs kanten 
af tog. Så skiftede genstanden retning mod nordøst, 
hvor det forsvandt i en pejling på 045° og i en 
højde på ca. 30° over horisonten. Alt i alt sås 
objektet i 5-6 minutter. I samme tidsrum sås også 
en del stjerneskud som gik i retningen SØ-NV. 

Vejret på det pågældende tidspunkt var skyet, 
men med usædvanlig god sigtbarhed. Vinden var 
ØSØ styrke 1-2. Søen var rolig. Luftens tempe¬ 
ratur var 19° C. og havets 20° C. 

Nordlige Stillehav 16. december 1965. 

Den følgende beretning stammer fra 2. styrmand 
P. J. C. Riethoven fra det britiske skib SS Carl 
Schmedeman: 

Kl. 02,05 på positionen 2830N 11630V med 
kurs 326° observerede vi noget, som vi først troe¬ 
de var en stjerne. Den befandt sig i pejling 310° 


og 5° over horisonten. Objektet syntes at tiltage 
i styrke og skiftede samtidig højde og retning. 
Fra objektet kom en meget kraftig og retnings¬ 
bestemt lysstråle, ligesom et meget stort søgelys. 
Kl. 02,07 havde objektet en lysstyrke, der var tre 
gange Venus*. Distancen til genstanden blev bereg¬ 
net til at være omkring 6,5 km. Da objektet lyste 
kraftigst, syntes det gradvis at opløses. Det blev 
derefter en lille sky, som udsendte lys. Imidlertid 
voksede skyen hurtigt i størrelse igen, ligesom den 
ændrede sin kurs til det modsatte. Næsten samtidig 
udskilte en lille mandel-formet sky sig fra den 
store. Den lyste kraftigere end den store, og den 
fløj i modsat retning. Den store sky vedblev med 
at vokse hurtigt indtil den fik en størrelse som 
en veludviklet cumulussky. Samtidig glødede den 
svagt, som bestod den af svagt fluorescerende par¬ 
tikler. Derpå drev denne sky mod vest indtil kl. 
02,15, hvor den var lige netop synlig. I mellemti¬ 
den havde den lille mandelformede sky fortsat 
sin kurs mod nord. Kl. 02,25 var den synlig som 
en lille plet i pejlingen 330° lige over horisonten. 
Kort efter forsvandt den af syne. 

Vejret var klart og mørkt. Vinden var VNV 
styrke 2-3. 

. . Måske man skulle sende disse rapporter til 
dr. Menzel. Han har med garanti en »naturlig« 
forklaring. ej. 


UFO’er ved Skdrupøre 2.pinsedags morgen? 


Anonym hævder at have iagttaget to -»fly¬ 
vende tallerkener«, der fortog voldsomme 
manøvrer i luften. 

For nogen tid siden meddelte en person — ano¬ 
nymt — at han havde interesse i at få oplyst navn 
og adresse på nærmeste UFO-kontaktmand. Den 
pågældende har nu talt med redaktionssekretær 
Frank Lerbæk, Strandhuse 35, Svendborg, som vi 
henviste til, og givet denne en detaljeret beretning 
om iagttagelse af to UFOer — flyvende tallerke¬ 
ner — anden pinsedags morgen ved Skårupøre. 
Vi gengiver i uddrag Lerbæks rapport om den 
anonyme persons iagttagelser: 

— Observatøren ønsker, af gode grunde, at være 
anonym. Han ville udelukkende fortælle om sin 
oplevelse, for evt. at kunne hjælpe til en opkla¬ 
ring af fænomenerne. 


Jeg talte med ham i flere timer og kom herefter 
til den konklusion at oplevelsen var sand. Ved en 
mængde forskellige spørgsmål blev jeg klar over, 
at observatøren ikke havde mere kendskab til fly¬ 
vende tallerkener end det, han havde læst i avi¬ 
serne. Alligevel faldt detaljerne i hans beretning 
meget nøje sammen med utallige andre observatio¬ 
ner af UFOer. 

Jeg vil nu lade observatøren, med egne ord, 
berette om sin oplevelse: 

— 2. pinsedags-morgen, den 30. maj 1966, kl. 
4,09, kom jeg ad Skårupørevejen mod Skårupøre. 
Efter at have passeret Skovmøllevejens udmun¬ 
ding, fik jeg en mærkelig fornemmelse af et eller 
andet — noget, jeg ikke vidste hvad var, jeg stand¬ 
sede derfor og betragtede omgivelserne, men der 
var intet særligt at bemærke. Jeg begyndte derefter 
at betragte himlen og lod blikket løbe horison- 

ten rundt — — og fik så øje på »den«. »Den« 
havde hverken vinger eller planer, men var rund 
eller skiveformet, og bevægede sig uden en lyd. 

Det forekom at være for fantastisk, men var 
intet synsbedrag. Den svævede stadig fremad, den 
kom fra vest og bevægede sig i en linje vest-øst, 
mens jeg stod og iagttog den. Dens flyvehøjde 
var det ikke muligt at bedømme, men jeg havde 
forholdsvis let ved at betragte den, mens den pas¬ 
serede forbi. 

Mat metalgenstand med blå-lilla lysskær. 

Den så ud til at være af metal, men den var 
ikke blank eller skinnende, den var nærmest mat 
eller halvmat — og så udsendte den et svagt eller 
dæmpet blåt lys eller skær med en lille anelse af 
lilla eller violet. Det var en farvetone jeg ikke 
havde set før. 

Objektet gled fremad, som fulgte den en bestemt 
linje mod øst, men lidt efter drejede den i en bue 
mod sydøst, hvor den forsvandt. 

Jeg vedblev efter denne iagttagelse at betragte 
himlen mod nord og vest, — og ca. 4 min. efter, 
kl. 4,13, kom den næste tallerken. 

Den kom fra sydvest, og det så ud til, at den 
må have passeret dele af Tåsinge og Thurøs nord¬ 
side, før den kom ind over Fyn. Den fløj meget 
lavere end den første, og var lettere at iagttage. 
Den var af samme form og udseende som den før¬ 
ste, den udsendte samme matte eller dæmpede blå¬ 
violette lys. Desuden var der ligesom en lysende 
ring, der på midten omgav hele tallerkenen, denne 
lysende ring lignende rillerne i en mønt og lyste 
hvid-gult, omtrent som smeltet jern. 

Tallerkenens form kan næsten beskrives som to 
dybe tallerkener, der er lagt sammen. Den havde 
intet tårn eller andre store fremspringende dele, 
derimod var der øverst oppe en ret lav eller flad¬ 
trykt kuppel, i denne top så der ud til at være 
flere spalter, (som i panserbiler) der var ingen 
koøjer eller vinduer. På undersiden så den ud til 
at være flad, der var ingen hjul eller landings¬ 
stel at se. 

Den svævede ejendommeligt langsomt, ikke som 
det første objekt, den kom ligefrem »drivende« — 
næsten som en båd, der driver af sted med strøm¬ 
men. Det så nærmest ud som om den søgte efter 
noget, ventede på noget eller var ved at undersøge 
noget. At den var under kontrol og blev styret, 
var der for mig ikke den ringeste tvivl om. 

Den bevægede sig i zig-zag, men pludselig stand¬ 
sede den brat, ca. 5-6 sek., som om der blev trådt 
på en bremse, den udsendte nu 3-4 stærke glimt, 


næsten som lyset fra el-svejsning. Den gled så næ¬ 
sten vinkelret ud til siden og begyndte at stige i 
en vinkel på 45 gr., den svingede ikke mere fra 
side til side, den standsede brat igen, 2-3 sek. — 
og pludseligt, ja lynhurtigt begyndte den at flagre 
opad i zig-zag med stor fart. Det så fantastisk 
ud, den ændrede atter kurs og fløj nu mod syd¬ 
øst med meget høj fart, hvor den kort efter for¬ 
svandt i horisonten. 


En UFO-kommentar: 

I en kommentar til denne beretning siger Frank 
Lerbæk bl.a.: 

— Sandsynligheden for, at observationen er kor¬ 
rekt, er stor, idet mange af de nævnte foreteelser 
stemmer nøje overens med andre beretninger. Den 
flakkende bevægelse og zig-zag kursen er meget 
typisk. 

Man kan nu selv dømme om rigtigheden af den¬ 
ne oplevelse, jeg vil i hvert fald ikke afvise den 
som løgn og humbug. Man må lade »en dør stå 
åben« og give observatøren en chance. Ikke sådan 
at forstå, at man bare skal godtage alt hvad man 
hører og udelukke muligheden for svindel, det 
har der jo desværre været en del af, men over¬ 
vejende er de rapporter vi får af fornuftige og 
ædruelige folk. 


Frank Lerbæk er interesseret i at høre fra an¬ 
dre, som eventuelt har iagttaget de to »flyvende 
tallerkener« på samme tidspunkt, anden pinsedags 
morgen. Skulle nogen kunne bekræfte iagttagelsen, 
hører vi gerne fra de pågældende. 

Vor egen kommentar til sagen er denne: 

— I årevis har et stigende antal observationer 
af denne art beskæftiget også seriøse blade. Man¬ 
ge af tildragelserne har ikke kunnet affærdiges 
fra officielt hold med plausible »forklaringer«, 
og til rest bliver muligheden af enten et nyt hem¬ 
meligholdt »flyveapparat« fremstillet på denne el¬ 
ler hin side af jerntæppet, hvilket forekommer os 
mest sandsynligt — eller den mere teoretiske, men 
ikke 100 procents uafviselige mulighed, at der er 
tale om udenjords oprindelse af fænomenerne. 


Svendborg Avis 11/6-1966. 


-au. 


☆ 


Løgnen stiller ofte sandheden i ny belysning. 

Japansk ordsprog. 

Flyvende tallerkener opfører 
himmelballet over Peru! 


Kommer igen — hver gang på samme tid 
og samme sted. 

Kunne De tænke Dem at overvære en tallerken¬ 
parade, mens De sidder mageligt henslængt i en 
lænestol, som om De var til mannequin-opvisning 
i et af de større modehuse, — så tag maskinen til 
Lima og fortsæt derfra til Lamplan i Rio Chancay- 
dalen, omkring 100 km fra Perus hovedstad. 

Der kan man — ifølge en lokal indflydelsesrig 
person, Aurelio Vargas, ejeren af godset »Pica- 
huasi« — fra et klippefremspring, der hænger ud 
over den enorme Chancay dal, se flyvende taller¬ 
kener kredse under den klare, stjernesåede himmel. 
De flyver frem og tilbage, igen og igen, med An- 
desbjergene som baggrund. Nogle af tallerkenerne 
farer af sted med fuld fart, andre flyver ganske 
langsomt, som om de ligefrem ønsker at blive 
iagttaget og beundret, — men alle udspyr de gni¬ 
ster og trækker efter sig en lang hale af orange¬ 
farvet lys, der tegner sig skarpt imod den mørke¬ 
blå, sydamerikanske aftenhimmel. 

Vargas er ingen fupmager. 

Hvis Aurelio Vargas* påstand stod alene, ville 
det være muligt at smile overbærende og anse det 
hele for et udslag af en for livlig fantasi — eller 
for et underfundigt påhit af en eller anden, der 
gerne vil skaffe sin landsby nogle turister — med 
svaghed for ejendommelige fænomener. 

Desværre — eller heldigvis, alt efter éns indstil¬ 
ling — bliver denne peruvianske godsejers påstande 
bekræftet af landmænd fra samme egn, selv om 
flere af dem bor endog temmelig langt fra Vargas¬ 
familiens besiddelser og kun har meget lidt kon¬ 
takt med denne families overhoved, der i øvrigt 
anses for en rolig og sindig mand, der — i modsæt¬ 
ning til mange af hans landsmænd — (næsten) 
aldrig drikker, og desuden slet ikke ville være i 
stand til at fremkomme med en sådan »and«. 


Ifølge Aurelio Vargas og hans landmands-kolle¬ 
ger fra Chancay-dalen har de flyvende tallerkener 
i omtrent en måned hveranden aften fra kl. 19 — 
eller allersenest 19,30 — opført en slags omhygge¬ 
ligt instrueret ballet over deres egn. 

To overflyvninger efter hinanden. 

Først dukker de op mellem toppene på de meget 
høje, forrevne bjerge, der omgiver Rio Chancay- 
dalen. De flyver da i grupper i meget stor højde 
og afgiver et orangefarvet lys, der pulserer i en 
regelmæssig rytme på et par sekunder. Efter at de 
er forsvundet bag bjergene på den anden side af 
dalen, går der nogle minutter. Derefter dukker de 
op igen i meget lavere højde. Hastigheden er stadig 
stor, men anseligt lavere end ved første overflyv¬ 
ning. Derved bliver man i stand til tydeligt at se, 
at de er runde og sølvskinnende. Dette viser sig 
endnu tydeligere, når de af og til stopper op, som 
om de hænger i luften. Under denne anden over¬ 
flyvning, hvor de bevæger sig på langs ad dalen 
— i modsætning til den første, udmærker disse ob¬ 
jekter sig ved at være stærkt røde i stedet for at 
udsende det før omtalte, strålende orangefarvede 
lys. 

Det er ikke flyvemaskiner. 

Er I helt sikre på, at det ikke er militære jet¬ 
maskiner, der holder øvelse over jeres egn, uden 
at det er blevet meddelt på forhånd — som optakt 
til manøvren, der skal foregå i december?« spørger 
folk, når de taler med landmændene fra Lamplan. 

»Fuldkommen sikre«, svarede Vargas på alles 
vegne. »Vi ved udmærket godt, hvad jet'er er; 
dem har vi set før. »Tallerkenerne« laver overho¬ 
vedet ingen støj. De efterlader ingen kondens¬ 
striber, men har en kort, lysende hale — og så 
kan de bevæge sig frem og tilbage i en fuldkom¬ 
men retlinet bevægelse uden at behøve at vende«. 

»LE MATIN«, Antwerpen, 17.-12.-64. 

-/BJ. 

Hvad var det? 

New Zealand d. 1. nov. 1964. Stedet: En rege¬ 
ringsinstitution i Auckland, tid: ca. kl. 11,30. 

En funktionær så, mens han passerede en ny byg¬ 
ning, en mærkelig substans dale ned fra himlen; 
han beskrev den som en enorm portion sæbeskum 
i omkring 80 fods højde. Til trods for en kraftig 
sydlig vind faldt den lodret ned, som om den havde 
en forholdsvis solid vægt. Omkring 40 fod fra jor¬ 
den deltes den i to afdelinger, der landede ca. 14 
fod fra hinanden på hver sin side af vejen. 

Funktionæren fik en ekspres-telefonsamtale igen¬ 
nem til mig og bad mig om at komme med det 
samme for at se og vurdere fænomenet. 

Ved min ankomst undersøgte jeg en del af mas¬ 
sen, som udsendte en strålekrans af blegt, flimrende 
lys. Selve substansen var florlet og mindede om et 
bundt meget fine tråde, der vibrerede uophørligt. 
Farven var en lysviolet nuance med et anstrøg af 
purpur. 

Jeg fik fat på et stykke træ, pillede en klump af, 
og den »sprang« øjeblikkelig væk fra træet og lan¬ 
dede omtrent 6 fod henne ad vejen. Efter landin¬ 
gen vibrerede den voldsomt og forsvandt pludseligt 
til tilskuernes store forbavselse, efterladende et fint, 
gråt pulver, hvor den havde været. 

Jeg vendte tilbage til hovedmassen og vovede at 
stikke min hånd ind i den og følte den varm og 
stikkende. Da jeg trak min hånd til mig igen, vi¬ 
brerede det atter kraftigt, og stoffet forsvandt, ef¬ 
terladende det grå pulver lige som den forrige 
portion. Pulveret samlede jeg op på et stykke tøj 
og bragte det til et nærliggende laboratorium til 
analyse, hvor det blev undersøt med en geigertæl¬ 
ler; men resultatet var negativt: det var ganske 
givet ikke radioaktivt. Den anden portion vibrerede 
og forsvandt på samme måde, da nogle tilskuere 
prøvede det samme eksperiment. 

Hvad var denne mærkelige substans? Hvor kom 
den fra? Var det »englehår«? eller en levende orga¬ 
nisme? eller noget, videnskaben ikke kan forklare? 
— Hvem ved det? DS. 

Redaktionel kommentar: 

Forfatteren til ovenstående er en velkendt ufolog, 
og hele historien fortaltes til redaktøren den næste 


dag, da han var vendt tilbage til Auckland efter 
sin rundtur på New Zealand. Det er af sikkerheds¬ 
grunde ikke tilladt de implicerede personer at an¬ 
føre deres navne, men redaktøren kan garantere for 
deres ærlighed og for begivenheden. 

Redaktøren har på fornemmelsen, at det ikke 
drejede sig om den sædvanlige form for »englehår«, 
som kendes af ufologer, der har set og undersøgt til¬ 
fælde af denne besynderlige substans ved mange 
forskellige lejligheder. Han har aldrig oplevet den 
farvet eller med reaktioner som denne masse — 
især vibrationen, som om den åndede af og til. Et 
andet for englehår usædvanligt træk var, at den 
efterlod et pulveragtigt stof. I alle tidligere kendte 
tilfælde »smeltede« substansen efterladende et farve¬ 
stof, men ikke pulver. 

Det ville være interessant at høre fra vore læsere, 
om noget tidligere tilfælde har haft lignende reak¬ 
tion. Fra vor mangeårige erfaring kan vi ikke gen¬ 
kalde os noget lignende. Vi falder derfor tilbage 
på forfatterens spørgsmål: »Hvad var det?« 

Kilde: »Panorama« (Australien), sept.- 
okt. 1964. -yPN. 


6. august 1964, ved Royal City, 
Washington - USA 

Nogle damer og en 12-årig pige kørte på hoved¬ 
vej 26 mod øst og befandt sig i nærheden af Royal 
City, da de oplevede følgende, her fortalt af føre¬ 
ren af den ene vogn, der stoppede op for at iagt¬ 
tage: 

»Det var lige ved solnedgang. Da vi så over 
imod Saddle Mountain, fik vi øje på skønsmæssigt 
anslået 300-500 sælsomt udseende skiver, der kom 
flyvende over bjerget, direkte ned mod landevejen. 
De nærmede sig utroligt hurtigt. Jeg standsede 
vognen, og to andre vogne, der kom bag os, stop- 
ped ligeledes. Pigen i min vogn skreg og dækkede 
ansigtet med begge arme. Et par minutters tid var 
objekterne klart synlige med bjergets brune græs 
som baggrund. Vi sad som fortryllede. En skive 
kom så nær, at jeg troede, den ville ramme vores 

vogn. Den landede i gruset ved vejkanten; i nogle 
sekunder så man på stedet en lysende plet, så var 
alt forsvundet. Jeg så mig om efter de andre ski¬ 
ver, men de var ikke mere til at se. De så ud 
omtrent som store svampe. Forneden var de flade. 
De var lysegrå, men nogle var mørkere. Da de 


dukkede op, var de ca. 5 km borte. Det skete alt 
sammen så hurtigt, at vi ikke rigtig ved, hvad vi 
egentlig har set. Men da de var suset forbi, var 
salviebuskene til begge sider stadig bøjet, som hvis 
man havde kæmmet dem igennem med en kæmpe¬ 
kam. Kilde: NICAP-reporter, okt. 64. -/BJ. 


DIVERSE 


»NORSK UFO-BULLETIN« 

»Norsk UFO-Bulletin«, er et uavhengig, non- 
profitabelt, organ for fri meningsutveksling, 
UFO-forskning og informasjon. 

»Norsk UFO-Bulletin«, serdet som sin op¬ 
gave, primært å gi bevis for at vår planet får 
besøk fra andre planeter, for sekundært å få 
stadfestet, at det finns annet intelligent liv i 
kosmos. 

»Norsk UFO-Bulletin«, er stensilert, og ut- 
kommer 6 ganger årlig. Det kan erhverves ved 
innbetaling av N. Kr. 4, til postgirokonto 
7 13 77, under adresse I. T. Martinsen, Wel- 
havensgt. 66, Bergen, Norge. 

Interesserte i Danmark, kan også sende sit 
abonnement til vår Danmarksredaksjon, fru 
Lilli Christensen, Lindevej 29, Espergærde, Sj. 


SUFOI-Sjælland 

takker alle, der har tilkendegivet interesse for en 
dansk udgave af Universal Link beretningen, og 
bestillingerne henligger, indtil en sådan måtte fo¬ 
religge. Alle breve, der desuden indeholder spørgs¬ 
mål el. lign., er blevet eller vil blive besvaret di¬ 
rekte. B.J. 


Vi beklager... 

at der i nogen tid har været temmelig lang 
ventetid på abonnements- og andre bestil¬ 
linger. Årsagen har bl.a. været sygdom. Alle 
skulle dog have modtaget det bestilte på 
nuværende tidspunkt, og en foretagen om¬ 
lægning af forretningsgangen skulle ned¬ 
bringe risikoen for gentagelser. 

Red. 


Helvedes baggård 

Den store, dybe tomhed, 
angstens evindelige slør, 
dybe fugalske toner 
af seer melankoli. 

Evig uro i sindet, 
gråden lyder tavs, 
altid i en tomhed 
af sindets stille sang. 

Ufremkommelige tarer, 
længsel mod den blide 
forløsningsrytme. 

TM. 













Meddelelse fra IGAP... 

Vi vil gerne opfordre Dem til at reser¬ 
vere Dem et abonnement på det danske 
IGAP tidsskrift, som udgives af Leif E. Pe¬ 
dersen, Kastrupvej 260, København S, tlf. 
(01) 50 05 22, eller på det internationale 
UFO CONTACT, som udgives af H. C. 
Petersen, Bavnevolden 27, Måløv, Sj., tlf. 
(01) 97 44 66 — medmindre De allerede har 
gjort det. 

De nye tidsskrifter viderefører den linie, 
som UFO-NYT havde, indtil H. C. Peter¬ 
sen overdrog det til den kreds af interesse¬ 
rede, som udgiver det nu. 

Vi kan love Dem, at De hverken vil blive 
præsenteret for artikler om usynlige væse¬ 
ner, »intelligenser« bag flammer, røg eller 
sutsko eller andet UFO-sagen uvedkom¬ 
mende i de nye tidsskrifter. 

Vi vil gerne pointere, at vi stadig er de 
samme, og at vi stadig ikke er talerør for 
en udefinerbar psykisk forskning eller for 
diverse bevægelser, som spår død og øde¬ 
læggelse over vor klode og dens »arme« 
beboere. 

Det er derimod planen — når som helst 
muligheden foreligger — at referere de 
rummennesker fra Venus, som medlemmer 
af IGAP står i kontakt med. 

Det danske IGAP tidsskrift vil i væsent¬ 
lig grad støtte sig på oversættelser fra det 
internationale UFO CONTACT med et 
nationalt/skandinavisk islæt. 

Hvis De allerede har reserveret Dem et 
abonnement på UFO CONTACT, er De 
helgarderet, men læser De ikke engelsk, er 
det meget vigtigt, at De i stedet tegner 
abonnement på den danske udgave, så De 
under alle omstændigheder er sikker på at 
få de seneste nyheder uden iblanding af 
uvæsentlige ting. 

Hvis De endnu ikke har foretaget Dem 
noget, og De beslutter Dem til at tegne 
abonnement på UFO CONTACT, som 
altså er engelsksproget, eller på dansk 
IGAP, som er dansksproget, er De så meget 
garderet med hensyn til UFO-nyheder, at 
De ikke nødvendigvis behøver at give penge 
ud til andre udenlandske eller skandinavi¬ 
ske UFO-tidsskrifter. 


Det er en spændende fase af UFO-sagen, 
der ligger forude, og gennem de to tids¬ 
skrifter er De med i forreste linie — lad 
ikke denne chance gå fra Dem. Vær i for¬ 
reste linie med os, og høst erfaringer, som 
De ikke kan få på samme måde andre 
steder. 

Det internationale program har plads til 
alle positive kræfter, og De skal vide og 
kan glæde Dem over, at samtidig med at 
De læser Deres blad på dansk eller engelsk, 
læses nøjagtig De samme nyheder af fælles 
interesserede i tysktalende, flamsktalende, 
fransktalende, spansktalende og polsktalende 
områder på deres eget sprog. 

For første gang i den nyere tid bliver 
Jorden dækket af UFO-nyheder fra kilder, 
som står i forbindelse med de besøgende. 
De bestemmer selv, hvor De vil stå, og er 
De interesseret i den aktivitet, vi udøver, 
hører vi meget gerne fra Dem med anmod¬ 
ning om abonnement gerne vedlagt beta¬ 
ling, så vi slipper for at sende pr. efterkrav. 
Vil De være med i år, hører vi gerne fra 
Dem inden 14 dage, vil De først med fra 
nytår, hører vi gerne fra Dem inden 1. no¬ 
vember. 

Prisen er 24 kr. pr. år — hvadenten De 
vælger den dansksprogede eller den engelsk¬ 
sprogede udgave. 

Inden vi slutter denne meddelelse, vil vi 
gerne opfordre Dem til at hjælpe os at få 
bladene ud til så mange som muligt. Det 
kan blandt andet ske ved, at De tegner 
fadderskabsabonnementer på en eller flere 
kendte personer, biblioteker, skoler eller 
andre institutioner, som De ønsker skal 
kunne følge med i den nye fase lige fra 
starten. 

For at De kan se, at vi anser det for vig¬ 
tigt, at der også tegnes en lang række af 
disse abonnementer, tilbyder vi dem til re¬ 
duceret pris. Den eneste betingelse, vi må 
stille, er, at De meddeler os navn og adresse 
og stilling på vedkommende person — for 
institutioner navn og adresse. Se venligst 
prislisten. 

Vi hilser Dem velkommen i IGAP — og 
»Fællesskabet af Kosmos Sønner og Døtre« 
— på tværs af alle gængse forestillinger. 

Venlig hilsen 

Leif E. Pedersen — H. C. Petersen. 

HEFLIN HISTORIEN 


Den tredie august 1965 rapporterede Rex 
Heflin, hovedvejsinspektør for Orange Coun- 
ty, Californien, at han havde set og fotogra¬ 
feret et kuppellignende UFO, som han an¬ 
slog til at være 30 fod i diameter. Som bevis 
fremlagde han 3 Polaroid fotos af UFOet 
taget inde fra bilen. Billedet, der er taget 
gennem vinduet og som viser et sidespejl, 
afslører den korrekte form. 

Endskønt Heflins overordnede og andre på¬ 
lidelige mennesker garanterer for hans ær¬ 
lighed, kaldte AF (luftvåbnet) billederne for 
et falsum (en spøg) idet de antydede, at 
UFOet var en model på 1 til 3 fod i diameter, 
som var blevet kastet op i luften. 

En omfattende undersøgelse blev foretaget 
af NICAPs afdeling i Los Angeles under 
ledelse af dr. Leslie K. Kaeburn. Undersøgel¬ 
sen blev koordineret af mrs. Idabell Epper- 
son, som blev bistået af ingeniør John R. 
Gray (ved North Amercian Aviation), rum¬ 
ingeniør Edward Evers og Albert Cocking 
(geodætisk opmålingsingeniør). Teknisk un¬ 
dersøgelse af billederne blev foretaget af 
Ralph Rankow, NICAPs fotografiske rådgiver. 

Luftvåbnet påstår, at de har bestemt UFO- 
ets størrelse ved at sammenligne dets skarp¬ 
hed med skarpheden af hovedvejens midter¬ 
linie. fen ifølge de data, der opgives for det 
anvendte Polaroid kamera, fremkalder det en 
ekstra dyb zone med skarp focus, som gør 
det umuligt at lokalisere positionen og sige 
noget om objektets størrelse i forhold til 
focus. På det ene billede er et rørstativ 247 
fod borte skarp, og det samme er 4 elektri¬ 
citetsmaster 1500 fod borte. Det er tydeligt, 
at et UFO på 30 fod i diameter også ville 
være i fokus. 

Solens stilling på observationstidspunktet 
blev bestemt af ingeniør Gray med det for¬ 
mål at undersøge hvor UFOets skygge ville 
falde ved forskellige afstande. Hvis det hav¬ 
de været en model på 1-3 fod, ville det have 
været tilstrækkeligt tæt på til at kaste en 
skygge på vejen. På større afstand ville det 
have været for stort til at kastes op i luften. 

Hr. Rakow, der afviser luftvåbnets forkla¬ 
ring, erklærer, at selv om objektet var pas¬ 
seret hen over den nærmeste mast (i ste- 



■ ■ • 





det for i en afstand af 673 fod) ville det have 
været lige så bred som en tosporet vej og 
ikke 1-3 fod i diameter. Han afviser ikke 
blot luftvåbnets forklaring som umulig, men 
fordømmer også luftvåbnets ubegrundede på¬ 
stand om et falsum. Denne opførsel har ikke 
alene vakt alvorlig harme hos vidnerne, sag¬ 
de han, men det ville sikkert betage frem¬ 
tidige vidner lysten til offentligt at fremkom¬ 
me med UFO-billeder. 


NICAP INVESTIGATOR 
JAN./FEB. 66. 


-/F.P. 

